PSM ge inthihaabee coverage ah 10m Ruffiya dheyn angaifi | Mihaaru\nޕީއެސްއެމްއިން ރިޔާސީ އިންތިޚާބުގެ ކަވަރޭޖަށް ބޭނުންކުރި ސެޓް--\nޕީއެސްއެމްގެ އިންތިހާބު ކަވަރޭޖަށް 10 މިލިއަން ރުފިޔާ ދޭން އަންގައިފި\n06 ނޮވެމްބަރ 2018 - 13:23 30 comments\nރައީސް އޮފީހުން ފިނޭންސް މިނިސްޓްރީއަށް އެގޮތަށް އަންގައި، ސިޓީއެއް ފޮނުވީ ދައުލަތުގެ ބަޖެޓުން ޕީއެސްއެމަށް ލިބެން ޖެހޭ ފައިސާ ނުލިބޭ ކަމަށް ބުނެ ޕީއެސްއެމުން ރައީސް އޮފީހަށް އެންގުމުންނެވެ.\nރައީސް އޮފީހުގެ މިނިސްޓަ އޮފް ސްޓޭޓް ފޯ އިކޮނޮމިކް ރިލޭޝަން، މުހައްމަދު ލުވޭޒު ސޮއިކުރައްވައި ފިނޭންސް މިނިސްޓަރު އަހުމަދު މުނައްވަރަށް ފޮނުއްވި ސިޓީގައި ބުނެފައި ވަނީ ރިޔާސީ އިންތިޚާބުގެ ކަވަރޭޖަށް ޕީއެސްއެމުން ކުރި 10,629,745ރ. ދޫކުރަން ރައީސް އަބްދުﷲ ޔާމީން އަންގަވާފައިވާ ކަމަށެވެ.\nރިޔާސީ އިންތިޚާބުގެ ނަތީޖާ ގެނެސް ދޭން ހާއްސަ ގޮތްތަކެއް ހަމަޖައްސަން ޕީއެސްއެމުން ވަނީ ދެ ފަހަރެއްގެ މަތިން ޕޯޗުގަލްގެ ތަޖުރިބާކާރުންގެ އެހީ ހޯދައިފަ އެވެ. އެ މީހުން ޕީއެސްއެމްގައި މަސައްކަތްކުރީ ގްރެފިކްސްގެ ކަންކަމުގަ އެވެ.\nރައީސް އޮފީހުގެ ސިޓީގައި ބުނެފައިވާ ގޮތުގައި މި އަހަރުގެ ބަޖެޓުގައި ޕީއެސްއެމްގެ ކެޕިޓަލް އިންވެސްޓްމަންޓަށް 20 މިލިއަން ރުފިޔާ ހިމަނާފައިވާތީ އެއަށް ބަރޯސާވެ އެ ކުންފުނިން ކޮށްފައިވާ މަސައްކަތްތައް ބަލަން ރައީސް ވަނީ އަންގަވައިފަ އެވެ. އެކަންކަން ބެލުމަށް ފަހު 20 މިލިއަން ރުފިޔާގެ ބަޖެޓުން ހަރަދު ހަމަޖެއްސުމާ މެދު ނިންމާ ގޮތެއް ރައީސް އޮފީހަށް އަންގަން ވެސް ސިޓީގައި ބުނެފައިވެ އެވެ.\nޕީއެސްއެމަކީ ގާނޫނީ ގޮތުން ވަކި ޒިންމާތަކެއް ކަނޑައަޅައި ދައުލަތުގެ ބަޖެޓުން ބޮޑު ހޭދައެއް ކުރާ ކުންފުންޏެކެވެ. ނަމަވެސް ރިޔާސީ އިންތިހާބުގައި ރައީސް ޔާމީން ބަލިވުމާ ހަމައަށް އެކުންފުނިން ވަނީ އެމަނިކުފާނާއި ޕީޕީއެމްގެ ޕްރޮމޯޝަނަށް ވަރަށް ބޮޑެތި މަސައްކަތްކޮށް، ހޭދަކޮށްފަ އެވެ.\nއިތުރު ލިޔުންތައް މީޑިއާ ނޫސްވެރިކަން ރައީސް އޮފީސް ކޮރަޕްޝަން ރައީސް އަބްދުﷲ ޔާމީން ޕީއެސްއެމް


Member Saeed isgaazee Hailamah faadu vidhaalhu vejje\nމެންބަރު ސައީދު އިސްގާޒީ ހައިލަމަށް ފާޑުވިދާޅުވެއްޖެ\n- 11 months ago 1 - ރިމާހް އިސާ\nކުރީގެ ރައީސް އަބްދުﷲ ޔާމީންގެ ޝަރީއަތް ކުރިއަށްގެންދަވާ ގޮތާއި ގުޅިގެން ކްރިމިނަލް ކޯޓުގެ އިސްގާޒީ އަހުމަދު ހައިލަމަށް، މާވަށު ދާއިރާގެ މެންބަރު އަދި ޕީއެންސީގެ ނައިބު ރައީސް މުހައްމަދު ސައީދު ފާޑުވިދާޅުވެއްޖެއެވެ.\nވޮއިސްއަށް ދެއްވި ޚާއްސަ އިންޓަރވިއުއެއްގައި ސައީދު ވިދާޅުވީ ދައުލަތުގެ ފަރާތުން ދެއްކެވި ބައެއް ވާހަކަތަކުގައި މަދުވާ ޕޮއިންޓްތަކަށް ރައީސް ޔާމީންގެ ވަކީލުން ރައްދު ދެއްވަމުން ދިޔައިރުވެސް، އެކަމަށް އިސްގާޒީ ހައިލަމް ސަމާލުކަމެއް ދެއްވާފައިނުވާކަމަށެވެ.\nސައީދު އިތުރަށް ވަނީ ރައީސް ޔާމީންގެ ޝަރީއަތް އެންމެ ގާޒީއަކު ބައްލަވަމުން ގެންދަވާތީ އެކަމާއި މެދު ކަންބޮޑުވުން ފާޅުކުރައްވާފައެވެ.\nމެންބަރު ސައީދު ވިދާޅުވީ މިފަދަ ހައްސާސް މައްްސަލައަކީ އެންމެ ގާޒީއަކު އިނދެގެން ބެލުމަށް އެކަށީގެންވާ މައްސަލައެއްތޯ ސުވާލުއުފެދޭ ކަމަށެވެ.\nމަށަށް ފެންނަނީ މިމައްސަލަ ފިނިފެންމާ ސައީދު ބަލަން!\nކޮވިޑް-19 އާއި ގުޅިގެން ސަރުކާރުން ގެންގުޅޭ ދޯހަޅި ސިޔާސަތުތަކަށް ތާއިދެއް ނުކުރަން: އިދިކޮޅު02 months ago\nކޮވިޑް-19 އާއި ގުޅިގެން ސަރުކާރުން ކުރަމުންދާ މަސައްކަތަށް އަދުރޭގެ ތައުރީފް؟ 12months ago\nއެނބުރި އަންނާނަން، ދެން އަންނާނީ ބަދަލު ހިފަން؛ ސައީދު57 months ago\nރައީސް ޔާމީންއަކީ މައުޞޫމު ބޭފުޅެއް: އަދުރޭ09 months ago\nސަރުކާރުން ކަންތައް ކުރާގޮތުން ސިޔާސީ މަސްރަހަށް ބަދަލު އައުން ގާތް: އަދުރޭ010 months ago\nއެންމެ ކުޑަ އުޖޫރަ ކަނޑައެޅުން ފަސްކުރުމުން ޕީއެންސީން ފާޑު ކިޔައިފި010 months ago


Insaafu nulibi hus'athaa dhaakah nujeheyne\nއިންސާފު ނުލިބި ހުސްއަތާ ދާކަށް ނުޖެހޭނެ: ގާސިމް\nއެންއައިސީގެ ރައީސް ގާސިމް އަބްދުލްކަރީމް އަވަސް އަށް އިންޓަވިއު ދެއްވަނީ -- ފޮޓޯ: އަވަސް\nނެޝަނަލް އިންޓަގްރިޓީ ކޮމިޝަން (އެންއައިސީ) އަކީ ގާނޫނު ތަންފީޒު ކުރާ ހަތަރު އިދާރާއެއްގެ ހިންގުން ހަރުދަނާ ކުރުމަށް އުފެއްދެވި މިނިވަން ކޮމިޝަނެކެވެ. އެގޮތުން ޕޮލިސް، ކަސްޓަމްސް، ކަރެކްޝަންސް އަދި އިމިގްރޭޝަނާ ގުޅޭ މައްސަލަތައް ބެލުމަށް އުސޫލުތައް ކަނޑައެޅުމަކީ އެންއައިސީގެ ކަމެކެވެ. އެ އިދާރާތަކާ ގުޅޭގޮތުން ހުށަހަޅާ މައްސަލަތަކާ ގުޅިގެން ފިޔަވަޅު އެޅުމާ ބެހޭ ކަންކަން ތަންފީޒު ކުރުމަށް ބާރު ދީފައިވަނީ ވެސް އެންއައިސީ އަށެވެ. އެތަނުގެ މެމްބަރުންގެ ސުލޫކީ ހަމަތަކާއި ކޮމިޝަން ހިނގާނެ ގޮތުގެ އުސޫލުތަކާއި ކޮމިޝަނުގެ ވާޖިބުތައް ވެސް ގާނޫނުގައި ސާފުކޮށް ލިޔެފައި އެބައޮތެވެ. މީގެއިތުރުން އަމިއްލަ ނަމުގައި ދައުވާ ކުރުމާއި ދައުވާ ލިބިގަތުމުގެ ބާރު ވެސް ކޮމިޝަނަށް ދީފައިވެ އެވެ.\nމިހުރިހާ ބާރުތަކާ އެކު ވެސް އެންއައިސީ އަށް އެކަށީގެންވާ މަސައްކަތްތަކެއް ނުކުރެވޭ ކަމުގެ ޝަކުވާ ބޮޑެވެ. ކޮމިޝަންގެ ޒިންމާތަކާއި މަސްއޫލިއްޔަތުތައް އަދާނުކުރެވޭ ކަމުގެ ކަންބޮޑުވުން އިންތިހާއަށް އެބައޮތެވެ.\nއެންއައިސީގެ ރައީސް ގާސިމް އަބްދުލްކަރީމް އަވަސް އަށް ދެއްވި ހާއްސަ އިންޓަވިއު އެއްގައި ކަންތައްތަކެއް އިސްލާހުކޮށް، ހަރުދަނާ ކުރަންޖެހޭ ކަމަށް ގަބޫލުކުރެއްވި އެވެ. ގާސިމްގެ އެންމެ ބޮޑު ޝަކުވާ އަކީ ބޭނުންވާ ގޮތަށް އަދި ބޭނުންވާ އަދަދަށް ޕްރޮފެޝަނަލް މުވައްޒަފުން ނުލިބުމެވެ. ކޮވިޑާ ގުޅިގެން ބަޖެޓް ލިބުމުގައި ހުރި ދަތިތަކާއި، މަސައްކަތް ކުރަންޖެހޭ އިމާރާތުގެ ހާލަތު ހުރި ގޮތުން ވެސް ގާސިމްގެ ޝަކުވާ އެބަހުއްޓެވެ.\n"އަޅުގަނޑުމެން އެބަ ބޭނުންވޭ ކަމަށް ގާބިލް އިންވެސްޓިގޭޓަރުން. އަޅުގަނޑުމެންގެ ތެރޭގައި ތިބީ ހަތް ލޯޔަރުން. ލޯޔަރުންނަކީ މުޅި އަކުން އިންވެސްޓިގޭޓަރުންނެއް ނޫން. އިންވެސްޓިގޭޓަރުންނަކީ އެކަމަށް ތަމްރީން ވެގެން ތަހުގީގުތައް ކުރުމުގައި ވަރަށް ގާބިލްވާން ޖެހޭ ބޭފުޅުން. އެއީ މައިގަނޑު ގޮންޖެހުމެއް،" ގާސިމްގެ ކަންބޮޑުވުންތައް ހިއްސާކުރެއްވި އެވެ.\nއެންއައިސީގެ ރިސެޕްޝަން އޭރިއާ: އޮފީހުގެ ހާލަތާ މެދު ކޮމިޝަނުން ކަންބޮޑުވޭ -- ފޮޓޯ: އަވަސް\nއެންއައިސީއަށް ހުށަހަޅާ މައްސަލަތަކުގެ ތެރޭގައި ޖިނާއީ ތަހުގީގުތަކެއް ކުރިއަށް ގެންދަންޖެހޭ މައްސަލަތައް ހުރެ އެވެ. އެކަމަކު އެފަދަ މައްސަލަތައް ތަހުގީގުކުރުމަށް ކޮމިޝަންގައި އެކަށީގެންވާ ވަސީލަތްތަކެއް ނެތެވެ. އެހެންވެ ބައެއް މައްސަލަތަކުގައި ޕްރޮސެކިއުޓާ ޖެނަރަލްގެ އޮފީހާއި ކަމާ ގުޅޭ އެހެން ބައެއް އިދާރާތަކުގެ އެހީތެރިކަން ހޯދަން މަޖުބޫރުވެ އެވެ. އެފަދަ މަޖުބޫރު ތަކެއްގެ ސަބަބުން ވެސް މައްސަލަތައް އަވަހަށް ނިންމުމުގައި ލަސްތަކެއް ހުރި ކަމަށް ގާސިމް އެއްބަސްވެވަޑައިގަތެވެ.\nއެކަމަކު ކޮމިޝަންގައި މިހާރު ތިއްބެވި މެންބަރުން މިދިޔަ އޮކްޓޫބަރު މަހުގެ 26 ވަނަ ދުވަހު މަގާމާ ހަވާލުވެވަޑައިގެންނެވި ފަހުން މައްސަލަތައް އަވަސް ކުރުމަށްޓަކައި ފިޔަވަޅުތަކެއް އަޅާފައިވާ ކަމަށް ވިދާޅުވި އެވެ. އޭރު 400 އަށް ވުރެ ގިނަ މައްސަލަ ނުނިމި އޮތް ކަން ފާހަގަވެސް ކުރެއްވި އެވެ. އޭގެތެރެއިން 164 މައްސަލަ މިހާރު ތިއްބެވި މެންބަރުންނާއި މުވައްޒަފުންގެ މަސައްކަތުން ނިންމާލުމަކީ ކާމިޔާބެއްގެ ގޮތުގައި ސިފަކުރެއްވި އެވެ. އެކަމަކު 307 މައްސަލަ އަދިވެސް ނުނިމި ބެކްލޮގް އެބައޮތެވެ. ކޮމިޝަންގައި ކުރިން ތިއްބެވި މެންބަރުންގެ ދުވަސްވަރަކީ މާޒީ އެވެ. އެހެންވެ މާޒީ ނަންގަވައިގެން އެކަމުގެ ތެރޭގައި ކޮމިޝަން ހުއްޓިފައި އޮތުމަށް ގާސިމް ބޭނުންފުޅެއް ނުވެ އެވެ. އެކަމަކު ކޮމިޝަންގެ ރައީސްގެ ހައިސިއްޔަތުން ނަގަންޖެހޭ ޒިންމާއެއް ނަންގަވާނެ ކަމުގައި ވިދާޅުވި އެވެ.\n"އަޅުގަނޑުމެން ހަވާލުވުމަށްފަހު ދެން ވާނެ ގޮތަކީ އެ ޒިންމާ [މާޒީގައި ހިނގާދިޔަ ކަންކަން] އަންނާނީ ހަމަ އަޅުގަނޑުމެންނަށް ކަމަށް ގަބޫލުކުރަން. އެކަމެއް ހައްލު ނުވެއްޖިއްޔާ އެ އިންނާނީ އަޅުގަނޑުމެންގެ އިހްމާލަކަށް ވެފައި. އެއީ މިވަގުތު މިތަނުގައި މެންބަރުންގެ ގޮތުގައި މިތިބީ އަޅުގަނޑުމެން ކަމަށްވާތީ،" ޒިންމާ ނަންގަވަން ޖެހިލުން ނުވާނެ ކަން ހާމަކުރައްވަމުން ވިދާޅުވި އެވެ.\nކަރެކްޝަންގެ އޮފިސަރުންތަކެއް ޖަލަށް މީހަކު ގެންދިއުމުގައި ހަރަކާތްތެރިވަނީ -- އަވަސް ފޮޓޯ: އަހުމަދު ޝުރާއު\nގާސިމް ވިދާޅުވާ ގޮތުގައި ތަންފީޒީ އީދާރާތަކުގެ ބައެއް މުވައްޒަފުން ކަމާ ގުޅޭ ގާނޫނުތަކަށް އަހުލުވެރިވެފައެއް ނެތެވެ. އެހެންވެ އެންއައިސީން ދަނީ އެ އިދާރާތަކާ ގުޅިގެން ގާނޫނުތަކާއި ގަވައިދުތަކަށް އަހުލުވެރިކުރުވުމުގެ ޕްރޮގްރާމުތަކެއް ހިންގަން ތައްޔާރުވަމުންނެވެ. އެ މަސައްކަތް ކޮމިޝަންގެ މުވައްޒަފުންގެ މެދުގައިވެސް ހިނގަމުން އެބަދެ އެވެ.\nއެންއައިސީގެ ބެލުމުގެ ދަށުގައި ހުރި އިދާރާތަކުގެ ތެރެއިން އެންމެ ގިނަ މައްސަލަ ހުށަހަޅަނީ ފުލުހުންނާ ގުޅޭގޮތުންނެވެ. އެކަމަކު ފުލުހުންނާ ގުޅޭ ގޮތުން ޖިނާއީ މައްސަލަތަކަށް ވުރެ ގިނަ އިން ލިބެނީ އިދާރީ މައްސަލަތަކެއް ކަމުގައި ވިދާޅުވި އެވެ. އަދި އެ މައްސަލަ ތަކަކީ ނިސްބަތުން ކުޑަ މައްސަލަތަކެއްކަން ފާހަގަކުރެއްވި އެވެ.\nފުލުހުންނާ ގުޅޭ މައްސަލަތައް ހުށަހަޅާ އަދަދު އިތުރު ނަމަވެސް އެ މައްސަލަތައް ބެލުމުގައި އެއްވެސް ނުފޫޒެއް އޮތް ކަމަކަށް ގާސިމް ދެކެވަޑައެއް ނުގަންނަވަ އެވެ. ފުލުހުންގެ މަސައްކަތްތަކަށް ސިޔާސީ ބޭފުޅުން ނުފޫޒު ފޯރުވާފައިވީ ނަމަވެސް އެއީ ހަގީގަތެއް ކަމަށް ގަބޫލުކުރެއްވުމަށް ގާސިމް ދެކޮޅު ހެއްދެވި އެވެ. އޭގެ ބަދަލުގައި ވިދާޅުވީ ފުލުހުންނަކީ ޕްރޮފެޝަނަލްކޮށް މަސައްކަތް ކުރާ ބައެއް ކަމަށެވެ. ފުލުހުންގެ ތެރޭގައި ގޯސްކޮށް ހުރި މައްސަލަތައް އެތަނުގެ ވެރިންނާ ގުޅިގެން ހައްލުކުރައްވާނެ ކަމުގައި ވިދާޅުވި އެވެ.\nއިދިކޮޅު ޕާޓީތަކުން ކުރިއަށް ގެންދިޔަ މުޒާހަރާއެއް ރޫޅާލުމަށް ފުލުހުން މަސައްކަތް ކުރަނީ -- ފޮޓޯ: އަވަސް\nއެންއައިސީއަށް ހުށަހަޅާ މައްސަލަތައް ބެލުމުގައި ވަކި ޕާޓީއަކަށް ވަކި ފިކުރަކަށް ބެލުމެއް ނެތި އިންސާފުވެރިކޮށް އަމަލުކުރައްވާނެ ކަމުގައި ތަކުރާރުކޮށް ގާސިމް ވިދާޅުވި އެވެ. ހައްގާއި އިންސާފު ހޯދުމަށް އެންއައިސީއަށް އަންނަ އެއްވެސް ރައްޔިތަކު މާޔޫސްވެ، ހުސްއަތާ ދާން ނުޖެހޭނެ ކަމުގެ ޔަގީންކަން ވެސް ދެއްވި އެވެ. ޑިމޮކްރަސީ ތަކުގައި ރައްޔިތުންނަށް ލިބެންޖެހޭ ހައްގުތައް ތަންފީޒީ އިދާރާތަކުން ނުހައްގުން ހުއްޓުވާނަމަ ކޮމިޝަން އޮތީ އެކަމުގައި ތެދުވަން ތައްޔާރަށެވެ.\n"އަޅުގަނޑުމެން މިކުރަނީ އިހްލާސްތެރި މަސައްކަތެއް. މިކަމުގައި އެއްވެސް ބަޔަކު ތަފާތު ކުރުމެއް ނެތި ގާނޫނުތަކާއި އެއްގޮތަށް ކުރިއަށްދާ ނަން،" ގާސިމް ވިދާޅުވި އެވެ.\nއެންއައިސީގެ ރައީސް ކަމާ ހަވާލުވެވަޑައިގަތުމުގެ ކުރިން ގާސިމަކީ ޖަލު ހުކުމެއް ތަންފީޒު ކުރެއްވި ބޭފުޅެކެވެ. އޭނާ ވަނީ ބޭންކިން އުސޫލުތަކާ ހިލާފަށް އެމްއެމްޕީއާރްސީގެ ބޮޑު ހިޔާނާތާ ގުޅޭ ބޭންކް ސްޓޭޓްމަންޓްތަކެއް ލީކްކޮށްލާފަ އެވެ. އެކަމުގައި އޭނާގެ މައްޗަށް ޖިނާއީ ދައުވާއެއް ސާބިތުވި ނަމަވެސް އެކަމާ ދެރަވެ މައާފަށް އެދިވަޑައިގަންނަވަން ޖެހިވަޑައިނުގަންނަވާ ކަމުގައި ވިދާޅުވި އެވެ. އަދި ޖިނާއީ ދައުވާއެއް ސާބިތުވެފައި ހުރުމަކީ އެންއައިސީގެ މެންބަރު ކަން ކުރެއްވުމަށް ބޭނުންވާ "އިންޓަގްރިޓީ" ގެއްލޭނެ ކަމެއް ނޫން ކަމަށްވެސް ތަކުރާރުކޮށް ވިދާޅުވި އެވެ. ކުރިން ކުރެއްވި ކޮންމެ ކަމެއް ކުރައްވާފައިވާނީ "ހެޔޮ ނިޔަތާ" އެކު ކަމަށް ވިދާޅުވި އެވެ. އޭނާ އަށް އެންއައިސީގެ ރައީސް ކަން ލިބިވަޑައިގަތީ ވެސް ރައްޔިތުން އެކަން ގަބޫލުކުރައްވާތީ ކަމުގައިވެސް ގާސިމް ވަނީ ވިދާޅުވެފަ އެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް އެންއައިސީ + މޯލްޑިވްސް ކަސްޓަމްސް ސާވިސް އިމިގްރޭޝަން\nއަތުލެވުނީ ގިނަ ކޮންޓެއިނާތައް ގެނައި ފަހުން!


Mi camera in han'dhu athaa hamayah genes dheyne!\nމި ކެމެރާއިން ހަނދު އަތާ ހަމައަށް ގެނެސްދޭނެ!\nނައިކޮން އިން އަލަށް ތައާރަފުކުރި ކެމެރާ، ކޫލްޕިކްޒް ޕީ1000 --\nމީގެ އަހަރުތަކެއް ކުރިން ނިކޯން އިން ވަނީ 83x އޮޕްޓިކަލް ޒޫމް ލެންސެއް ހިމެނޭ ނިކޮން ކޫލްޕިކްޒް ޕީ900 ގެ ކެމެރާއެއް ތައާރަފުކޮށްފަ އެވެ. އެ ކެމެރާއިންވެސް ވަރަށް ކައިރިން ހަނދު ބަލާލެވެ އެވެ. އަނެއްކާވެސް ނިކޮން އިން މި ވަނީ އާ ކެމެރާއެއް ނެރެން އުޅޭކަން އިއުލާނުކޮށްފަ އެވެ.\nމިފަހަރު މި ނެރޭ ކެމެރާއިން އަތްތިލައެއް ހާ ކައިރިން ހަނދު ބަލާލެވޭނެ އެވެ. ނިކޮން ކޫލްޕިކްޒް ޕީ1000 ކިޔާ މި ކެމެރާގައި 125x އޮޕްޓިކަލް ޒޫމް ލެންސެއް އިންނާނެ އެވެ. މި ކެމެރާ އިންނަނީ ހަމަ އާދައިގެ ޑީއެސްއެލްއާރްއެއްގެ ސައިޒުގަ އެވެ. ނަމަވެސް މި ކެމެރާ ވަރަކަށް ބަރުވާނެ އެވެ. ބަރުދަނުގައި 1.4 ކިލޯ ހުންނާނެ އެވެ.\nނިކޯން ކުންފުނީގެ ނައިބު ރައީސް ޖޭ ވެނެޓާ މި ކެމެރާ ސިފަ ކުރައްވަނީ "ކޮމްޕެކްޓް" ގެ ނަމުންނެވެ. މާނައަކީ ކުޑަ އެއްޗެއް، އެކަމަކު މޮޅު ކަންކަން ކޮށްލެވޭނެ އެއްޗެކެވެ. ކެމެރާ ކުޑަ ނަމަވެސް މީގެ ލެންސު ފުދޭވަރަކަށް ބޮޑެވެ.\nނައިކޮން ޕީ1000 ގެ ކޮލެޓީ ދައްކުވައިދޭ ވީޑިއޯއެއް.\nނިކޮންގެ ޑައިނެމިކް ފައިން ޒޫމް4 ޓެކްނޮލޮޖީ ބޭނުން ކޮށްގެން މި ކެމެރާއިން 250x އަށް ޒޫމް ކޮށްލެވެނޭ އެވެ. އޭރަށް ހަނދު އެކި އަރިއަރިތައް ވަރަށް ގާތުން ބާލާލެވޭނެ އެވެ. މި ކެމެރާ ބޭނުންކޮށްގެން ހަނދު ޖައްވުގައި ދައުރުވަމުންދާއިރު، އެ މަންޒަރުތައް 4K ކޮލެޓީގައި ވީޑިއޯވެސް ކޮށްލެވޭނެ އެވެ.\nނިކޯން ޕީ1000 ބޭނުންކޮށްގެން ނަގާފައިވާ ހަނދުގެ 4K ވީޑިއޯއެއް.\nހަނދު ނޫނަސް އެހެން އެއްޗެހިވެސް ވަރަށް ގާތުން މި ކެމެރާ ބޭނުންކޮށްގެން ފޮޓޯ ނަގާއި ވީޑިއޯ ކޮށްލެވޭނެ އެވެ. އަންނަ ސެޕްޓެމްބަރު މަހު 28 ގައި ވިއްކަން ފަށާނެ މި ކެމެރާގެ އަގަކީ 1000 ޑޮލަރެވެ.


Nafrathun Vevunu Loabi - 27 | Vaahaka ނަފްރަތުން ވެވުނު ލޯބި – 27 – Vaahaka\n6k50\tJanuary 10, 2022\nމާޝާ އެނދުމަތީގައި ބާއްވާފައި ރޯމާ ރޯލާއި އޮތް ހާނިޔާ އަޒާން އުރާލިއެވެ. އަޒާން ހަމަ އުރާކުނާއި އެކު ހާނިޔާ ހުއްޓާލިއެވެ. މާޝާ އަށް ހޭވެރިކަން ވީ އިރު ހާނިޔާ އޮތީ މާޝާގެ ކައިރީގައި ނިދާފައެވެ. މާޝާގެ އަތާއި ދިމާލު އެނދުމަތީގައި މީހެއްގެ ބޯ އޮތްހެން ހީވެގެން ބަލާލި އިރު ފުންނިންޖަކުން ނިދާފައި އޮތް އަޒާން ފެނުނެވެ. އަތް ފައި ފިނިވާ ގޮތް ވިއެވެ.\nއަޒާން އަށް ހޭލެވުނީ މާޝާ ގެ އަތް އަޒާންގެ މޫނުގައި ޖެހުމުންނެވެ. މާޝާގެ ބުރުގާ ރީތި ކޮށްލަން އަތް ހިތްލާލި ގަޑީގައި އަޒާންގެ މޫނުގައި އަތުން ޖެހުނީއެވެ. "ސޮރީ" މާޝާއަށް އަވަހަށް ބުނެލެވުނެވެ. "ހެހެހެ އިޓްސް އޯކޭ. އަހަރެން ސުވާލެއް ކޮށްފިއްޔާ ޖަވާބު ދޭނަންތަ؟" އަޒާން ބަލާލީ ސީދާ މާޝާގެ ދެލޮލަށެވެ. އެދެލޮކަށް ބަލާލި މީހަކަށް މާޝާ ރޮއެފާ ހުރިވާރު ސާފުކޮށް ފެންނާނެ އެވެ. "ހޫމް" ހާނިޔާ އަށް ބަލާލާފައި މާޝާ ބުނެލިއެވެ. "ކީއްވެ ބޭބީ ގޮވައިގެން އެހާ ލަހުން މަގުމައްޗަށް ނުކުތީ؟" އިހްތިޔާރަކާ ނުލާ މާޝާގެ ލޮލުން ކަރުނަ އޮހިގަތެވެ. އަޒާން މާޝާ ގެނެސް އެތަނަވަސް މޭގެ ތެރޭ ބޮނޑިކޮށްލިއެވެ. "އިޓްސް އޯކޭ ބޭބީ ގާރލް. އައިއެމް އޯލްވޭސް ވިތް ޔޫ. އަދި ކެއްކޮށްލާ މިޝަލް އޮޕަރޭޝަން ކޮށްގެން އަންނަންދެން. މިޝަލް ބުނި އޮޕަރޭޝަން ކޮށްގެން އައިސް މާޝާ ވަރިކޮށްދޭނަމޭ މާޝާ މަންމަމެންގާތު އަހަރެން ހުއްޓާ" އަޒާންގެ އަތު ތެރެއިން މާޝާ ދެމިގަނެ އެ މޫނަށް ބަލާލީ ހައިރާންވީ ވަރުންނެވެ.\n"އޭއީި ލޯބި ގަނޑާ! ނިޔާ އެއޮއް ރޮނީ" އަޒާން ހާނިޔާއާއި ދިމާއަށް އިޝާރާތް ކޮށްލިއެވެ. "ދެން ބޭބީއަށް ފޯޑް ކޮށްފަ މާޝް ވެސް ނިދާލާ. އަހަރެން މިރޭ ނިދާނީ ދޮންބެ ރޫމްގަ. ސޯ މޭކް ޔުއާރ ސެލްފް އެޓް ހޯމް. ގެއަށް ދިއުމުގެ ކުރިން އަހަރެން ކައިރީ ބުނެފަ އިނގޭ ދާނީ" އަޒާން ކޮޓަރީގެ ދޮރު ލައްޕާލާފައި ދިޔައެވެ. މާޝާ ހާނިޔާއަށް ގާތުން ދީފައި ކައިރީ ބާއްވައިގެން ނާނާ ކިޔާލިއެވެ. ބަސް އަހައިގެން ވަރަށް އަވަހަށް ހާނިޔާ ނިދައިފިއެވެ. މާޝާ ނިދަން އުޅި އުޅިވެސް ނުނިދުނެވެ. މި ފަހަކަށް އައިސް އަޒާން މާޝާ އަށް މާ ބޮޑު ސަމާލުކަމެއް ދެނީ ކީއްވެ ތޯ އެ ހިތުގައި ސުވާލު އުފެދެންފެށިއެވެ. ދެން ހަނދާނަށް އައީ ފާހަނައަށް ވެއްޓުނު ދުވަހު ހޮސްޕިޓަލު ތެރޭގައި އަޒާން ދެއްކި ވާހަކަ ތަކެވެ. އެ ވާހަކަތަށް މުޅިއަކުން ދޮގު ކުރެވޭކަށް މާޝާ އަކަށް ނެތެވެ. ކުރިން މަގުމަތިން ފެނިގެން އަންހެން ކުދިންނާ ފޮށެމުން އައި އަޒާން މިހާރު އަންހެން ކުއްޖަކާ ދިމާއަށް ބަލާވެސް ނުލައެވެ. ދެ ފަރާތަށް ބޯ ހޫރުވާލީ ނުބައި ވިސްނުން އެ ސިކުނޑީގައި ޖަމާވަމުން ދާތީއެވެ. "މާޝާ ތިއީ މީހެއްގެ އަންބެއް. މިޝަލް ކޮންމެ ގޮތަކަށް ކަންތައް ކޮށްފަ އޮތަސް. މާޝާ މިޝަލް އަށް ބޭވަފާތެރި ނުވާނެ" ހިތާއި ހިތުން މާޝާ އެހެން ބުނެލިއެވެ. ފާހަނަ އަށް ވަދެ މޫނު ދޮވެލައިގެން ނިކުމެ އަނެއްކާވެސް އޮށޯވެލީ ނިދޭނެ ކަމުގެ އެއްވެސް އުންމީދެއްގައެއް ނޫނެވެ.\nފަތިސް ނަމާދަށް ބަންގި ގޮވިއިރު ފައިހާ ފެންވަރައިގެން ފާހަނައިން ނުކުންނަނީ އެވެ. ފާރިޝް ވެސް އޭރު ހޭލައިފިއެވެ. ހެނދުނުގެ ޑިއުޓީ ކަމުން ފައިހާ ގޮވާލި އިރަށް ފުންމައިގެން ފާރިޝް އެނދުން ފުންމައިގެން ތެދުވި އެވެ. "ފައި މިދަނީ ނަމާދު ކޮށްގެން ސައި ހަދަން. ކޮކީ ދޭ ފެންވަރަން. ފެންވަރައިގެން ނަމާދު ކުރާތި" ފައިހާ އެހެން ބުނެ އެނދުގެ ފައިލާ ކޮޅުގައި އިށީނދެ އިސްޓާކީނަށް އަރަން އިންދާ ފާރިޝް ފަހަތުން އައިސް ފައިހާގެ ގައިގާ ބައްދާލިއެވެ. ހުއްޓުން އަރާފައި ފައިހާ އަށް އިނދެވުނީ ދެން ކުރާނީ ކީއްކަމެއް ނޭނގުމުންނެވެ. "ސާބަސް ދެން ދޭ" ފާރިޝްގެ އަތް ފޮޅުވާލަން ފައިހާ މަސައްކަތް ކުރިއެވެ. ފައިހާގެ މޫނު ފެންނާނެހެން ފާރިޝް އާއި ވީ ފަރާތަށް ފައިހާގެ މޫނު އަނބުރާލިއެވެ. އަދި ފައިހާގެ ނިތްކުރިއަށް ބޮސްދީފައި ގޮސް ވަނީ ފާހާނައަށް ށެވެ. ނަމާދު ދޮޅި އަޅާ ނަމާދު ކޮށްލައިގެން ފައިހާ ނުކުތީ ސައި ތައްޔާރު ކުރާށެވެ. އޭރު އަޒާން ގެ ކޮޓަރިން ތުއްތު ކުއްޖަކު ރޯ އަޑު ފައިހާއަށް އިވުނެވެ. "ގުޑް މޯނިން ފައިއްކޮ" އަޒާން އައިސް ބަދިގެއަށް ވަނެވެ. "އައްދޭ. ހާދަ އަވަހަށް އިރު އެރި ދުވަހެއް" މަލާމާތުގެ ރާގަކަށް ފައިހާ ބުނެލިއެވެ. "އުނހު. އަދި ނުނިދަން. ނިދަން އުޅި އުޅިވެސް ނުނިދުން ދެން އޮތީ ނެޓްފްލިކްސް އިން އެނިމޭ ބަލަން" އަޒާން ފޯނުން ބަލާފައި ހުރި އެނިމޭތައް ދައްކާލިއެވެ. "ދޮންބެ ރޫމް އިން ނުކުމެގެން ތި އައީއޯ؟ އެ ކިހިނެއް ވީ؟" ފައިހާ ދެންވެސް ކޮށްލީ ސުވާލެކެވެ. "ހޫމް އެވާހަކަ ދޯ. އާން ފައިއްކޮއަަށް އެއްޗެއް ނޭނގޭނެ ދޯ. މެރީ ކުރި ފަހުން މާޝާ އާވެސް ޓޯކް ނުކުރޭ. މިގޭގަ ވަނީ ކީއްތޯ ވެސް ބަލާ ނުލާ. އެންމެ ކުޑަ މިނުން ކުޑަ ދޮން އާއި ވާހަކަ ދައްކާލާނެ ވަގުތެއްވެސް ފައިއަށް މިހާރު ނުލިބޭ. ހޫމް ސްޓްރެއިޓް ޓުދަ ޕޮއިންޓް. ކުޑަ ދޮން ދޮންބެ ކޮޓަރީގަ ރޭގަ އޮތީ. ކުޑަ ދޮން ކޮޓަރީގަ ވީ މާޝާއާއި މާޝާގެ ބޭބީ." އަޒާން ހިތްހަމަ ނުޖެހިފައި ހުރިކަން ފައިހާއަށް އެނގި ދެރަވިއެވެ.\nހާނިޔާ ރޯ އަޑު ނުކެނޑޭތީ އަޒާން ގޮސް ފުރަތަމަވެސް ކޮޓަރި ދޮރުގައި ޓަކި ދިނެވެ. މާޝާ ވަނަސް އެންމެ ރަނގަޅުކަމުގައި ބުނުމުން އަޒާން ކޮޓަރިއައް ވަނެވެ. އޭރުވެސް ހާނިޔާ މާޝާގެ އުނގުގައި އޮވެގެން ރޮނީއެވެ. "ވައި އިޒް މައި ނިޔާ ބޭބީ ކްރައިން" އަޒާން ހާނިޔާ އުރާލިއެވެ. އުރާކިތާ އިރުކޮޅެއްގެ ތެރޭގައި ހާނިޔާ ރުއިން ހުއްޓާލިއެވެ. "އައްދެ. މަންމައަށް ވުރެ އަޒާންބެ އާއި މާ ފްރެންޑް ދޯ" ހާނިޔާގެ ކޮލަށް މާޝާ ދޮނެއް ދިނެވެ. އަޒާން ވެސް ހާނިޔާ ގެ ކޮލަށް ދޮނެއް ދީފައި މާޝާގެ މޫނަށް ބަލާލިއެވެ. "މާޝް! ރަނގަޅަށް ނިދުނުތަ؟" މާޝާ ބޯޖަހާލީ އާނއެކޭ ބުނުމުގެ ގޮތުން ބޯ ޖަހާލިއެވެ. ބަދަލުގައި އަޒާން ހިނިތުންވެލިއެވެ. ދަރިފުޅު ރުއިން ހުއްޓާލުމުން މާޝާ ހާނިޔާގެ ގައިގައި ޓިޝޫ ކޮޅަކުން ފެންކޮލެއް ހާކާ ރީތި ކޮށްލިއެވެ. މާޝާ ސައި ނުބޮއެ ދާން އުޅުމުން އަޒާން ހުއްޓުވަން ވެސް ވަރަށް މަސައްކަތް ކުރިއެވެ. މާޝާ ރޭގައި އުޅުނު ހާލު ހަދާންވެ އަޅާނުލާ މާޝާ އާއި ހާނިޔާ ކާރެއްގައި ހ.ލައިޓާ ހައުސް އަށް ގެންގޮސް ލިއެވެ. ހަސީނާއަށް އަޒާން ފެނުމުން ކުޑަ ކަމަކު ކިޔަންވެފައި އެބައޮތް ކަމުގައި ބުންޔެވެ. އަޒާން އެއީ ކޮންކަމެއް ބާ އޭ ހިތަށް އަރަމުން ހަސީނާގެ ފަހަތުން ގޮސް ހަސީނާގެ ކޮޓަރިއަށް ވަނެވެ.\n- ނުނިމޭ - ބ\nއަމީ ވެން ޔޫ ވިލް ރިލީޒް ނެކްސްޓް ޕާޓް އިން އެސްފިޔަ ☺\nމި ޕާޓް ވެސް ވަރަށް ރީތި ✨💖\nކާންޓް ވެއިޓްފޯ ނެކްސްޓް ފާރޓް❤❤❤\nޖައިލަމް January 10, 2022\nދެން އޮތް ބައި އަވަސް ކޮއްދީބ\n🥀Anonymous🥀 January 12, 2022\nކާންޓް ވެއިޓްފޯ ދި ނެކްސްޓް ޕާރޓް 😔\nމި ބައި ވެސް ވަރަށް ރީތި ❤❤❤\nsana February 15, 2022


Gavaaidhu Oi Gothun Kamah Vidhaalhuve Saeed Hushahelhuvvi Bill Miadhu Ves Balaeh Nugaiy\nގަވާއިދު އޮތް ގޮތުން ކަމަށް ވިދާޅުވެ ސައީދު ހުށަހެޅުއްވި ބިލު މިއަދުވެސް ބަލައެއްނުގަތް\nމާވަށު ދާއިރާގެ ރައްޔިތުން މަޖިލީހުގެ މެންބަރު މުހައްމަދު ސައީދު މަޖިލިސް ޖަލްސާއެއްގައި: ފޮޓޯ / މަޖިލިސް\nރައްޔިތުންގެ މަޖިލީހުގެ ގަވާއިދު އޮތް ގޮތުން ކަމަށް ވިދާޅުވެ ޕެންޝަން ފައިސާގެ ތިންބައި ކުޅަ އެއްބައި ރައްޔިތުންނަށް ލިބިދޭ ގޮތަށް މާވަށު ދާއިރާގެ މެންބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު މަޖިލީހަށް ހުށަހެޅުއްވި ބިލު މިއަދުވެސް ބަލައެއް ނުގަތެވެ.\nރައްޔިތުން މަޖިލީހަށް ސައީދު މި ބިލު ހުށަހެޅުއްވި މިއީ ދެވަނަ ފަހަރެވެ. އެ ބިލް ހުށަހެޅުމުގެ ފުރުސަތު ފުރަތަމަ ނުދިނީ ދައުލަދުގެ ޚަރަދާއި އާމްދަނީއާ ގުޅޭ ކަންތައްތައް އެ ބިލްގައި ހިމެނޭތީ ކަމަށް މަޖިލީހުގެ ރައީސް މުހައްމަދު ނަޝީދު ވަނީ ވިދާޅުވެފައެވެ. އެހެންކަމުން ބިލު އިސްލާހު ކުރުމަށް ނަޝީދު ވަނީ ސައީދުގެ ކިބައިން އެދިވަޑައިގެންފައެވެ.\nއެ ބިލުގައި ބުނެފައިވަނީ އެ ފައިސާ ދޫކުރާނީ ތިން އިންސްޓޯލްމަންޓަކަށް ބަހާއިގެން ކޮންމެ އިންސްޓޯލްމަންޓެއް ވެސް 30 ދުވަހަށްވުރެ ގިނަދުވަސް ނުވާނޭ ގޮތުގެ މަތިން ކަމަށެވެ.\nއެ ބިލު ފާސްވެ ރައީސުލްޖުމްހޫރިއްޔާ އެ ބިލު ތަސްދީގުކޮށް ގާނޫނަކަށްވާ ހިސާބުން ފަށާދުވަހުން ފެށިގެން ގިނަވެގެން 14 ދުވަސް ތެރޭގައި ފުރަތަމަ އިންސްޓޯލްމަންޓުގެ ފައިސާ ދޫކުރަންވާނެ ކަމަށްވެސް ބަޔާންކޮށްފައިވެއެވެ. ޕެންޝަން ސްކީމުގެ ފައިސާ ދުކުރާނީ އެފަރާތެއްގެ ނަމުގައި ހުޅުވާފައިވާ ބޭންކް އެކައުންޓަކަށެވެ. އެކައުންޓެއް ނެތް ފަރާތެއް ނަމަ ފައިސާ ދޫކުރާނީ އެފަރާތަކުން ލިޔުމުން ކަނޑައަޅާ ފަރާތެއްގެ އެކައުންޓަށް ނުވަތަ ޕެންޝަން އެޑްމިނިސްޓްރޭޝަން އޮފީހުން ދޫކުރާ ޗެކަކުން ކަމަށް ބިލުގައި ބުނެފައިވެއެވެ.\nބިލު ހުށަހެޅުއްވުމަށްފަހު ސައީދު ވަނީ ރައީސް ނަޝީދަށް ސިޓީއެއް ފޮނުއްވާފައެވެ. އެ ސިޓީގައި ޕާޓީއާއި ސިޔާސީ ތައައްސުބުން އެއްކިބާވެ، މިނިވަން އިންސާފުވެރި އުސޫލުން އެ ބިލު ބައްލަވައިގަންނަވާ ވީހާވެސް އަވަހަށް އެޖެންޑާކޮށް ދެއްވުމަށް ވަނީ އެދިވަޑައިގެންފައެވެ.\nސައީދުގެ ސިޓީއަށް ޖަވާބު ދެއްވާ ރައްޔިތުން މަޖިލީހުގެ މިއަދުގެ ޖަލްސާގައި ވާހަކަދައްކަވަމުން ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވީ މަޖިލިސް ގަވާއިދު އޮތް ގޮތުން އެ ބިލަކީ ސައީދަށް ހުށަހެޅުއްވޭނެ ބިލެއް ނޫން ކަމަށެވެ. މަޖިލީހުގެ ގަވާއިދު ބުނާ ގޮތުން ދައުލަތުގެ އާމްދަނީއާ ގުޅޭ ކަންކަން ހިމެނޭ ބިލްތައް ހުށަހެޅޭނީ ސަރުކާރަށް އެކަންޏެވެ.


MIFCO ge khidhumathah ithuru dhe boat eh nerenee\nމިފްކޯގެ ޚިދުމަތަށް އިތުރު ދެ ބޯޓެއް ނެރެނީ\nމި ބޯޓުތައް ޚިދުމަތަށް ނެރުމުގެ ކުރިން ފުރިހަމަކުރަންޖެހޭ މަރުހަލާތައް އެއް މަސްތެރޭ ނިންމޭނެ\nބްރައިން ފްރީޒިން ބޯޓެއް ވެސް ޚިދުމަތަށް ނެރެވޭނެ\nއެއް ތަނުން އަނެއް ތަނަށް މަސް އުފުލުމަށް ޚާއްސަ ބޯޓެއް ޚިދުމަތަށް ނެރޭނެ\n14 އޮކްޓޯބަރ 2021 | ބުރާސްފަތި 10:23\nފެލިވަރު މަސް ފެކްޓަރީ\nމިފްކޯއަށް ކިރާ މަސް އެއް ތަނުން އަނެއް ތަނަށް އުފުލުމަށް ގަނެފައިވާ ކެރިއަރ ވެސެލް ޚިދުމަތަށް ނެރުމުގެ ކުރިން ފުރިހަމަކުރަންޖެހޭ ކަންކަން ފުރިހަމަކުރެވި ވަރަށް އަވަހަށް ޚިދުމަތަށް ނެރެވޭނެ ކަމަށް މިފްކޯގެ މެނޭޖިން ޑިރެކްޓަރ އިސްމާއިލް ފައުޒީ ވިދާޅުވެއްޖެއެވެ.\nރާއްޖެޓީވީގެ ފަލަ ސުރުޚީ ޕްރޮގްރާމުގައި ބައިވެރިވެވަޑައިގެން ވާހަކަދައްކަވަމުން ފައުޒީ ވިދާޅުވީ މިފްކޯއަށް ގަނެފައިވާ ކެރިއަރ ވެސެލްގެ ރެޖިސްޓްރޭޝަން މަރުހަލާ ނިމި، ރެޖިސްޓްރޭޝަން ލިބިފައިވާ ކަމަށެވެ. މިހާރު ކުރިއަށްދަނީ އެމްއެފްޑީއޭގެ ރެކޮމެންޑޭޝަންތަކާ އެއްކޮށް ފުރިހަމަކުރަންޖެހޭ ކަންކަން ފުރިހަމަކުރުމުގެ މަސައްކަތް ކަމަށް ފައުޒީ ވިދާޅުވިއެވެ.\nމިފަދަ އުޅަނދެއް ކުރު މުއްދަތަކަށް ޚިދުމަތަށް ނެރެންވިޔަސް އީޔޫގެ މިންގަނޑުތަކެއް ފުރިހަމަކުރަންޖެހޭކަމަށް ފައުޒީ ވިދާޅުވިއެވެ. އަދި މި ޚިދުމަތް ފެށުން ލަސްވަނީ ވެސް އެހެންވެގެން ކަމަށާއި، ވަރަށް އަވަހަށް އެކަން ފުރިހަމަކޮށް އޭގެ އޮޕަރޭޝަންތައް ފަށައިގަންނާނެ ކަމަށް ފައުޒީ ވިދާޅުވިއެވެ. އަދި ކުރިއަށް އޮތް މަސް ދުވަހުގެ ތެރޭގައި އެކަން ފުރިހަމަވެގެންދާނެކަމަށް ފައުޒީ ވިދާޅުވިއެވެ.\nފައުޒީ ވިދާޅުވީ މިހާރު މިފްކޯއިން މަސް އުފުލާ ވެސެލްތަކުގައި އެކަށީގެންވާ ޖާގަ ނެތުމުގެ ސަބަބުން މިފަދަ ކެރިއަރެއްގެ ބޭނުން ވަރަށް ބޮޑަށް ޖެހިފައިވާކަމަށެވެ. އަދި މިފްކޯގެ އަމިއްލަ ކެރިއަރެއް އޮތްނަމަ މަސް އުފުލުމަށް ވެސް ލުއިތަކެއް ލިބިގެންދާނެ ކަމަށް ފައުޒީ ވިދާޅުވިއެވެ.\nމިހާރު ހުރި ދަތިތަކާއެކުވެސް މި މަސައްކަތަކީ ފަސޭހައިން ކުރެވޭނެ މަސައްކަތަކަށް ހެދުމަކީ އުންމީދެއް ކަމަށް ފައުޒީ ވިދާޅުވިއެވެ. މީގެ ސަބަބުން އެއްތަނުން އަނެއް ތަނަށް މަސް އުފުލުމަށް ފަސޭހަވެ، ބޭރު ގައުމުތަކަށް މަސް އެކްސްޕޯޓުކުރަން ވެސް ފަސޭހަވާނެ ކަމަށް ފައުޒީ ވަނީ ވިދާޅުވެފައެވެ.\nއުންމީދުކުރަނީ މިހާރު ހުރި ދަތިތަކާއިއެކުވެސް އަޅުގަނޑުމެންގެ އޮޕަރޭޝަން ސްމޫތު އޮޕަރޭޝަނަކަށް ގެނައުން. ރަނގަޅު މަސްވެރިކަމެއްގައި އަޅުގަނޑުމެންނަށް ކޫއްޑޫގައި ހުންނަ މަސް ފެލިވަރަށް އުފުލަންޖެހޭ. ފެލިވަރުގައި ހުންނަ މަސް ކޫއްޑޫއަށް އުފުލަންޖެހޭ. އަދި އައްޑޫއަށް އުފުލަންޖެހޭ. އައްޑޫގައި ހުންނަ މަސް ކޫއްޑޫއަށް އުފުލަންޖެހޭ. ޑިވޮލޮޕްމެންޓްތަކާ އެއްކޮށް ދިމާވާ ދަތިތަކަށް ހައްލެއް ލިބިގެންދާނެ. އުންމީދުކުރަނީ ޑިވެލޮޕްމެންޓްތަކާއެއްކޮށް ކައިރި ގައުމުތަކަށް ވެސް މަސް އުފުލޭނެ ކަމަށް.\nމިފްކޯގެ މެނޭޖިން ޑިރެކްޓަރ އިސްމާއިލް ފައުޒީ\nމީގެ އިތުރުން މިފްކޯއިން އިތުރު ބޯޓެއް ގަނެފައިވާކަން ފާހަގަކުރައްވައި ފައުޒީ ވިދާޅުވީ އެ ބޯޓަކީ ބްރައިން ފްރީޒަރ ވެސެލްއެއް ކަމަށެވެ. މި ބޯޓުގައި 370 ޓަނު ނުވަތަ 400 ޓަނުގެ މަސް ގަނޑުކުރެވޭނެ ކަމަށް ފައުޒީ ވިދާޅުވިއެވެ. ފައުޒީ ވިދާޅުވީ މިވަގުތު ފެލިވަރު ބަނދަރުގައި ބްރައިން ފްރީޒިން ބޯޓެއް އޮތް ނަމަވެސް އޭގައި ބޭނުންވާ ވަރަށް ޖާގަ ނެތި، އޭގެ ހާލަތުވެސް ވަރަށް ދަށަށް ގޮސްފައިވާ ކަމަށެވެ. މިކަމަށް އިތުރު ބޯޓެއް ގަނެފައިވަނީ މިހާރު ބޭނުންކުރަމުންދާ ބޯޓު ދޫކޮށްލުމަށް ކަމަށް ފައުޒީ ވިދާޅުވިއެވެ.\nމި ޚިދުމަތަށް އަލަށް ގަތް ބޯޓު މިވަގުތު އޮތީ މާލޭގެ ބަނދަރުގައި ކަމަށާއި، މިހާރު ކުރިއަށްދަނީ ބޯޓުގެ ރެޖިސްޓްރޭޝަން މަރުހަލާ ކަމަށް ފައުޒީ ވިދާޅުވިއެވެ. މި ހުރިހާ މަސައްކަތެއް ކުރިއަށް އޮތް މަސްދުވަހުގެ ތެރޭ ނިންމާފައި ބޯޓު އޮޕަރޭޝަނަށް ނެރެވޭނެ ކަމަށް ފައުޒީ ވިދާޅުވިއެވެ.\nމިފްކޯއިން ޑިވެލޮޕްކުރާ އެޕްލިކޭޝަން މިހާރު އޮތީ ޓެސްޓިން މަރުހަލާގައި!\nމިފްކޯ އިތުރަށް ތަރައްގީކުރުމުގެ މަޝްރޫޢަށް ކޮންޓްރެކްޓަރެއް ހޯދުމުގެ މަސައްކަތް އަންނަ ހަފުތާގައި ފަށާނެ\nމިފްކޯ އިތުރަށް ތަރައްޤީކުރުމުގެ މަޝްރޫއުގެ އިމްޕްލިމެންޓޭޝަންގެ ފުރަތަމަ މަރުހަލާ ނިމި ކޮންޓްރެކްޓަރެއް ހޯދުމާ ހަމައަށް\nއައު ސްޓޯރޭޖް ރީފަރ ކެރިއަރ ދެ އަހަރު ދުވަހު ރަނގަޅަށް ދުއްވިއްޖެނަމަ އޭގެ އަގު ލިބޭނެ- ފައުޒީ


މައިންބަފައިން ކަންބޮޑުވާންވީ ދަރިންނަށް ދަރިން ލިބޭ އުމުރާއިމެދަކު ނޫނެވެ! މަސައްކަތްކުރަންވީ ޒަވާޖީ ޙަޔާތް ކާމިޔާބުކޮށްދޭށެވެ!\nއަހަރެންގެ ދެވަނަ ފިރިހެންދަރިފުޅު ކައިވެނިކުރީ އުމުރުން 18 އަހަރުގައެވެ. ކައިވެނީގެ2ވަނަ އަހަރު، އޭނާގެ އުމުރުން 20 އަހަރުގައި އަހަރެން ސިއްސުވައިލިއެވެ. އެއީ ދަރިއަކު ލިބެން އުޅޭ ވާހަކަބުނުމުންނެވެ.\nކޮންމެއަކަސް ލިބެން އުޅޭކަމަށް ބުނި ދަރިފުޅަކީ އަހަރެންގެ ފުރަތަމަ މާމަ ދަރިފުޅެވެ. އަހަރެންގެ އުމުރަކީ 38 އަހަރެވެ. އުފާވެރިކަންވެސް ލިބުނެވެ. ނަމަވެސް އިންތިހާއަށް ކަންބޮޑުވިއެވެ. އެއީ ދަރިފުޅުގެ އެހައި ހަގު ުމުރުގައި ދަރިއަކު ލިބޭތީއެވެ. ދެމަފިރިންގެ ގުޅުން ދެމިއޮވެދާނެކަމަށް ޝައްކުކުރެވޭތީއެވެ. އެހައި ހަގު އުމުރުގައި ކުދިން ލިބުމުން ދެމަފިރިންގެ މެދުގައި އޮންނަ ގުޅުމަށް ހުރަސްތަކެއް ކުރިމަތިވެދާނެތީއެވެ.\nކޮންމެއަކަސް އަހަރެން ވިސްނައިލީމެވެ. "އަހަރެންވެސް ކައިވެނިކުރީ އުމުރުން އެންމެ ސޯޅައަހަރުގައެވެ. ފުރަތަމަ ދަރިފުޅުލިބުނީ 18 އަހަރު ނުފުރެނީހެވެ. ދެމަފިރިން މިހާރުވެސް މިއުޅެނީ ވަރަށް ލޯބިންނެވެ. ވީމާ ޅައުމުރުގައި ދަރިން ލިބުމަކީ ލޯބިން ދިރިއުޅުމަށް އޮތް ހުރަހަކަށްވެގެން ނުވާނެއެވެ. އެދެކުދިންގެ ކައިވެންޏަށްވެސްވެސް2އަހަރުވީއެވެ. ތިބޭނީ އެކަކު އަނެކަކު ވަރަށް ރަނގަޅަށް ދަސްވެފައެވެ. އެއުޅެނީ ވަރަށް ލޯބިންނެވެ. ވީމާ އޮތީ މުސްތަޤްބަލް އުޖާލާކޮށްދެއްވެވުން އެދި ވަކީލްކުރުމާ ދުޢާކުރުމެވެ."\nމިފަދަ ޚިޔާލުތައް ކުރެވުނެވެ. ލިބެން އުޅޭ ދަރިފުޅަށް މަރުޙަބާކިޔަން ތައްޔާރުވީމެވެ. އަދި އަހަރެމެންގެ ފެންވަރުން ކުރެވެންހުރި ހުރިހާ ކަންކަން ކުރީމެވެ.\nމިހާރު ކުއްޖާގެ އުމުރުން5އަހަރެވެ. އެހެންދަރިންނަށްވެސް ދަރިން ލިބި ގޭގައި4މާމަދަރިން އެބަތިއްބެވެ. ގެއަށް މިވަނީ ވަރަށް ބޮޑު ދިރުމެއް ލިބިފައެވެ.\nމާމަ، ކާފައިންނަށް އަހަރެންގެ މެސެޖަކީ ދަރިންނަށް ދަރިން ލިބޭ އުމުރާއިމެދު ކަންބޮޑުނުވާށެވެ. ކަންބޮޑުވާންވީ ޒަވާޖީ ހަޔާތުގައި ދަރިން އުޅެމުންދާ ގޮތާއިމެދުގައެވެ. ދެމަފިރިން ގުޅިގެން ލޯބިން ދިރިއުޅެމުން ގެންދާނަމަ އެނިމުނީއެވެ. މާމަ އާއި ކާފަ ވާންވީ ދަރިން ކުދިން ހޯދަންޖެހޭ އުމުރު ކަނދައަޅާބައަކަށް ނޫނެވެ. ވާންވީ ދަރިންގެ ޒަވާޖީ ޙަޔާތް އުފާވެރިކޮށްދޭން މަސައްކަތްކުރާ ބައަކަށެވެ. އެކަމަށް އެހީތެރިވާ ބައަކަށެވެ. އެކަމަށް އެދި ދުޢާކުރާ ބައަކަށެވެ.


Aniyaage sababun Ramos ah thin match gelleyne | Mihaaru\nއަނިޔާގެ ސަބަބުން ރާމޮސް އަށް ތިން މެޗު ގެއްލޭނެ\n20 ނޮވެމްބަރ 2020 - 10:49\nމެޑްރިޑް (ނޮވެމްބަރު 20) - ސްޕެއިން ގައުމީ ޓީމަށް ކުޅެނިކޮށް ތަޖުރިބާކާރު ޑިފެންޑަރު ސާޖިއޯ ރާމޮސް އަށް ލިބުނު އަނިޔާއާ ހެދި ރެއާލް މެޑްރިޑްގެ ކުރިއަށް އޮތް ތިން މެޗުން އޭނާ ނުފެންނާނެ ކަމަށް އެ ކްލަބުން ބުނެފި އެވެ.\nއުމުރުން 34 އަހަރުގެ ރާމޮސްގެ ފަލަމަސްގަނޑަށް އަނިޔާވީ ސްޕެއިނުން 6-0 އިން ޖަރުމަނު އަތުން ނޭޝަންސް ލީގުގައި މޮޅުވި މެޗުގެ ފުރަތަމަ ހާފުގަ އެވެ. އަނިޔާވުމާ އެކު ރާމޮސްގެ ބަދަލުގައި އެރިކް ގާސިއާ ވަނީ ކުޅެން އަރުވައިފަ އެވެ.\nރާމޮސް އަށް ލިބުނު އަނިޔާ ރަނގަޅަށް ދެނެގަތުމުން ކުރި ސްކޭން އިން އެނގުނީ އޭނާ އަށް އެނބުރި ކުޅުމަށް އާދެވޭނީ 10 ދުވަސް ފަހުން ކަމަށެވެ. އޭގެ މާނަ އަކީ ރެއާލްގެ ކުރިއަށް އޮތް ތިން މެޗުގައި ނުކުޅެވުމެވެ. އެއީ ސްޕެނިޝް ލީގުގައި ވިޔަރެއާލް އާއި އަލަވޭސްއާ ދެކޮޅަށް ކުޅޭ މެޗުގެ އިތުރުން ޗެމްޕިއަންސް ލީގުގައި ރަށުންބޭރުގައި އިންޓަ މިލާނާ ބައްދަލުކުރާ މެޗެވެ.\nމި ހަފްތާގައި ރެއާލުން ރަށުން ބޭރުގައި އުނދަގޫ މެޗެއްގައި ވިޔަރެއާލްއާ ދެކޮޅަށް ކުޅޭއިރު ރާމޮސްގެ އިތުރުން ރަފައެލް ވަރާން އަށް ވެސް އެ މެޗުގައި ނުކުޅެވޭނެ އެވެ. ވަރާންގެ ކޮނޑަށް ލިބުނު އަނިޔާ އިން އޭނާ އަދި އެއްކޮށް ރަނގަޅެއްނުވެ އެވެ. އަނިޔާގެ މައްސަލަތަކާ ހެދި ރެއާލުން ވިޔަރެއާލް މެޗަށް ބަދަލުތަކެއް ގެންނާނެ ކަމަށް ބެލެވޭއިރު އެ ޓީމުގެ ފަހަތަށް ކުޅޭނީ ދާދި ފަހުން ކޮވިޑް-19 އިން ރަނގަޅުވި އެޑާ މިލިޓާއޯ އާއި ނަޗޯ ފެނާންޑޭޒް އެވެ.\nރެއާލްގެ އެޓޭކަށް ބަލާއިރު އަނިޔާއިން ރަނގަޅުވެ މުހިއްމު ދެ ކުޅުންތެރިން ކަމަށްވާ ކަރިމް ބެންޒެމާ އާއި އެޑެން ހަޒާޑް ވަނީ ޓީމުގެ ފަރިތަކުރުންތަކުގައި ބައިވެރިވާން ފަށައިފަ އެވެ.\nގައުމީ ޓީމުގެ މެޗުތަކަށް ލީގު މެދުކަނޑާލުމުގެ ކުރިން ލީގުގައި އެންމެ ފަހުން ކުޅުނު މެޗުން ރެއާލް ވަނީ 4-1 އިން ވެލެންސިއާ އަތުން ބަލިވެފަ އެވެ. ވިޔަރެއާލް އަތުން މޮޅުވެ ފޯމު ރަނގަޅުކުރަން ރެއާލުން ބޭނުންވާނެ އެވެ.


SunOnline: America ge au khaarijee vazeerakah vevadaigannavaanee Antony Bilinken\nއެމެރިކާގެ އައު ޚާރިޖީ ވަޒީރަކަށް ވެވަޑައިގަންނަވާނީ އެންޓަނީ ބްލިންކެން\nމުހައްމަދު ޖަވާދު ޔޫސުފު 24 Nov 2020, 20:53\nއެމެރިކާގެ އައު ޚާރިޖީ ވަޒީރަކަށް އިޚްތިޔާރުކުރައްވާފައިވާ އެންޓަނީ ބްލިންކެން\nވޮޝިންޓަން (ނޮވެމްބަރު 24): އެމެރިކާގެ އައު ޚާރިޖީ ވަޒީރަކަށް އެންޓަނީ ބްލިންކެން ހަމަޖައްސަވަން ރައީސުލްމުންތަޚަބު ޖޯ ބައިޑަން ނިންމަވައިފިއެވެ.\nބައިޑަންގެ ސަރުކާރުގެ މުހިއްމު މަގާމުތަކަށް އޭނާ އިޚްތިޔާރު ކުރެއްވި ބޭފުޅުންގެ ނަންތަށް ބައިޑަންގެ އިންތިގާލީ ޓީމުން ރޭ އިޢުލާނުކުރިއިރު ޚާރިޖީ ވަޒީރަކަށް އިޚްތިޔާރު ކުރައްވާފައިވަނީ އެންޓަނީ ބްލިންކެން އެވެ. މެދުމިނުގެ ލެބެރަލް ފިކުރުގެ ބޭފުޅެއްކަމަށްވާ ބްލިންކެން އަކީ ޓްރަމްޕްގެ ވެރިކަމުގައި އެމެރިކާ ގެންގުޅޭ ހަރުކަށި ފިކުރުގެ ޚާރިޖީ ސިޔާސަތަށް ފާޑުވިދާޅުވެފައިވާ ބޭފުޅެކެވެ. އެމެރިކާ ފަސްޓްގެ ނަމުގައި ޓްރަމްޕް ގެންގުޅުއްވާ ޚާރިޖީ ސިޔާސަތަކީ އެމެރިކާގެ ވާދަވެރިންނާ އަދި އެމެރިކާގެ ބައިވެރިންނަށް އިޙްތިރާމް ނުކުރާ ހަމައެކަނި އެމެރިކާގެ އަމިއްލަ އެދުމުގެ މައްޗަށް ބިނާވެފައިވާ ކަނާތު ފިޔައިގެ ހަރުކަށި ސިޔާސަތެކެވެ.\nމުހައްލިލުން ވިދާޅުވާގޮތުގައި ބްލިންކެން އަކީ "އެމެރިކާ ފަސްޓް" ސިޔާސަތާ އިދިކޮޅު އަދި ދުނިޔޭގައި އެހެން ބޮޑެތި ބާރުތަށްވެސް ވާކަމަކަށް އިއުތިރާފްވާ ދުނިޔޭގައި ގިނަބާރުތަކެއް ހިމެނޭ "މަލްޓިޕަވާ" ފިކުރު ގަބޫލުކުރައްވާ ބޭފުޅެކެވެ. "މަލްޓިޕަވާ" ފިކުރަކީ އެމެރިކާގެ ވާދަވެރި ޗައިނާފަދަ ގައުމުތަކަކީ ދުޝްމަނުންކަމަށް ނުބަލައި ރީތިކަމާއެކު އެބާރުތަކާ ވާދަކުރުމުގެ ފިކުރެވެ. ޓްރަމްޕް ގެންގުޅުއްވަނީ ޗައިނާއަށް ބެލިނަމަވެސް ރީތިކޮށް ވާދަކުރުމުގެ ސިޔާސަތެއްނޫނެވެ. އޭގެބަދަލުގައި ޗައިނާއަކީ އެމެރިކާގެ ޖާނީ ދުޝްމަނެއްކަމަށް ދެކި ޗައިނާއާއެކު ފިނި ހަނގުރާމައަކަށް ދިޔުމުގެ ހަރުކަށި ސިޔާސަތެކެވެ.\nލިންޑާ ތޯމަސް ގްރީންފީލްޑް\nބައިޑަންގެ ސަރުކާރުގެ މުހިއްމު މަގާމުތަކަށް އޭނާ އިޚްތިޔާރުކުރެއްވި ބޭފުޅުންނަށް ބަލާއިރު ފެންނަނީ އެމެރިކާގެ ހުރިހާ ނަސްލުތަކެއްގެ މީހުން ޝާމިލްވެގެންދާ ވަތަނީ އެއްބައިވަންތަކަން ތަމްސީލުވާގޮތަށް މަގާމުތަކަށް ބޭފުޅުން އިޚްތިޔާރު ކުރައްވާފައިވާތަނެވެ. މިހާތަނަށް އިއުލާނުކުރެއްވި މަދު މަގާމުތަކަށް ބަލާއިރުވެސް ކަޅު ނަސްލުގެ ބޭފުޅަކާއި، އަރަބި ދަރިކޮޅުގެ ބޭފުޅަކާ ލެޓިނޯ ނަސްލުގެ ބޭފުޅަކު ހިމެނެއެވެ.\nކަޅު ނަސްލުގެ އަންހެން ބޭފުޅެއްކަމަށްވާ ލިންޑާ ތޯމަސް ގްރީންފީލްޑް ހަމަޖައްސަވާފައިވަނީ އދ. ގައި ހުންނަވާ އެމެރިކާގެ ދާއިމީ މަންދޫބު ކަމުގެ މަގާމަށެވެ. ގައުމީ ސަލާމަތާބެހޭ މުސްތަޝާރު ކަމަށް ހަމަޖެއްސެވީ ޖޭކް ސުލިވާންއެވެ. އޭނާއަކީ ބަރަކް އޮބާމާގެ ރިޔާސަތުގައި ވައިޓް ހައުސްގެ ޑިރެކްޓަރ އޮފް ޕޮލިސީ ޕްލޭނިންގް ކަމުގެ އިތުރުން އޮބަމާގެ ނާއިބު ރައީސްކަމުގައި ބައިޑަންގެ ހުންނެވިއިރު ބައިޑަންގެ މުސްތަޝާރެއްގެ ގޮތުގައިވެސް މަސައްކަތް ކުރައްވާފައިވާ ބޭފުޅެކެވެ.\nފަލަސްތީނުގެ މުސްލިމް އަންހެން ބޭފުޅެއް ކަމަށްވާ ރީމާ ދޫދީން އިޚްތިޔާރު ކުރެއްވީ ވައިޓް ހައުސްގެ ލީގަލް އޮފީހުގެ ވެރިޔާގެ ނައިބުގެ މަގާމަށެވެ. ރީމާއަކީ އެމެރިކާގެ މުސްލިމުންގެ ހައްގުތަކަށް ވަކާލާތުކުރައްވާ އަދި އިސްރާއީލުގެ އަނިޔާވެރިކަން ހާމަކުރައްވައި ފަލަސްތީނުގެ ހައްގުތަކަށްވެސް މަސައްކަތް ކުރައްވާ ކުޅަދާނަ ގާނޫނީ ވަކީލެކެވެ. ރީމާވަނީ ކޮންގްރެސްގައި ވެސް ވަޒީފާ އަދާކުރައްވާފައެވެ.\nބައިޑަންގެ ސަރުކާރުގެ މުހިއްމު މަގާމުތަކަށް އިޚްތިޔާރު ކުރެއްވި އެހެން ބޭފުޅުންގެ ތެރޭގައި ދާޚިލީ އަމަނާބެހޭ ވަޒީރުކަމަށް އެލެކަންޑްރޯ މަޔޯރްކާސް ، މާލީ ވަޒީރު ކަމަށް ޖެނެޓް ޔެލެން އަދި ޖާސޫސީ އިދާރާގެ ވެރިޔާގެ މަގާމަށް އެވްރިލް ހޭންސް އިޚްތިޔާރު ކުރެއްވުން ހިމެނެއެވެ. (ނޫސްއެޖެންސީތަށް)\nބައިޑެންއާއި ޕޫޓިން ފޯނުން މަޝްވަރާތަކެއް ކުރައްވައިފި\nއެމެރިކާގެ ފެޑްރަލް ޕްރޮސެކިއުޓަރަކަށް މުސްލިމް އަންހެނެއް\nޓްރަމްޕްގެ މައްޗަށް ސެނެޓްގައި ޝަރީއަތް ހިންގަނީ


Lava kiyuntheriya Neha, Depression ge shikaara akah!\nލަވަކިޔުންތެރިޔާ ނޭހާ، ޑިޕްރެޝަންގެ ޝިކާރައަކަށް!\nމަޝްހޫރު ލަވަކިޔުންތެރިޔާ އަދި އިންޑިއަން އައިޑަލްގެ ޖަޖު ނޭހާ ކައްކަރަކީ ފެންނަ ފެނުމަށް ކިތަންމެ އުފާވެރި ތަރިއެއް ނަމަވެސް، ހަގީގީ ދިރިއުޅުމުގައި ވަރަށް ދަތި އުނދަގޫ ކަންތައްތަކެއް ތަހައްމަލު ކުރަން ޖެހިފައިވާ ކަމަށް ދާދި ފަހުން އޭނާ ބުނެފަ އެވެ.\nދާދިފަހުން ލޯބިވެރިޔާ ހިމާންޝް ކޯލީއާ ވެސް ގުޅުން ކަނޑާލި ނޭހާ ވަނީ، އޭނާ ޑިޕްރެޝަންގެ ޝިކާރައަކަށް ވެފައިވާ ކަމަށް ބުނެފަ އެވެ. އޭނާ އެކަން ހާމަކުރީ އިންސްޓަގުރާމް މެދުވެރިކޮށް އިއްޔެ ކުރި ޕޯސްޓެއްގައެވެ.\n”އަހަރެން ޑިޕްރެޝަންގެ ޝިކާރައަކަށް ވެއްޖެ. އެކަމަށްޓަކާ މިދުނިޔޭގައި ތިބި ނެގެޓިވް މީހުންނަށް ޝުކުރު އަދާކުރަން. އަހަރެންގެ ދިރިއުޅުމުގެ އެންމެ އުނދަގޫ ދުވަސްތައް އަހަންނަށް ކުރިމަތި ކުރުވުމުގައި ތި މީހުން ކާމިޔާބު ވެއްޖެ…،“ ނޭހާ ބުނެފައި ވެއެވެ.\nއޭގެ އިތުރުންވެސް، އޭނާ ތަހައްމަލު ކުރަމުންދާ ކަންކަން ނުދަނެ ތިބެ އޭނާއާ ބެހޭ ގޮތުން ފާޑުފާޑުގެ ވާހަކަ ދައްކާ މީހުންގެ ސަބަބުން އުނދަގޫ ވަގުތުތަކެއް ތަހައްމަލު ކުރަން ޖެހިފައިވާ ކަމަށް ވެސް ނޭހާ ބުނެފައި ވެއެވެ.\n”އަހަރެންގެ ދެކެ ލޯބިވާ އަދި އަހަރެންގެ މަސައްކަތް ދެކެ ލޯބިވާ މީހުންނަށް ޝުކުރު އަދާ ކުރަން. އެކަމަކު އަހަރެން ތަހައްމަލު ކުރަމުންދާ ކަންތައްތައް ނުދަނެ ތިބެ އަދި އަހަރެންގެ ހާލު ނުދަނެ ތިބެ އަހަންނާ ބެހޭ ގޮތުން ވާހަކަ ދައްކާ މީހުންގެ ސަބަބުން ދަތި ވަގުތު ތަކެއް އަހަންނަށް ތަހައްމަލު ކުރަން ޖެހިފައި މި ވަނީ….،“ ނޭހާ ބުނެފައިވެއެވެ.\nއިންސްޓަގުރަމްގައި ޖެހި ޕޯސްޓް ނޭހާ ނިންމާލާފައިވަނީ، އޭނާ ޖަޖު ނުކުރުމަށާއި އޭނާއަށް ހަމަޖެހިލައިގެން ދިރިއުޅުމުގެ ފުރުސަތު ދިނުމަށް އެދެމުންނެވެ.\nނޭހާގެ މި އަސަރުގަދަ ޕޯސްޓު އަމާޒުވާ ސިދާ ފަރާތެއް ނުވަތަ ފަރާތްތަކެއް ނޭހާ ހާމަކޮށްފައެއް ނުވެއެވެ. ނަމަވެސް އެ ޕޯސްޓުގެ މައިގަނޑު ސަބަބެއް ކަމަށް ބޮޑަށް ބެލެވެނީ ކުރީގެ ލޯބިވެރިޔާ ހިމާންޝް އެވެ.


ގެތައް އިޞްލާޙުކުރުމަށް 40 ނަސޭހަތް (45) – DhiSalafiyyah\nގެތައް އިޞްލާޙުކުރުމަށް 40 ނަސޭހަތް (45)\n26/09/2014 އަދަބާއި އަޚްލާޤު, ތަރުބިއްޔަތުއަލް އުޚްތު އުންމު ޢަބްދިﷲ\n38 ވަނަ ނަސޭހަތް: ގެ އިޚްތިޔާރުކުރުމުގެ ކުރިން އަވަށްޓެރިޔާ އިޚްތިޔާރުކުރުން\nމިމައްސަލަ ވަކިން ނަގާފައިމިވަނީ ކަމުގެ އަހަންމިއްޔަތުކަމުގެ ބޮޑުކަމަށްޓަކައެވެ.\nފަހެ، އަޅުގަނޑުމެންގެ މިޒަމާނުގައި އަވަށްޓެރިޔާއަކީ ވަރަށް ބޮޑަށް އަޘަރުކުރުވާ ފަރާތެކެވެ. އެއީ ކައިރި ކައިރީގައި ގެތައް ވުމުގެ ސަބަބުންނެވެ. އަދި އެއް ޢިމާރާތެއްގެ އެޕާޓްމަންޓްތަކުގައި އުޅެން ޖެހިފައިވުމުންނެވެ.\nރަސޫލުﷲ صلى الله عليه وسلم ބާއްޖަވެރިކަމުގެ ހަތަރުކަމެއް އަޅުގަނޑުމެންނަށް ޚަބަރު ކުރައްވަމުން ޛިކުރު ކުރައްވާފައިވަނީ ޞާލިޙު އަވަށްޓެރިޔާއެވެ. އަބާއްޖަވެރިކަމުގެ ހަތަރުކަމެއް ޚަބަރު ކުރައްވަމުން ޛިކުރު ކުރައްވާފައިވަނީ ނުބައި އަވަށްޓެރިޔާއެވެ. [رواه أبو نعيم في الحلية ٨/٣٨٨ وهو في صحيح الجامع ٨٨٧] އަދި ފަހުން ޚަބަރުކުރައްވާފައި އެވާ ފަރާތުގެ ނުރައްކާތެރިކަމަށްޓަކައި އެކަލޭގެފާނު صلى الله عليه وسلم އެފަދަ މީހާގެ ކިބައިން ރައްކާތެރިކޮށްދެއްވުން އެދި މިފަދައިން ދުޢާ ކުރައްވައެވެ.\n«اللَّهُمَّ إِنِّي أَعوذُ بِكَ مِنْ جَارِ السُّوءِ فِي دَارِ الْمُقَامَةِ، فَإِن جَارَ الْبَادِي يَتَحَوَّلُ » [صحيح الجامع ۱٢٩٠]\nމާނައީ: “އޭ ﷲ! މިއަޅާ ޤާއިމުވެ ހުންނަ ގޭގެ ކައިރީގައިވާ ނުބައި އަވަށްޓެރިޔާގެ ކިބައިން ރައްކާތެރިކޮށްދެއްވުންއެދި ހަމަކަށަވަރުން އިބައިލާހުގެ ޙަޟްރަތަށް މިއަޅާ ދަންނަވަމެވެ. ފަހެ، ހަމަކަށަވަރުން ބާދިޔާގެ ތެރޭގައި އުޅޭ އަވަށްޓެރިޔާއަކީ (އިސާހިތަކު އެތަން) ދޫކޮށްފައިދާނެ މީހެކެވެ.”\nއަދި އެފަދައިން ރައްކާތެރިކަމަށް އެދުމަށް މުސްލިމުންނަށްވަނީ އަމުރު ކުރައްވާފައެވެ.\n«تَعَوَّذُوا بِاللَّهِ، مِنْ جَارِ السوْءِ فِي دَارِ الْمُقَامِ، فَإِنَّ جَارَ الْبَادِيَةِ يَتَحَوَّلُ عَنْكَ » [رواه البخاري في الأدب المفرد رقم ۱۱٧ واللفظ في صحيح الجامع ٢٩٦٧]\nމާނައީ: “ފަހެ، ޤާއިމުވެ ހުންނަ ގޭގެ ކައިރީގައިވާ ނުބައި އަވަށްޓެރިޔާގެ ކިބައިން ރައްކާތެރިކޮށްދެއްވުމަށް ﷲގެ ޙަޟްރަތުގައި އެދި ދަންނަވާށެވެ. ފަހެ، ހަމަކަށަވަރުން ބާދިޔާގެ ތެރޭގައި އުޅޭ އަވަށްޓެރިޔާއަކީ (އިސާހިތަކު) ތިބާ ދޫކޮށްފައި ދާނެ މީހެކެވެ.”\nމިތަނުގައި ނުބައި އަވަށްޓެރިއެއްގެ ސަބަބުން ދެމަފިރިންނާއި އެމީހުންގެ ދަރިންނަށް ކުރާ އަޘަރުތަކާއި، އޭނާގެ ފަރާތުންވާ ދުއްތުރާތަކާއި، އޭނާގެ ކައިރީގައި ދިރިއުޅެން ޖެހިފައިވުމުން ކުރިމަތިވާ އުނދަގޫތައް ބަޔާންކުރަން ވަރަށް ދައްޗެވެ. ނަމަވެސް އިސްވެދިޔަ ޙަދީޘްތަކަށް ތަބާވުމުން ވިސްނޭ މީހަކަށް ފައިދާކުރާނެއެވެ. އަދި މިކަމުގައި ބައެއް ރަނގަޅު މީހުން ޢަމަލުކުރާ ގޮތަކީ ކައިރީގައިވާ ގެތައް އޭނާގެ ޢާއިލާ މީހުން ދިރިއުޅުމަށް ކުއްޔަށް ހިފުމެވެ. އަވަށްޓެރިންގެ މައްސަލައަށް މިކަމުން ޙައްލު ލިބެއެވެ. ނަމަވެސް މިއީ މާއްދީގޮތުން ބަލާއިރު ޚަރަދު ބޮޑު ގޮތެކެވެ. ފަހެ، ޞާލިޙު އަވަށްޓެރިންތަކެއް ލިބުމަކީ ފައިސާއިން އަގުނުކުރެވޭނޭ ކަމެކެވެ.


Mihaathanah enmme gina in positive vee zuvaanun: Dr. Afzal\nމިހާތަނަށް އެންމެ ގިނައިން ޕޮޒިޓިވްވީ ޒުވާނުން: ޑރ. އަފްޒަލް\nއެންމެ ގިނައިން ޕޮޒިޓިވްވަނީ އުމުރުން 30 އަހަރާއި 45 އަހަރާ ދެމެދުގެ މީހުން\nދެން އެންމެ ގިނައިން ފެންނަނީ 18 އަހަރާއި 30 އަހަރާ ދެމެދުގެ މީހުން\nއެއްއަހަރުން ދަށުގެ ކުދިން ޕޮޒިޓިވްވާލެއް ގިނަ\nކ. މާލެ | 15 ސެޕްޓެންބަރ 2020 | އަންގާރަ 23:10 | 2,632\nއެޗްޕީއޭގެ އެޕިޑޮމޮލޮޖިސްޓް ޑރ. އިބްރާހިމް އަފްޒަލް، ރައްކާތެރިކަމުގެ ފިޔަވަޅުތަކަށް ފަރުވާ ކުޑަ ކުރުމަށް އިލްތިމާސްކޮށްފައިވޭ - އެންއީއޯސީ\nމާލެސިޓީގައި ކޮވިޑް-19 ފެތުރެމުންދާއިރު، މިހާތަނަށް ބައްޔަށް އެންމެ ގިނައިން ޕޮޒިޓިވްވެފައިވަނީ ޒުވާނުން ކަމަށް ހެލްތް އިމަރޖެންސީ އޮޕަރޭޝަންސް ސެންޓަރ (އެޗްއީއޯސީ) އިން ބުނެފިއެވެ.\nހޯމަ ދުވަހުގެ ރޭ އެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ހެލްތު ޕްރޮޓެކްޝަން އޭޖެންސީ (އެޗްޕީއޭ)ގެ އެޕިޑޮމޮލޮޖިސްޓް ޑރ. އިބްރާހިމް އަފްޒަލް ވިދާޅުވީ ކޮވިޑަށް ޕޮޒިޓިވްވެފައިވާ މީހުންގެ އުމުރު ފުރާތަކަށް ބަލާއިރު، ކުރިއާ ހިލާފަށް މިހާރު އެންމެ ގިނައިން ޕޮޒިޓިވްވަނީ އުމުރުން 30 އަހަރާއި 45 އަހަރާ ދެމެދުގެ މީހުންގެ ކަމަށެވެ.\nޑރ. އަފްޒަލް ވިދާޅުވީ މި ކެޓަގަރީ ފިޔަވައި ދެން އެންމެ ގިނައިން ފެންނަނީ 18 އަހަރާއި 30 އަހަރާ ދެމެދުގެ މީހުން ކަމަށެވެ.\nއެމީހުން އެންމެ ގިނައިން މިފެންނަނީ ޒުވާން އުމުރުފުރާގެ މީހުން. ދެން ޅަ އުމުރުފުރައަށް ބަލާއިރު އެންމެ ގިނައިން މިއުޅެނީ އެއްއަހަރު ދަށުގެ ކުދިން. ވަކިން ވިސްނާލަން ޖެހޭ ތަންކޮޅެއް. އެގޮތުން އެކުދިންނަށް ބަލި ޖެހެނީ ކޮންމެވެސް އެހެން މީހެއްގެ ފަރާތުން.\nއެއްއަހަރުން ދަށުގެ ކުދިން ޕޮޒިޓިވްވެފައިވާކަން ގިނަކަން ފާހަގަކުރައްވައި ޑރ. އަފްޒަލް ވިދާޅުވީ ކުޑަ ކުދިން ވައިރަސްއިން ރައްކާތެރި ކުރުމަށް ބޮޑެތި މީހުން ޚާއްސަ ސަމާލުކަމެއްދޭން ޖެހޭ ކަމަށެވެ. އަދި ރައްކާތެރިވުމުގެ ގޮތުން އަޅާފައިވާ ފިޔަވަޅުތަކަށް ފަރުވާ ކުޑަ ނުކުރުމަށް ޑރ. އަފްޒަލް އިލްތިމާސް ކުރެއްވިއެވެ.\nކޮވިޑް-19ގެ ކޭސްތައް އެންމެ ގިނައިން ރިޕޯޓު ކޮށްފައިވަނީ އޮގަސްޓް މަހާއި، މި ހިނގާ ސެޕްޓެމްބަރު މަހުގެ ފުރަތަމަ ހަފުތާގައެވެ. މިހާރު 100ށްވުރެ ކޭސްތައް ރިޕޯޓު ކުރާ މިންވަރު ދަށްވި ނަމަވެސް ބަލީގެ ނުރައްކާ ކުޑަ ނުވާ ކަމަށް ހެލްތް އިމަރޖެންސީ އޮޕަރޭޝަން ސެންޓަރ (އެޗްއީއޯސީ)ގެ ތަރުޖަމާން ޑރ. ނަޒްލާ ރަފީގު ވިދާޅުވެފައިވެއެވެ.\nއެގޮތުން ރައްކާތެރި ކަމަށް އަޅާފައިވާ ފިޔަވަޅުތަކަށް ފަރުވާ ކުޑަ ނުކުރުމަށް ޑރ. ނަޒްލާ އިލްތިމާސް ކޮށްފައިވެއެވެ.\nކޮވިޑް ކޭސްތައް ކޮންޓްރޯލް ކުރުމުގެ ގޮތުން އަޅާފައިވާ ބައެއް ފިޔަވަޅުތައް އިތުރަށް ވަރުގަދަ ކޮށްފައިވާއިރު، އާންމު ސިއްހަތުގެ ކުއްލި ނުރައްކަލުގެ ހާލަތު ވަނީ އަންނަ މަހުގެ6ވަނަ ދުވަހާ ހަމައަށް އިތުރު ކޮށްފައެވެ. އަދި ސިއްހީ ކުއްލި ނުރައްކަލުގެ ހާލަތުގައި މާލެ ސިޓީގައި ފަސް މީހުންނަށް ވުރެ ގިނަ މީހުން އެއްވުން ވެސް ވަނީ މަނާ ކޮށްފައެވެ.


އެލައިޑުގެ އިސްލާމިކް ވިންޑޯއަށް ހަތް އަހަރު3hr – Ubufili\nComments Off on އެލައިޑުގެ އިސްލާމިކް ވިންޑޯއަށް ހަތް އަހަރު3hr\nއެލައިޑުގެ އިސްލާމިކް ވިންޑޯއަށް ހަތް އަހަރު3hr\nއެލައިޑް އިންޝުއަރެންސްގެ އިސްލާމިން ވިންޑޯ، އަޔާދީ ތަކާފުލްއަށް ހަތް އަހަރު ފުރުން ފާހަގަކޮށްފި އެވެ.\nމިއީ ރާއްޖޭގައި ފުރިހަމަ އިންޝުއަރެންސް ހައްލު ފޯރުކޮށްދިނުމުގެ މަގުސަދުގައި އެލައިޑުގެ ކުޑައިގެ ދަށުން ހުޅުވި ކުންފުންޏެކެވެ. އަޔާދީ ތަކާފުލް އަކީ އިސްލާމިކް އިންޝުއަރެންސްގެ ހިދުމަތް ދޭން ފެށި ދިވެހި ފުރަތަމަ ކުންފުންޏެވެ.\nފާއިތުވި ހަތް އަހަރު ދުވަހުގެ ތެރޭގައި އަޔާދީ ތަކާފުލް އިން ވަނީ ބައިނަލްއަގުވާމީ ފެންވަރުގެ ގިނަ ކާމިޔާބީތައް ހޯދައިފަ އެވެ. އެގޮތުން، އެ ކުންފުނިން ދޭ “ހައްޖު އަދި އުމްރާ ތަކާފުލް” އަށް ވަނީ އިސްލާމިކް ފައިނޭންސް އޮފް ސައުތު އޭޝިއާ (އިފްސާ)ގެ ގޯލްޑް ޕްރޮޑްކްޓް އޮފް ދަ އިޔާގެ އެވޯޑު ލިބިފަ އެވެ. އަދި މި ސަރަހައްދުގެ ގިނަ އަދަދެއްގެ ކުންފުނިތަކާ ވާދަކޮށް، 2016 އިން 2019 އާ ހަމައަށް އެ ކުންފުނިން ވަނީ ކޮންމެ އަހަރަކު ތަކާފުލް ވިންޑޯ އަދި ޔުނިޓް އޮފް ދަ އިޔާގެ އެވޯޑު ވެސް ހާސިލްކޮށްފަ އެވެ.\nއެލައިޑުން ބުނި ގޮތުގައި އަޔާދީ ތަކާފުލްގެ ކާމިޔާބީގެ އަސްލަކީ އެ ކުންފުނިން ހިދުމަތް ހޯދަމުން އަންނަ ކަސްޓަމަރުންނެވެ.\nއަޔާދީ ތަކާފުލް އިން ވަނީ ރާއްޖެއަށް ުޅިން އާ ޕްރޮކްޓުތައް ވެސް ތައާރަފުކޮށްފަ އެވެ. އެގޮތުން، 2016ވަނަ އަހަރު ތައާރަފު ކުރި ލައިފް އިންޝުއަރެންސް “ފެމިލީ ތަކާފުލް” އަކީ ވެސް ގިނަ ބައެއްގެ މެދުގައި މަގުބޫލު ޕްރޮޑަކްޓެކެވެ. އަޔާދީއަކީ މިއަދާ ހަމައަށްވެސް ރާއްޖޭގައި މި ހިދުމަތް ފޯރުކޮށްދޭ ހަމައެކަނި އިންޝުއަރެންސް ކުންފުންޏެވެ.\nމީގެ އިތުރުން އެލައިޑުން ފޯރުކޮށްދޭ ހުރިހާ ހިދުމަތެއްގެ އިސްލާމިކް އިހުތިޔާރުވެސް އަޔާދީން ލިބޭނެ އެވެ. މި ހިދުމަތްތައް އެލައިޑުގެ ޕޯޓަލް www.myallied.mv އާއި އެ ކުންފުނީގެ އެޕުން ލިބޭނެ އެވެ.\nComments Off on ޢަރަފާތުގައި ތިބުން އަދި އެކަމުގެ ތެރޭގައި ހެދޭ ގޯސްތައް\nޢަރަފާތުގައި ތިބުން އަދި އެކަމުގެ ތ ...\nComments Off on ފެޝަނާ ބެހޭ ގޮތުން އެއްވެސް އެއްޗެއް ނޭނގޭ: ޑިޝާ ޕަޓާނީ\nފެޝަނާ ބެހޭ ގޮތުން އެއްވެސް އެއްޗެއ ...\nComments Off on ފަނަރަ ވަނައިގައި އޮތް ބްރެންޓްފޯޑުން ފަހަތުން އަރައި ޗެލްސީ އަތް ދަށުލައިފި\nފަނަރަ ވަނައިގައި އޮތް ބްރެންޓްފޯޑ� ...\nComments Off on އިލެކްޓްރޯނިކް މުއާމަލާތްތަކަށް ގާނޫނީ ހައިސިއްޔަތު ދޭ ބިލު ބަލައިގަނެ، ކޮމިޓީއަށް\nއިލެކްޓްރޯނިކް މުއާމަލާތްތަކަށް ގާ ...\nComments Off on ވިލް ސްމިތު އޮސްކާގެ އެއްވެސް ހަފްލާއަކަށް 10 އަހަރުވާދެން ނުދެވޭނެ\nވިލް ސްމިތު އޮސްކާގެ އެއްވެސް ހަފްލ ...\nComments Off on މުއުމިނަކަށް ނޫނީ ނުލިބޭނެ މަތިވެރި ޝަރަފް އަވަހަށް ލިބިގަންނާށެވެ!\nމުއުމިނަކަށް ނޫނީ ނުލިބޭނެ މަތިވެރ� ...\nComments Off on ލައިނޮލް މެސީ ކޮވިޑަށް ޕޮޒިޓިވް ވެއްޖެ\nލައިނޮލް މެސީ ކޮވިޑަށް ޕޮޒިޓިވް ވެއ ...\nComments Off on އެމްޑީޕީގެ ސްޕީޑް ދަށްވެއްޖެ، ނުކުމެ މިހުރީ އެކަން ބަދަލުކޮށްލަން: ފައްޔާޒް\nއެމްޑީޕީގެ ސްޕީޑް ދަށްވެއްޖެ، ނުކު� ...\nComments Off on ގދ. އަތޮޅަށް ކޮވިޑާ ގުޅޭ އެކްޓިވިޓީ ބަޖެޓެއް ފާސްކޮށްފި\nގދ. އަތޮޅަށް ކޮވިޑާ ގުޅޭ އެކްޓިވިޓީ ...\nComments Off on މަންދޫ ބަނދަރުގެ އަމަލީ މަސައްކަތް ފެށުމަށް ތައްޔާރުވެއްޖެ\nމަންދޫ ބަނދަރުގެ އަމަލީ މަސައްކަތް ...\nComments Off on “ޑީއެންއޭ”ގެ މިސްރާބު ރިޔާސީ އިންތިހާބަށްް!\n“ޑީއެންއޭ”ގެ މިސްރާބު ރިޔާސީ � ...\nComments Off on ސުވަރުގެ އެދޭމީހާ ކޮންމެހެން ހިފަހައްޓަންޖެހޭ4ކަމެއް!\nސުވަރުގެ އެދޭމީހާ ކޮންމެހެން ހިފަހ� ...


vnews - M7 ge 24 vana aharee dhuvas faahaga koffi\nއެމް7 ގެ 24 ވަނަ އަހަރީ ދުވަސް ފާހަގަކޮށްފި\nއެމް7 ގެ 24 ވަނަ އަހަރީ ދުވަސް ފާހަގަކުރުމުގެ ގޮތުން ބޭއްވި ރަސްމިއްޔާތުގައި މެނޭޖިން ޑިރެކްޓަރު މުހައްމަދު އަބްދުލްސައްތާރު ވާހަކަ ދައްކަވަނީ\nރާއްޖޭގައި ޗާޕް ކުރުމުގެ ވިޔަފާރީގައި ހަރަކާތްތެރިވާ އެމް7 ކުންފުންޏަށް 24 އަހަރު ފުރުން ފާހަގަ ކުރުމުގެ ގޮތުން މިރޭ ޚާއްސަ ރަސްމިއްޔާތެއް ބާއްވައިފިއެވެ.\nއެމް7 ގެ 24 ވަނަ އަހަރީ ދުވަސް ފާހަގަކުރުމުގެ ޚާއްސަ ރަސްމިއްޔާތު ބޭއްވީ މިރޭ ޣިޔާސުއްދީން އިންޓަނޭޝަނަލް ސްކޫލްގައެވެ.\nމި ރަސްމިއްޔާތުގައި ވާހަކަދައްކަވަމުން އެމް7ގެ މެނޭޖިން ޑިރެކްޓަރު މުހައްމަދު އަބްދުލްސައްތާރު ވިދާޅުވީ މި ޒަމާނުގައި ވެސް ޗާޕު ކުރުމުގެ ދާއިރާއަކީ މުހިއްމު ދާއިރާއެއް ކަމަށާއި ކުރިއަރައި ދިއުމުގެ ފުރުސަތު ޗާޕު ކުރުމުގެ ދާއިރާއަށް ވެސް އެބައޮތް ކަމަށެވެ. އެހެން ނަމަވެސް ޗާޕު ކުރުމުގެ ދާއިރާގެ ކުންފުނިތައް މަދުވެ ދާއިރާގައި ހަރަކާތްތެރިވާ ކުންފުނިތަކަށް ގޮންޖެހުންތައް ދިމާވާކަން އޭނާ ފާހަގަ ކުރެއްވި އެވެ.\nޗާޕު ކުރުމުގެ ދާއިރާއިން މީހުން ބިނާ ކުރުމުގައާއި ބޭނުންވާ މެޝިނަރީ ހޯދުމަށް ކުންފުނިތަކަށް ހުރި ދަތިތައް ފިލުވުމަށް ޕޮލިސީ ލެވެލްގެ މީހުން މަސައްކަތް ކުރައްވާނެ ކަމަށް އުއްމީދު ކުރައްވާ ކަމަށް މުހައްމަދު އަބްދުލްސައްތާރު ވިދާޅުވި އެވެ.\nމި ރަސްމިއްޔާތުގައި ކުންފުންޏަށް އެންމެ ގިނަ ދުވަހު ހިދުމަތް ކޮށްދިން ފަރާތްތަކަށާއި އެކި ރޮނގުން ފާހަގަކޮށްލެވޭ މުވައްޒަފުންނަށް ވަނީ އިނާމުދީ މުވައްޒަފުންގެ އަގުވަޒަންކޮށްފަ އެވެ. އަދި އެމް7 ޕޯސްޓުގެ ނަމުގައި އެމް7 އާ ގުޅޭ ހަބަރުތައް ޗާޕުކުރާ "އިންޓާނަލް" ނޫހެއް ވެސް މިރޭ ވަނީ އިފްތިތާހް ކޮށްފަ އެވެ.\n1996 ވަނަ އަހަރުގައި އެމްސްޓޭޝަނަރީގެ ނަމުގައި ހިދުމަތް ދޭން ފެށި މި ކުންފުންޏަކީ ރާއްޖޭގައި އެންމެ ފުރަތަމަ ޗާޕުކުރުމުގެ ހިދުމަތް ދޭން ފެށި އެއް ކުންފުންޏެވެ. އެމް7 ބުކްސްއަށް ކުންފުނީގެ ނަން ބަދަލުކުރީ 2003 ވަނަ އަހަރުގަ އެވެ. އެމް7 ގެ ހިދުމަތްތަކަށް އެންމެ ބޮޑު މަގުބޫލު ކަމެއް ލިބުނީ 2007 ވަނަ އަހަރުގައި ކުންފުނިން އޮފްސެޓް ޕްރިންޓް ތައާރަފުކޮށް ތިމާވެއްޓާ ރައްޓެހި ކޮތަޅު އުފެއްދި ހިސާބުންނެވެ،


މަދީނާގައި އުޅުއްވި ދެމަފިރިންގެމެދުގައި ފަހު ދިހައެއްގައި ހިނގާފައިވާ ޙަޤީޤީ ޙާދިޘާއެއް – ޖަމްޢިއްޔަތުއް ސަލަފް\nމަދީނާގައި އުޅުއްވި ދެމަފިރިންގެމެދުގައި ފަހު ދިހައެއްގައި ހިނގާފައިވާ ޙަޤީޤީ ޙާދިޘާއެއް\nތާރީޚް: 20:34 18 މެއި 2020\nއެއީ އަހަރެމެންގެ މާތް ނަބިއްޔާ ޞައްލަﷲ ޢަލައިހި ވަސައްލަމަ އަށް ނިސްބަތްކުރޭވޭ، މިއަދު ދުނިޔެމަތީގައިވާ ހަމަ އެކަނި ޢިމާރާތެވެ. އެއީ މަދީނާގައިވާ މަތިވެރި މިސްކިތްކޮޅެވެ. ނަބީކަލޭގެފާނުގެ އަމިއްލަ ފައިސާގައި ބައްލަވައިގަނެ، އެބިމުގައި ބިނާކުރެއްވި މަސްޖިދުއް ނަބަވީއެވެ. މައްކާގެ ޙަރަމުފުޅުފިޔަވާ ދެން ދުނިޔޭގެ އެހެން މިސްކިތްތަކުގައި ކުރެވޭ އެއްހާސް ނަމާދުގެ ދަރުމައާއި ޘަވާބާއި އެއްވަރުގެ ޘަވާބެއް އެމިސްކިތުގައި އެންމެ ނަމާދެއް ކުރިޔަސް ލިބެއެވެ. އެއީ އެމިސްކިތެއްގައި ދިހަ އަހަރު ނަބީކަލޭގެފާނު އިމާމުވެ ނަމާދުކުރެއްވި މިސްކިތެވެ. އަދި އެމިސްކިތެއްގައި އެކަލޭގެފާނު އިޢުތިކާފަށް އިންނެވި ހަމައެކަނި މިސްކިތެވެ.\nކޮންމެ އަހަރެއްގެ ރަމަޟާންމަހުގެ ފަހުދިހައެއްގައި އެކަލޭގެފާނު ދުނިޔެވީ ހުރިހާ ކަމެއް ދޫކޮށްލައްވާފައި، ނަބަވީ މިސްކިތްކޮޅުގައި ޢިއުތިކާފަން އިންނަވައެވެ. މިހެން އިންނަވާއިރު ޤަޟާޙާޖާ ކުރެއްވުން ކަހަލަ ޟަރޫރީކަމެއްގައި ނޫނީ މިސްކިތްކޮޅުން ނުކުމެވަޑައި ނުގަންނަވައެވެ. އެހެންކަމުން އެމުއްދަތުގައި އަނބި އަނބިކަނބަލުންނަށް އެކަލޭގެފާނާއި ބައްދަލުވެވަޑައި ނުގަންނަވާނެއެވެ. މިކަން ބައެއް އަނބިކަނބަލުންނަށް ފަސޭހަކަމެއްކަމުގައި ނުވެއެވެ. އެހެނީ އެކަނބަލުން އެކަލޭގެފާނު ދެކެ އިންތިހާއަށް ލޯބި ވެވަޑައިގަންނަވައެވެ. އާނ އެކެވެ! އެއީ އަނބިންނަށް އެންމެ ހެޔޮ ފިރިކަލުންނެވެ. އެއީ ގޭތެރޭގެ ކަންތައްތަކުގައި އަނބިކަނބަލުންނަށް އެހީތެރިވެ ވަޑައިގަތުން އެކަލޭގެފާނުގެ ސުންނަތްކަމުގައި ދެއްކެވި ފިރިކަލުންނެވެ. އެއީ ނުވަ އަނބިކަނބަލުންނާއި އެއްފަހަރާއި ކައިވެނި ބައްލަވައިގަނެގެން އުޅުއްވި އިރުވެސް އެއްވެސް ތަފާތުކުރުމެއްނެތި ހަމަހަމަ ކަމާއި އެކު އެހުރިހާ ކަނބަލުންނަށް ލޯބި ދެއްވި އެފަދަ ދެވަނައެއް ނެތް ނަމޫނާ ފިރިކަލުންނެވެ. އެއީ ލޯބިކުރެއްވުމާއި ހިތްހަމަ ޖައްސަވައިދެއްވާ،އަނބިން އަބަދުވެސް އުފާކޮށްދެއްވާނެ ގޮތް ދަސްކޮށްދެއްވި މުދައްރިބެވެ. ދުވަހަކުވެސް އެކަލޭގެފާނުގެ އަތްޕުޅުން އަނބިކަނބަލެއްގެ ގައިގައި އަނިޔާވެރިކަމުގެ ގޮތުން ނުޖައްސަވައެވެ. އެއީ ކޮން ޒަމާނެއްތޯއެވެ. އެއީ އަންހެން ކުދިން ވަޅުލެވެމުން ދިޔަ ޒަމާނެވެ.\nކޮންމެއަކަސް މިހުރިހާ ޞިފަތަކެއްގެވެރި ކައުސާހިބާ ނުފެނި މާގިނަ ދުވަސްވާތީ އެކަލޭގެފާނުގެ އަނބިކަނބަލުންގެ ތެރެއިން ޢަރަބި ޤަބީލާއަކަށް ނިސްބަތްނުވާ ހަމައެކަނި އަނބިކަނބަލުންނަށް ކެތްނުކުރެވުނެވެ. އެކަމަނާ އެންމެ ފަހުން އެއްރޭ އެކަމަނާގެ ގަނޑުވަރުން ނުކުންނަވައިގެން މަސްޖިދުއްނަބަވީއަށް ވަޑައިގަތެވެ. އަދި ޢިއުތިކާފަށް އިންނެވި ފިރިކަލުންގެ އަރިހަށް ޒިޔާރަތްކުރެއްވިއެވެ. އެވަގުތު ލޮބުވެތި ނަބިއްޔާޞައްލަﷲ ޢަލައިހި ވަސައްލަމަ އަނބިކަނބަލުންނަށް ހިނިތުންވުމާއި އެކު މަރުހަބާ ދެންނެވިއެވެ.\nވިސްނާލާށެވެ. ދުނިޔޭގެ ހުރިހާކަމެއް ދޫކުރައްވާ ފަހުދިހައެއްގެ ރޭތަކުން ރެއެއްގައި ﷲއަށް އަޅުކަން ކުރައްވަން އިންނަވަނިކޮށް އަނބިކަނބަލުން ވަޑައިގަތުމުން އެކަމަނާ އެތަނުން ފޮނުވާލާ އަޅުކަން ކުރާއިރު އުނދަގޫކުރަނީ ކީއްވެހޭ ޙަދީޘުނުކުރައްވައެވެ. އެކަމަނާ އެގޮތަށް އެޒިޔާރަތް ކުރެއްވީ އެކަލޭގެފާނު ދެކެ ލޯބިފުޅުވާ ވަރުންކަން ޤަބޫލުފުޅު ކުރައްވާ އަންހެނުންގެ ޠަބީޢަތަށް ރިޔާއަތްކުރައްވާ އެކަމަނާ ހިތްހަމަޖައްސަވައިދެއްވާ އުފާކޮށްލައްވައިދޭން ކުޑައިރުކޮޅަކަށް ދުޢާއާއި ނަމާދާއި ޒިކުރުކުރެއްވުމުން އެއްކިބާވެލެއްވިއެވެ. މިއީ އެކަލޭގެފާނު ގެނެސްދެއްވި މެދުމިނެވެ. ދެދުނިޔޭގެ ކަންތައްތަކަށް ރިޢާޔަތްކުރުމެވެ. އެންމެނަށްވެސް ޙައްޤު މަޤާމު ދެއްވުމެވެ. ހަމަ އެކަނި އަޅުކަމަށް ޚާއްޞަވެގެން ގޮސް ދުނިޔެ އެކީއެކަށް ހަނދުމަފުޅު ނައްތަވާ ވެސް ނުލައްވައެވެ. އަދި ދުނިޔޭގެ ފަހަތުން އެކަނި ދުވަމުން ގޮސް އާޚިރަތް ހަނދުމަފުޅު ނައްތަވާ ލެއްވުމަކީވެސް އެކަލޭގެފާނުގެ ސުންނަތެއްނޫނެވެ.\nއަނބިކަނބަލުން ހިތްޕުޅާ ވާވަރަށް އެކަލޭގެފާނުގެ އަރިހުގައި އިންނެވުމަށްފަހު މިސްކިތްކޮޅުން ނުކުންނެވުމަށް ތެދުވެވަޑައިގަތެވެ. ދެންވެސް އަހަރެމެންގެ ނަބިއްޔާ ޞައްލަﷲ ޢަލައިހި ވަސައްލަމަ ދެއްކެވީ ނަމޫނާއެވެ. އެކަމަނާ އެކަނި ދާން ދޫކޮށްނުލައްވާ އެކަލޭގެފާނަށް ޢިއުތިކާފުގައި އިންނަވާއިރު ނުކުމެވޭނެ އެންމެ ދުރަކަށް އަނބިކަމަނާއާއި އެކު ދުރުވިއެވެ. ނަބަވީ މިސްކިތުގެ ދޮރުކޮޅާއި ހަމައަށެވެ. ދެން ދޮރުމަތީގައި އެކަލޭގެފާނު މަޑުކުރެއްވިއެވެ. އަނބިކަނބަލުން މިސްކިތުން ބޭރަށް ފިޔަވަޅުފުޅު އެޅުއްވިއެވެ. އެވަގުތު މިސްކިތާ ދިމާއަށް ހިނގާފައި ދެބޭކަލަކު އެބައާދެއެވެ. އެދެބޭކަލުންނަށް ނަބިއްޔާ ޞައްލަﷲޢަލައިހިވަސައްލަމަ މުޅި ހަށިގަނޑު މޫނާއި އެކު ނިވާކުރައްވާފައިވާ ކަނބަލަކާއި އެކު ހުންނެވިތައް ފެނިވަޑައިގަތުމުން އެބޭކަލުން ހިނގަމުން އައި މިސްރާބު ބަދަލުކޮށްލާފައި ދުރަށް ހިނގައިގަތެވެ.\n“ ތި ދެ ބޭކަލުން ހުއްޓިވަޑައި ގަންނަވާށެވެ“ އެވަގުތު ނަބިއްޔާ ޞައްލަﷲ އަލައިހި ވަޞައްލަމަ އެބޭކަލުންނަށް ޙަދީޘުކުރެއްވިއެވެ. އަދި އިތުރަށް ޙަދީޘުކުރެއްވިއެވެ. “ މިއީ ޞަފިއްޔާ އެވެ“.\nއެވަގުތު އެދެޞާހާބީން ތަސްބީހަ ކިޔުއްވިއެވެ. އަދި ދެންނެވިއެވެ.“ ކަލޭގެފާނާއި މެދު އަޅުގަނޑުމެން ގޯސްކޮށް ދެކޭނެތޯއެވެ“ އެބަހީ ކަލޭގެފާނު ތިހުންނެވީ ހިލޭ އަންހެނަކާއި އެކުކަމަށް ދެކޭނެތޯއެވެ. އާނ އެކެވެ. އެއްވެސް މުސްލިމަކު އަދި ކިއެއްތަ އިންސާފުގެ ނަޒަރުން ބަލާ ކާފަރަކުވެސް އެކަލޭގެފާނުގެ ސިޔަރަތު ކިޔައިފިނަމަ އެކަލޭގެފާނަކީ ބަހާއި ޢަމަލު ދިމާވާ ބޭކަލެއް ކަމާއި މެދުޝައްކެއް ނުކުރާނެއެވެ. އެހެންވީ އިރު މަޙުރަމެއްނެތި ހިލޭ އަންހެނަކާއި ފިރިހެނެއް އެކަހެރިނުވަން ޞަހާބީންނަށް ޙަދީޘުކުރައްވާފައި އެކަލޭގެފާނު އެއަމުރު ފުޅާއި ދިމާ އިދިކޮޅަށް ޢަމަލުނުކުރައްވާނެކަން ކަށަވަރެވެ. އަދި ޚާއްޞަކޮށް މިކަން އެކަލޭގެފާނާއި އެކު އުޅުއްވި ޞަހާބީންނަށް މާބޮޑަށް ޔަޤީންވާނެއެވެ. ސުވާލަކީ ދެން ނަބިއްޔާ ޞައްލަﷲޢަލައިހި ވަސައްލަމަ އެކަލޭގެފާނުގެ ކައިރީގައި ހުންނެވީ އަނބިކަނބަލުން ޞަފިއްޔަތުގެފާނުކަމުގައި އެބޭކަލުންނާއި މުޚާތަބުކޮށް އެޙަދީޘުކުރެއްވީ ކީއްވެތޯއެވެ. އަދި އަމުދުން ރޯދަމަހުގެ އެންމެ މާތް ފަހުދިހައިގެ ރޭތަކުގައެވެ. ރޯދަމަހަކީ ޝައިޠާނުން ކަސްތަޅުއެޅުވި ފާފަތަކާއި ކުށްހީތަކާއި ކަންކަމުން މީހުން ދުރުހެލިވެގެންވާނެ ދުވަސްވަރެއް ނޫންހެއްޔެވެ؟ މިސުވާލުތަކުގެ ޖަވާބު ދެއްވީ ނަބީކަލޭގެފާނެވެ. އެކަލޭގެފާނު އެވަގުތު އެބޭކަލުންނަށް ޙަދީޘުކުރެއްވިއެވެ. ”އާދަމުގެ ދަރިންގެ ނާރުތަކުގައި ރޭ ދައުރުކުރާގޮތަށް އެމީހުންގެ ހަށިގަނޑަށް ޝައިޠާނާވަދެ ވަސްވާސްދޭނެއެވެ. އެހެންވެ ތިޔަ ދެބޭކަލުންގެ ހިތްޕުޅަށް ޝައިޠާނާ ގޯސް ވަސްވާހެއް ދީފާނެތީ ތިމަންކަލޭގެފާނު ބިރުފުޅުވެ ވަޑައިގަތީއެވެ.“\nލޮބުވެތި އެކުވެރިންނޭ! މިއީ ހަމަ ޙަޤީޤީ ހާދިޘާއެކެވެ. އެތައް ޢިލްމަކާއި ޢިބްރަތެއް މިކުރު ވާހަކައިންވެސް ޢިލްމުވެރީން ނަންގަވައެވެ. އޭގެތެރޭގައި:\nއެކެއް: ޢިއުތިކާފަށް އިންނަމީހާ ގެ ގާތަށް އޭނާގެ އަނބިމީހާ ޒިޔާރަތްކުރުން ހުއްދަކަމެވެ.\nދޭއް: ޢިއުތިކާފަށް އިންނަމީހާ އޭނާގެ އަނބިމީހާއި އެކު އެކަހެރިވުން ހުއްދައެވެ. އެކަމަކު އެޙާލަތުގައި އެއްދާންކުރުން ޙަރާމްވާނެއެވެ.\nތިނެއް: އަންހެނުންނަށް ރޭގަނޑު ހާޖަތެއް އޮވެގެން ގެއިން ބޭރަށް ނުކުމެވިދާނެކަމެވެ.\nހަތަރެއް: ޢިއުތިކާފަށް އިންނަމީހާއަށް މިސްކިތުގެ ދޮރާހަމައަށް މިސްކިތުން ބޭރުނުވާނަމަ ދިއުމަކީ މައްސަލައެއްނޫންކަމެވެ.\nފަހެއް: ޝައިޠާނާ އިންސާނާގެ ހަށިގަނޑަށް ވަންނަކަމަކީ ޙަޤީޤަތެއްކަމެވެ.\nހައެއް: ރޯދަމަހު ކަސްތަޅު އެޅުވެނީ ހުރިހާ ޝައިޠާނުންނޫންކަމެވެ. އެހެނީ ހުރިހާ ޝައިޠާނުން އެޅުވޭނަމަ އެކަލޭގެފާނު އެވަގުތު އެދެބޭކަލުންގެ ހިތްޕުޅަށް ވަސްވާސް ވައްދަފާނެކަމުގެ ބިރުފުޅަށް އެހެން ޙަދީޘުކުރައްވަން ޖެހިވަޑައިނުގަތީހެވެ. އެހެންކަމުން ބައެއް ޢިލްމުވެރިން ވިދާޅުވާގޮތުގައި ކޮންމެ އިންސާނަކާއި އެކުވެސް ވާ ޖިންނި (ޤަރީނު) ރޯދަމަހުވެސް ވަސްވާސްދޭނެއެވެ.\nއެންމެ ފަހު ކަމަކަށް މިވާހަކައިން މީސްމީހުންނަށް ތިމާއާއި މެދު ޝައްކުކުރުމަށް ޖާގަނުދިނުމުގެ މުހިއްމުކަން ދޭހަވެއެވެ. އެހެންކަމުންއެއްވެސް ހިނދެއްގައި ތިމާއާއި މެދު ޝައްކު އުފެދިދާނެ ގޮތަށް ޢަމަލު ނުކުރުމަށް ނަޞޭޙަތްތެރިވަމެވެ. އެހެނީ މިވާހަކައިގައި އިތުރުއެކަލޭގެފާނާއިއެކު އެހުންނެވީ ކާކުކަން އެބޭކަލުންނަށް އެ ބުނެދެއްވީޝައްކެއް އަދި ވަސްވާހެއް އުފައްދަން ޖާގައެއް ނުދެއްވުމަށެވެ.\n28,061 total views


Syria ah hanguraama ah dhiya meehaa dhookohlaifi | Jazeera\tސީރޔާ އަށް ހަނގުރާމައަށް ދިޔަ މީހާ ދޫކޮށްލައިފި - Jazeera\nސީރޔާ އަށް ހަނގުރާމައަށް ދިޔަ މީހާ ދޫކޮށްލައިފި\nޢަލީ ސަމާހު January 18, 2021 159 views0\nސީރިޔާ ގައި ހިނގަމުންދާ ދާހިލީ ހަނގުރާމާގައި ބައިވެރިވި ކަމުގެ ތުހުމަތުގައި ހައްޔަރުކުރި މީހާ މޮނިކޮމް އަމުރުގެ ދަށުން ދޫކޮށްލައިފިއެވެ.\nއޭނާ ހައްޔަރުކޮށްފައިވަނީ ސީރިޔާ އަށް ދަތުރުކުރި ކަމުގެ ތުހުމަތުގައި އޮކްޓޫބަރު މަހުގެ 15 ވަނަ ދުވަހުގެ ރޭގެ ވަގުތެއްގައެވެ. އޭނާ އަކީ އުމުރުން 34 އަހަރުގެ މީހެކެވެ.\nފުލުހުން މިއަދު ބުނީ، އެ މީހާ ދޫކޮށްލާފައިވަނީ ނެޝަނަލް ރީ އިންޓަގްރޭޝަން ސެންޓަރުގައި ބެހެއްޓުމަށް ފަހު ޑިސެމްބަރު މަހުގެ ތިންވަނަ ދުވަހު ކަމަށެވެ. މީނާ ދޫކޮށްލާފައި ހުންނައިރު ފުލުހުން ގެންދާނީ މޮނިކޮމް އަމުރުގެ ދަށުން އޭނާގެ ކަންކަން ބަލައި މޮނިޓަރ ކުރަމުންނެވެ.\nބޭރު ގައުމުތަކުގެ ހަނގުރާމާ ތަކުގައި ގައި ބައިވެރިވުމަށް ފަހު ރާއްޖެ އަންނަ މީހުން ރިހިބެލިޓޭޓް ކުރުމުގެ މަގްސަދުގައި ހޯމް މިނިސްޓްރީން ހިންމަފުށީ ގައި ގާއިމްކޮށްފައިވާ ރީ އިންޓަގްރޭޝަން ސެންޓަރަކީ ޓެރަރިޒަމް ގާނޫނުގެ ދަށުން ހަދާފައިވާ ތަނެކެވެ.\nނެޝަނަލް ކައުންޓަ ޓެރަރިޒަމް ސެންޓަރ (އެންސީޓީސީ) އިން ބުނެފައިވާ ގޮތުން ބޭރުގެ ދާހިލީ ހަނގުރާމާތަކުގައި ބައިވެރިވާން އާބާދީގެ ނިސްބަތުން އެންމެ ގިނައިން ގޮސް އުޅެނީ ދިވެހިންނެވެ. ސީރިޔާ ގައި ހިނގަމުންދާ ހަނގުރާމަތަކުގައި ގިނަ އަދަދެއްގެ ދިވެހިން ދަނީ ބައިވެރިވަމުންނެވެ. އޭގެ ތެރެއިން ބައެއް މީހުންގެ އާއިލާތަކުން އެމީހުން ރާއްޖެ ގެންނަންވެގެން ސަރުކާރުގައި ދަނީ އެދެމުންނެވެ. އެންސީޓީސީން ބުނީ، ބައިނަލްއަގްވާމީ ޖަމިއްޔާތަކާއި ގުޅިގެން އެ މީހުން ގެނައުމުގެ މަސައްކަތް ކުރަމުންދާ ކަމަށެވެ.


Maduhvareegai marutheyleh fadha hathiyaarakun jahaa meehehge boa falhaalaifi – Iru\nމަޑުއްވަރީގައި މަރުތޭލެއް ފަދަ ހަތިޔާރަކުން ޖަހާ މީހެއްގެ ބޯ ފަޅާލައިފި\nރ. މަޑުއްވަރީގައި މަރުތޭލެއް ފަދަ ހަތިޔާރަކުން ޖަހާ މީހެއްގެ ބޯ ފަޅާލައިފި ކަމަށް ހަބަރު ލިބިއްޖެއެވެ.\nރާއްޖޭގެ އޮންލައިން ނޫހަކުން ރިޕޯޓްކޮށްފައިވާ ގޮތުގައި އެމީހާގެ ބޯ ވަނީ ވަރަށް ބޮޑަށް ފަޅައިގެން ގޮސްފައިއެވެ. އެމީހާގެ ބޯ އެއްކޮށް ބޭލުމަށް ފަހު މިހާރު ވަނީ ފަހާފައި ކަމަށްވެސް މައުލޫމާތު ލިބެއެވެ. އަދި އޭނާއަށް ހޮސްޕިޓަލުގައި ފަރުވާ ދެމުންދާ ކަމަށްވެސް ވަނީ މައުލޫމާތު ލިބިފައެވެ.\nއެ ރަށުން ވާހަކަ ދެއްކި މީހަކާ ހަވާލާދީ އެނޫހުން ބުނީ ވަރަށް ބާރަށް އެއްޗަކުން ޖެހި އަޑު އިވުނު ކަމަށް ބައެއް މީހުން ބުނާ ކަމަށެވެ. އަދި އެ ހާދިސާގައި ހަމަލާ ދިން މީހާ ހުރީ ވަރަށް ބޮޑަށް ނިވާވެގެން ކަމަށާއި އެހެން ކަމުން އެ ހަމަލާ ދިން މީހާގެ ވަނަވަރު ނޭނގޭ ކަމަށްވެސް އެމީހާ ބުނެއެވެ. އަދި މިހާތަނަށް އެ މައްސަލައާ ގުޅިގެން އެއްވެސް މީހަކު ހައްޔަރުކޮށަފައި ނުވާ ކަމަށްވެސް އޭނާ ބުނެއެވެ.\nމިކަމާ ގުޅިގެން މަޑުއްވަރީ ކައުންސިލްގެ ރައީސް ވަނީ އެ ރަށުގައި މާރާމާރީއެއް ހިނގައިގެން އުޅޭކަން ކަށަވަރު ކޮށްދެއްވާފައެވެ. ނަމަވެސް އެއީ ފުލުހުން ބަލަމުންދާ މައްސަލައަކަށް ވާތީ އިތުރު ތަފްސީލެއް ދެއްވާފައެެއް ނުވެއެވެ.\nމިކަމާ ގުޅޭގޮތުން ފުލުހުންގެ ބަހެއް ވަނީ ލިބޭގޮތް ނުވެފައެވެ.


BREAKING NEWS: EU In Dhathikurumuge Fiyavalhu Elhi Beyfulhun Ge List, Nasheed Aanmu Kurahvaifi - Vaguthu\nއީޔޫ އިން ދަތިކުރުމުގެ ފިޔަވަޅު އެޅި ބޭފުޅުންގެ ލިސްޓް، ނަޝީދު އާންމުކުރައްވައިފި\nޔޫރަޕިއަން ޔޫނިއަން (އީޔޫ) އިން ދަތިކުރުމުގެ ފިޔަވަޅު އަޅާފައިވާ ބޭފުޅުންގެ ލިސްޓް ކުރީގެ ރައީސް މުހައްމަދު ނަޝީދު ދެންމެ އާންމު ކުރައްވައިފިއެވެ.\nރައީސް ނަޝީދު ކުރެއްވި ޓްވީޓެއްގައި ވިދާޅުވީ ރައީސް ޔާމީން، ސުޕްރީމް ކޯޓުގެ ބައެއް ފަނޑިޔާރުން، ބައެއް ވަޒީރުން، އެމްއެންޑީއެފްގެ އިސްވެރިން، މަޖިލިސް ރައީސް، އިލެކްޝަންސް ކޮމިޝަންގެ ރައީސްގެ އިތުރުން ބައެއް ވިޔަފާރިވެރިންނަށް ދަތިކުރުމުގެ ފިޔަވަޅު އީޔޫ އިން އަޅައިފިކަމަށެވެ.\nރައީސް ނަޝީދުގެ ޓްވީޓްގައި އިތުރަށް ވިދާޅުވީ "އަޅުގަނޑުގެ އިލްތިމާސް އަކީ އެންމެ ބޭފުޅުން ރައިސް ޔާމީން އާއި ދުރަށް ވަޑައިގެން ރާއްޖެ އަށް ރަނގަޅު ގޮތައް އަމަލު ކުރެއްވުމެވެ."\nRYameen, SC ge baeh Fandiyaarun, baeh Vazeerun, MNDF ge is verin, Majlis Raees, EC Raees ge ithurun baeh viyafaari verinnah dhathikurumuge fiyavalhu EU in alhaifieve. Alhugadu ge ilthimaas akee enme beyfulhun RY aai dhurah vadaigane Raajje ah ragalhu gothah amal kurehvumeve.\nރައީސް ޔާމީން އާއި އިތުރު ބައެއް ބޭފުޅުންނަށް އީޔޫ އިން ދަތިކުރުމުގެ ފިޔަވަޅު އަޅައިފިކަމަށް ރައީސް ނަޝީދު ވިދާޅުވި ނަމަވެސް އީޔޫގެ އެއްވެސް ގުނަވަނަކުން އެފަދަ މައުލޫމާތެއް އަދި މިހާތަނަށް މީޑިއާ އާއި ހިއްސާ ކުރައްވާފައެއް ނުވެއެވެ.\nރާއްޖޭގެ ބައެއް ވެރިންނަށް ދަތިކުރުމުގެ ފިޔަވަޅު އީޔޫ އިން އަޅައިފިކަމަށް ރައީސް ނަޝީދު ވިދާޅުވުމާއި ގުޅިގެން ސަރުކާރުގެ ބަހެއް ހޯދަން ކުރި މަސައްކަތް އަދި ކާމިޔާބެއް ނުވެއެވެ.\nނަމަވެސް ރައީސް ނަޝީދު އާންމު ކުރެއްވި ލިސްޓްގައި ހިމެނިވަޑައިގަންނަވާ އިލެކްޝަންސް ކޮމިޝަންގެ ރައީސް އަހްމަދު ޝަރީފް "ވަގުތު" އަށް ވިދާޅުވީ އެފަދަ ފިޔަވަޅެއް އޭނާ އާއި ދޭތެރޭ އެޅިކަމުގެ މައުލޫމާތެއް އޭނާ އަށް ލިބިވަޑައިގެންފައި ނެތް ކަމަށެވެ.\nރާއްޖެ އަށް ދަތިކުރުމުގެ ފިޔަވަޅު އެޅުމުގެ ފްރޭމްވޯކެއް މިހަފްތާގައި އީޔޫގެ ފޮރިން އެފެއާޒް ކައުންސިލުން ވަނީ ފާސްކޮށްފައެވެ.\nޖުލައި 19, 2018 12:20\nކުދިންނޭ ކެނެރީގެ އައިލާތަކާ އެއާއިލާއަށް ނިސްބަތްވާ މީހުންނާ ދެކޮޅަށް އީޔޫ އިން ހަގުރާމަ އިއުލާނު ކޮށްފި ވުމާއެކު ހިތްވަރު ހުރި އެންމެހާ ދިވެހި ރައްޔިތުން މި ގައުމު ސަލާމްތްކުރުމަށް އެއާއިލާތާ ތަކާދެކޮޅަށް ނުކުމެ ހަގުރާމަ ކުރަންވީ\nޖުލައި 19, 2018 12:42\nރައީސް ނަޝީދުގެ ނަމެއް ނެއްތަ؟\nއެކަމަކު އެންމެ ފުރަތަމަ ފިޔަވަޅު އަޅަންވީ އޭނާއަށް... ސަބަބަކީ ތީ ދިވެހިރާއްޖޭގެ ތަރައްގިއަށް އޮތް ވަރަށް ބޮޑު ހުރަހަކަށް ވާތީ....\nޖުލައި 19, 2018 14:21\nއޭނަޔާ އޭނަގެ އައުވާނުންނައް.މިހާރު މަަށައް އޮޅިއްޖެ އީޔޫގެ ރައިސްވެސް.....\nޖުލައި 19, 2018 12:43\nތީ ނަޝީދު ފޮނުވި ލިސްޓް ހުލާސާކޮށް ދޯ؟ ކެނެރީގެ ބޮޑު ވގ ކަލޭގެ. ގައުމު ވިއްކާ ޖަޒީރާ ވގ ކަލޭގެ. މިރާއްޖެ ދިވެހިރާއްޖެއާ 100 ފޫޓައްވެސް ކައިރި ނުވެވޭނެ ދެނެއް. ޓްވީޓްކޮށްލަ ކޮށްލާ ހަމަ ހުންނަން ޖެހޭނީ ދޮންމީހުން ގާތު އެމީހުން އުޅޭހެން އުޅެ އުޅެ. ހެހެހެހެ\nޖުލައި 19, 2018 12:44\nމޮޔަ ނުވޭ ހަތްބޯރާއްސާ! ރާއްޖެއަށް ރަގަޅުގޮތް އޮތީ އިންޝާއަﷲ ރައީސްޔާމީނާއެކު ސާބިތުވެ ތިބެގެން! ތިޔަ ހަތްބޯރާހީންގެ އަޅުވެތިކަމުގެ ދުވަސްވަރު ދިވެހި ޤަވްމު ހުރިހާރޮގަކުން އިނދަޖެހި ، ފަޤިރުވެގެންދިޔަތަން ދިވެހިން ދުށްތާ އަދި ގިނަ ދުވަހެއް ނުވޭ! ހަތްބޯރާހިން ވެރިކަމާ ޙަވާލުވިއިރު ރިޟާވްގައިހުރި 550މިލިޔަން ޑޮލަރު ، ވެރިކަން ނިމުނުއިރު ހުރީ 200 މިލިޔަނަށް ދަށްވެފަ! ގޮތްހުސްވެ ދައުލަތް ހިންގަން ނޭގިގެން ފައިސާހޯދީ ދައުލަތުގެ އެސެޓްތައް ވިއްކައިގެންނާ މުސާރައިން އުނިކޮށްގެންނާ ރައްޔިތުންގެ އެކައުންޓްތައް ފެލައިގެން! އެވެސް އެޅި އަމިއްލަ ޖީބުތަކަށް! މިއީ އެންމެން ދުށް މަންޒަރެއް!\nޖުލައި 19, 2018 12:47\nއަންނި ދެން ނެތްތަ ޖޯކެއް؟ ?\nޖުލައި 19, 2018 12:51\nކަންތަކާ ޖެހުނީ ، މި ސޮރު ހޭންޑަލް ނުވާވަރައް ނުބޯންވެއްޖެދޯ ، ހަމަ އެތިކޮޅެއް ބޮވޭ އިރައް ވާނުވާ ނޭގި ކިޔޭނުކިޔޭވެސް ނޭގޭވިއްޔަ ބަލަގަ އިޔޫ އެއީ ކަލޭގެ ބަފާގެ ތަރިކަ މުދާތަ. ލަދުން ބޯހަލާކު މިވެސް މިގައުމުގަ ވެރިކަން ކުރި ސޮރަކޯ. ދެން ބުނޭ މައުލޫމާތު ދިނީ އަވައްޓެރި ގައުމެއްގެ އިންޓެލިޖަންސް އޮފިސަރެކޭ\nތިލިސްޓްގައި އާބިދާގެ ނަންއޮތްތޯ ބަލައިދީބަލަ........\nއީޔޫ އިން މީހުންނަށް އެޅޭނެ ދަތި ކުރުމުގެ ފިޔަވަޅެއް ނޯންނާނެ، އެއްވެސް ބިރެއް ނުގަނޭ، އަހަރުމެން މިތިބީ ބިރު ފަހަނަޅާގޮސް ދެންމޮޔަ ފުޅުވޭ ކަލޭމެން\nޖުލައި 19, 2018 12:58\nމީ މިހާރު އީޔޫގެ ރައީސްތަ\nޖުލައި 19, 2018 13:00\nމީ ދެންހުރި ސޮރު\nޖުލައި 19, 2018 13:05\nދައްޖާލު އަރާއިފި ލަންޑަނައް ލޮލް\nޖުލައި 19, 2018 13:17\nމި ލާދީނީ ކަލޭގެ އަދިވެސް މަރެއްނުވޭތަ؟ މާތް ﷲ މިކަލޭގެ ހިއްޕަވާ ގަދަފަދަ އަޒާބު އެއްވާށި އާމީން\nޖުލައި 19, 2018 13:13\nއީޔޫއިން އަދި އިއުލާން ނުކުރޭ ދެން މީނަޔަށް މިކަން އެގުން އެއީ ކީއްވެގެން ވިކަމެއްތަ. މީނަ ލިޔުނު އެއްޗެއްވީމަދޯ. އެހެން ވިއްޔާ އީޔޫގެ ތިޔަ ނިންމުން ގޯސް. އަޅާވެސް ލާނެކަމެއްނެތް\nޖުލައި 19, 2018 13:30\nއީޔޫއިން ފިޔަވަޅު އެޅިކަމަށް ނަޝީދު ގެންގުޅޭ ލިސްޓު އީޔޫއަށް ސަރުކާރުން ހުށަހަޅައި ކަމުގެ ހަގީގަތް ސާފު ކުރަން ފެނޭ. އޭރުން މަށަށް ހީވަނީ ނަޝީދުގެ އަތަށް ގޮވާނެހެން.\nޖުލައި 19, 2018 13:31\nޖޯކް އޮފް ދަ އިޔާ!\nޖުލައި 19, 2018 13:34\nމީ އީޔޫ ގެ ރައީސްތަ ؟ މީ ދެން މިހާރު ބޮޑު ޖޯކަރަކަށް ވެފަ ހުރި މީހެއް\nޖުލައި 19, 2018 13:47\nމިއަޅެ އަބަދު ބޯލައިގެން ހުންނަ އެއްޗެއްތަ؟ ރާއްޖެ އިން ވެއްޖެ މި އެއްޗާ ދޭތެރޭ ފިސާރި ރަނގަޅު ފިޔަވަޅެއް އަޅާލަން. ލަދެއް ހަޔާތެއް އަގަލެއް ވެސް ނެތް އެއްޗެއް މީ ސަހާދެއް.\nޖުލައި 19, 2018 13:56\nސާބަހޭ ގްލޯބަލް ޕްރެޒިޑެންޓް...... ހަމަ ބެސްޓް....\nކަލޯ ކެނެރީ ކަލެއަށް ހީވަނީ ތިކަހަލަ ކެމްޕޭން އުކުޅު ބޭނުންކޮށްގެން ކަލޭގެ ޕްރޮކްސީއަށް ވެރިކަމަށް އާދެވިދާނޭ.. ކުރިންވެސް އިންޑިއާ މަނަވަރު ގެނެސްގެން އެތައް ފަހަރަކު ޑރ ވަހީދު ދުރުކުރި.\nޢަހަރެމެން މިއަދު މިވާދަ ކުރަނީ ކެނެރީ އާެއިލާއަކާ ނޫން. ވާދަ މި ކުރަނީ ހުޅަގާ އިންޑިއާ. އަހަރެމެން މަރާފަ ކަލެއާ ކަލޭގެ ޕްރޮކްސީއަށް ވެރިކަމަށް އާދެވޭނީ.\nޖުލައި 19, 2018 13:59\nޖުލައި 19, 2018 14:02\nމަގޭ މުރުތައްދު ސޮރު ....\nޖުލައި 19, 2018 14:05\nމި ފާސިގު ކަލޭގެ ރ.ޔާމީނު ދެކެ ހާދަ ބިރެއް ގަނެޔޭ... ކަލޯ ވެރިކަން ބޭނުމަސް ބޮޑުވަރުތީ... މަވެސް ދެން ޔާމީނު ކޮޅަށް މިދަނީ\nޖުލައި 19, 2018 14:14\nމި ފުރޭތަ ޔާ ހެދި ނެތް މި ގައުމުގަ އަމިއްލަ ރަށުގަ ވެސް އުޅެ ވޭކަށް.. މުޅި ތަން ފިތުނަ ކޮއްފި މި ހައިވާނު އަންނި\nއީޔޫން ފިޔަވަޅު އެޅި މީހުންނާ އިނަޒާރު ދިންމީހުންގެ ލިސްޓްގެ އންމެ މަތީގަ އޮތީ ނަސީދ ކިޔާމީހެއްގެނަން. ދެން ކަެރަފާ ނަސީމް ދެން ހަސން ދެން ސިފާޒް ދެން ހިއްސު މާރިޔާ\nޖުލައި 19, 2018 14:28\nޢަސްލުވެސް އެއީ ނަޝީދު ފޮނުވި ލިސްޓްތަ،\nޖުލައި 19, 2018 14:30\nމީތަ އީޔޫގެ ރައީސްއަކީ.ކިތަންމެ ވަރަކައް ފުމުނަސް ދެން މިގައޮމައް ސަލާން ކިޔަން ޖެހޭނީ. މިގައޮމަކީ މީ ރައީސުންގެ ގައޮމެއްނޫން.މިގައޮމުގައި އުޅެނީއަކީ ރައީސުން ނެއް ނޫން. ރައީސުން އުޅެނި ޔޫރަޕުގަ. މާލެއަކައް ނޭރޭނެޔޭ ޔޫރަޕުގާ ކަލޭމޮޔަވާށޭ...\nޖުލައި 19, 2018 14:33\nނަޝީދުކުރިޓްވީޓް އީޔޫއާށް ފޮނުވައިފިން. ނަޝީދު އުޅެނީ އީޔޫ ބަދުނާމްކުރަން. ބޮނޑިއެއްބޯން އެއުޅެނީ.\nޖުލައި 19, 2018 15:06\nވަރިކަމަށް ދަހިވެތި ވެފައި ހުރި ޖިންނިއެއް އަޅާގެންފައި ހުރި މީހެއްތަ ޓރރސޓ ނަޝީދަކީ. ގުރާދު މަރިކަޒުގައި ތިބޭމީހުންވެސް މިއަށްވިރެ ރަނގަޅު ވާހަކަ ދައްކާ!\nޖުލައި 19, 2018 15:13\nކަލޭ ޖަލައްލެވުނީ ވައްކަންކޮށްގެން، އެއްފަހަރު ރައްޔިތުންގެ ހަރުމުދަލެއް، އަނެއްފަހަރު ފަނޑިޔާރަކު ވަގައްނަގައިގެން! ކަލޭތީ ވެރިކަންނުލިބިގެން ބޫތުކައިފަހުރި ކުއތއެއް! ގައުމަށް ބޭރުގެ ހަތިޔާރު އެޅިބަޔަކުގެންނަން ގޮވާލި ގައުމަށް ގައްދާރުވެފަވާ ޔޫރަޕްގެ ލާދީނީ އެޖަންޑާ މިގައުމަށް ފަތުރަން ދޫކޮށްލާފަވާ ޕަޕެއްޓެއް!\nޖުލައި 19, 2018 16:33\nއަނގަނުތަޅާ ދެން ވާގޮޔް ބަލަންތިބޭ¿¿¿¿¿¿¿¿\nޖުލައި 19, 2018 15:44\nމިކަލޭގެ ކިބައިން މިގައުމު ސަލާމަތް ކޮށްދެއްވާށި އާމީން.\nޖުލައި 19, 2018 16:45\nކޮއްކޮމެން އަނގަނާރުވާ މިގައުމުގެ ވެރިކަމެއް ޔމީނަކަށް ދެނެއް ނުލިބޭނެ .?????\nޖުލައި 20, 2018 01:08\nދަނޑުވެރިޔާ ދެންވެރިކަމައް އަންނަނީ މި މޮޔަ ސޮރުތަ ބޯހަލާކު ؟\nޖުލައި 20, 2018 02:19\nފިޔަވަޅުއަޅާ މީހުންގެ ނަންތަށްވެސް އީޔޫއިން ހާމަކުރާނެ ، އަނިޔާވެރިކަމާ ވައްކަމާ ފަސާދައިގަ އަބަދަކު ނުތިބެވޭނެ ، މިސަރުކާރަށް ހުރިހާބާރެއް އޮވެމެ މިރާއްޖޭގައި ކަތިލެވުނު މީހުންގެ އާއިލާތަކަށް އިންސާފު ހޯދަނުދެވި 5އަހަރުގެ ދައުރު މިއޮށްނިމެނީ...... ތަރައްގީއޭ ދަތްދޯޅިއޭކިޔާފަ އަތްޖެހުމަކީ އެއްވެސް މާނައެއް އޮތަކަމެއްނޫން\nޖުލައި 20, 2018 04:05\nމިކަހަލަ ކަންތައްތައް ކުރުމުން އިންތިޚާބަށް ނަޝީދު ދަތިކުރާކަން މިއޮތީ ސާބިތުވެފައި. ބާރު ފޯރުވައިގެންވެސް ވެރިކަން ހޯދުމުގެ ބޭނުމުގައި. ޖަލުން މިނިވަންވުމުގެ ވިސްނުމުގައި. މީގެ އެގެނީ ނަޝީދު ނުވަތަ ނަޝީދު ނެރޭ ބައިވެރިއަކަށް ވެރިކަމެއް ނުކުރެވޭނެކަން.\nޖުލައި 23, 2018 05:24\nނަޝީދަށް އީޔޫގެ ސްޕޯކްސް ޕަާސަން ކަން ދިނީ ކޮންއިރަކު ބާ\nޖުލައި 23, 2018 07:37\nމިރާއްޖޭގެ ހަލާކަކީ ތިޔަ އަންނިހަންޑި ކާފިރުންނަށް ވިއްކަނީ މިޝައިތާނު އައިސް ދީނުގެ މިނިވަން ކަން ދޭނެކަމުގެ ހުވާތައް، މި ރާއްޖެ މި ހަންޑީގެ ކިބައިން ސަލާމަތްކުރައްވާށި..\nޖުލައި 23, 2018 07:53\nމިނުރައްކާތެރެރި މީހާ ވަގުތުން ހިފާހައްޔަރުކުރަން ޖެހެއެވެ\nޖުލައި 23, 2018 10:25\nއީޔޫގެ ރައިސްކަން ލިބުނީތާ. ދެން ތިތާ ހުރޭ. ޖަލު ހުކުމުން ފިލައިގެން ، ދެން އައްނިއަށް އިނގިރޭސިވިލާތް، އެމެރިކާ، އިޒްރޭލް ގެ ރައީސްކަން ލިބިދާނޭ.....\nޖުލައި 23, 2018 20:56\nހަމަ ރަނގަޅަށްވެސް މޮޔަފުޅުވެފަ.\nޖުލައި 23, 2018 21:33\nމީނާއަށް އީޔޫއިން ވަޒީފާ ދިނީބާ......؟؟؟\nޖުލައި 23, 2018 22:47\nމިކަލޭގެއަށް ހިނދުކޮޅުއާސަ މިހިރީ\nޖުލައި 24, 2018 10:42\nމިކަލޭގެއާއި މިކަލޭގެ އާއިލާ މީހުން ހިންގާ ވިޔަފާރޮތަކާއި، ރިސޯތްޔަކާ ދެކޮޅަށް ފިޔަވަޅު އަޅަން ސަެުކާރަށް ގޮވާލަން\nޖުލައި 25, 2018 10:22\nޖުލައި 25, 2018 10:23\nޖޯކް އޮފް ދަ އިޔާ! މޮޔަސޮރު\nޖުލައި 25, 2018 21:43\nރާބޮއިގެން ތެޅޭގޮލައެއް ކިނބޫ ވަހުށީ 2018\n128976469 މިލިއަން ބަނޑު އަޅައިފި ޖަންޖާބޯ


ސީނިއަރ ލީގަލް ކައުންސެލް\nލީގަލް ސަރވިސަސް ޑައިރެކްޓަރސް\nޗައިލް އެންޑް ފެމެލީ ޕްރޮޓެކްޝަން ސަރވިސަސް ، މާލެ\nލީގަލް އެފެއާޒް ޔުނިޓް\nލީގަލް އެފެއާރސް އުނިޓްގެ އެންމެހައި މަސައްކަތްތައް ރާވާ ހިންގުން.\nއިދާރާއާ ގުޅުންހުރި ޤާނޫނުތަކާއި ގަވާއިދުތައް ބަލައި، ގެންނަންޖެހޭ އިޞްލާހުތައް ގެނައުމަށް ކުރަންޖެހޭ އެންމެހާ މަސައްކަތްތައް ކުރުން.\nއިދާރާގެ ދަށުން ހިނގަމުންދާ އެންމެހާ ތަންތަނަށް ބޭނުންވާ ޤަވާއިދުތަކާއި އުސޫލުތައް އެކުލަވާލުމަށް ކުރަންޖެހޭ ޤާނޫނީ މަސައްކަތްތައްކުރުން.\nއެކިއެކި ޤާނޫނުތަކުގެ ދަށުން އިދާރާއިން ހަދަންޖެހޭ ޤާނޫނާއި ގަވާއިދު އަދި އުޞޫލު ހެދުމާއި ރިވިއުކުރުމާއި އިޞްލާހުކުރަންޖެހޭ ގަވާއިދުތައް އިޞްލާހުކުރުން.\nސަރުކާރުގެ ސިޔާސަތުތަކާ ގުޅިގެން ހަދަންޖެހޭ ގަވާއިދުތައް ޑިޕާރޓްމަންޓްތަކާއި އިދާރާގެ ދަށުން ހިނގާ ތަންތަނާ ގުޅިގެން އެކުލަވާލުން.\nދައުލަތުގެ ބެލުމުގެ ދަށަށް ގެނެވޭ ކުދިން ބައިތިއްބާ މަރުކަޒުތަކުގެ ސިޔާސަތުތަކާއި އެތަންތަނަށް ކުދިން ނެގުމުގައި ގެންގުޅެންޖެހޭ މިންގަނޑުތަކާއި ސިޔާސަތުތައް އެކުލަވާލުމާއި، އެ މިންގަނޑުތަކާއި ސިޔާސަތުތައް ގަވާއިދުން މުރާޖަޢާކުރުމާއި އިޞްލާޙުކުރުމުގައި މިނިސްޓްރީއާއި ގުޅިގެން މަސައްކަތްކުރުން.\nއިދާރާ އާއި އިދާރާގެ ދަށުން ހިނގާ ތަންތަނުގެ ޕްރޮސީޖަ މެނުއަލްއާއި އެސްއޯޕީތައް އެކުލަވާލުމާއި، އާންމުކުރުމާއި، ގަވާއިދުން މުރާޖަޢާކުރުމާއި އިޞްލާޙުކުރުން.\nއިދާރާ އާއި އިދާރާގެ ދަށުން ހިންގާ ތަންތަނުގެ މަސައްކަތްތަކާ ގުޅިގެން އެކި ފަރާތްތަކާ ސޮއިކުރެވޭ އެއްބަސްވުން، އެމް.އޯ.ޔޫ. ފަދަ ތަކެތި އެކުލަވާލައި ތައްޔާރުކުރުން.\nއިދާރާގެ މަސައްކަތްތަކާ ގުޅުންހުރި ދިވެހިރާއްޖެ ބައިވެރިވާ ބައިނަލްއަޤްވާމީ މުޢާހަދާތަކާއި، ޤަވާޢިދުތަކާއި އެއްބަސްވުންތަކުގައި ހިމެނޭ އެންމެހާ ޤާނޫނީ މަސައްކަތްތައް ހިންގުމުގައި އެހީތެރިވެދިނުން.\nޤާނޫނީ ގޮތުން ތައްޔާރު ކުރަންޖެހޭ އެންމެހާ ލިޔެކިޔުންތައް ތައްޔާރުކުރުމުގައާއި، އެފަދަ ކަންކަމާގުޅިގެން އިދާރާއިން ކުރަންޖެހޭ އެންމެހާ މަސައްކަތް ތަކުގައި އެހީތެރިވެދިނުމާއި އެފަދަ ލިޔެކިޔުންތައް ބެލަހައްޓަމުންދޭތޯ ބެލުން.\nސިވިލް ސާރވިސް ޤާނޫނާއި ގަވާއިދާއި ޚިލާފަށް އޮފީހުގެ މުވައްޒަފުން ކުރާ ކަންކަން ބަލައި އެމައްސަލަތައް ތަހުޤީގަށް ބޭނުންވާ ލިއުން ތައްޔާރުކުރުން.\nޖިންސީ ފުރައްސާރަ ކުރުމާއި ގޯނާ ކުރުން ހުއްޓުވުމުގެ ޤާނޫނު 2014/16 ދަށުން އުފައްދަންޖެހޭ ކޮމިޓީ އެކުލަވާލާ ކޮމިޓީގެ މަސައްކަތްތައް ކުރުން.\nއޮފީހުގެ މުވައްޒަފުން ހުށަހަޅާ މައްސަލަތައް ބަލާ އެމައްސަލަތައް ޙައްލުކުރުމަށް ދޭންޖެހޭ ލަފާ ދިނުން.\nލޯ ނުވަތަ ޝަރީޢާ އެންޑް ލޯ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ނުވަތަ ލެވެލް 10 ގެ ސަނަދެއް ޙާސިލްކޮށްފައިވުމާއެކު، ޤާނޫނީ ދާއިރާގައި މަދުވެގެން6އަހަރު ދުވަހުގެ ތަޖުރިބާ ލިބިފައިވުން. ނުވަތަ؛\nލީގަލް ދާއިރާގެ އޮނިގަނޑުގެ ސީ.އެސް 13 ނުވަތަ އެފެންވަރުގެ ގްރޭޑެއްގައި މަދުވެގެން2އަހަރު ދުވަހު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު ދުވަހު 95%އިން މަތީ މާކްސް ހޯދާފައިވުން.\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމްޢިއްޔާ/ ޖަމާއަތެއްގައި ވަޒީފާ އަދާކޮށްފައިވާ ނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން\nއިންޓަވިއު ، ޕްރެޒެންޓޭޝަން، އިމްތިޙާން އޮންނާނެ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު ، ޕްރެޒެންޓޭޝަން، އިމްތިޙާން އޮންނާނީ، (15 ޖުލައި 2020) އާއި (31 އޮގަސްޓް 2020) އާ ދެމެދު، (މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް) ގައެވެ.


Schoolthah Bandhu Kuran jehijjenama, Kiyavaa Dheyne Goithakeh Gulheygothun Mashvaraa Kuranee - Vaguthu\nސްކޫލްތައް ބަންދު ކުރަން ޖެހިއްޖެނަަމަ، ކިޔަވާ ދޭނެ ގޮތްތަކާއި ގުޅޭގޮތުން މަޝްވަރާ ކުރަނީ\nކޮވިޑް 19 އާއި ގުޅޭ މައުލޫމާތު ދިނުމަށް ބޭއްވި ބައްދަުވުން : ފޮޓޯ ވަގުތު\nކޮވިޑް-19 އާ ގުޅިގެން ސްކޫލް ބަންދު ކުރަން ޖެހިއްޖެ ހާލަތެއްގައި، އެ ކުދިންނަށް ކިޔަވާ ދިނުމާއި ކަންކަން ކުރިއަށްގެންދާނެ ގޮތްތަކާއި އިންތިޒާމްތައް ރާވަމުންދާކަމަށް ސަރުކާރުން ހާމަކޮށްފިއެވެ.\nދަރުބާރުގޭގައި މިހާރު ކުރިއަށްގެންދާ ނޫސްވެރިންގެ ބައްދަލުވުމުގައި ކޮވިޑް-19 ގެ ހާލަތާ ގުޅޭގޮތުން މައުލޫމާތު ދިނުމަށް ސަރުކާރުން ކަނޑައަޅާފައިވާ ތަރުޖަމާން މުހައްމަދު މަބުރޫކު އަޒީޒު ވިދާޅުވީ، ކޮވިޑް-19 އާ ގުޅިގެން ކޮންމެ ފިޔަވަޅެއްވެސް އަޅަންވެސް ތައްޔާރަށް އޮތް ކަމަށް އެޑިއުކޭޝަން މިނިސްޓަރ ޑރ. އައިޝަތު އަލީ ވިދާޅުވި ކަމަށެވެ.\n"މިނިސްޓަރ ވިދާޅުވީ،ހުރިހާ ކާޑެއްވެސް މޭޒުމަތީއޭ، ކޮންމެ ފިޔަވަޅެއް އަޅަންވެސް ތައްޔާރޭ، ސްކޫލް ބަންދު ކުރަން ޖެހިއްޖެ ހާލަތެއްގައި ބަންދުކުރީމަ އެ ކުދިންނަށް ކިޔަވާ ދިނުމާއި ކަންކަން ކުރިއަށްގެންދާނެ ގޮތްތަކާއި އިންތިޒާމްތައް ރާވަމުންނޭ ދަނީ". މަބްރޫކް ވިދާޅުވިއެވެ.\nއޭނާ ވިދާޅުވީ، ސަރުކާރުން ސްކޫލްތައް ބަންދު ނުކުރާނެއެކޭ ނުބުނާ ކަަމަށެވެ.\n"ސްކޫލްތަކުގެ ކަންތަކުގެ ޖަވާބަކީ މިވަގުތުވެސް މޮނިޓާރ ކުރެވެމުން ދަނީ ސްކޫލްތައް ހުޅުވުމާއި،ހަމައަށް އަދި އެބައޮތް ދެ ތިން ދުވަސް، މި ދުވަސްތަކުގެ ތެރޭގައި ސަރުކާރުން ހަމަ ޕަބްލިކް ސޭފްޓީައަށް ވިސްނާފައި ޑިޒިޝަނެއް ނަގާނެ". މަބްރޫކް ވިދާޅުވިއެވެ.\nކޮވިޑް-19 އާ ގުޅިގެން ސްކޫލްތައް ބަންދު ކުރުމަށް ގޮވާލާ ސިޔާސީ ބައެއް ފަރާތްތަކާއި، ސްކޫލްތަކާއި ގުޅުން ހުރި އެސޯސިއޭޝަން ތަކުން ދަނީ ގޮވަމުންނެވެ.\nރާއްޖެ އިން މިހާތަނަށް ވަނީ އަށް މީހަކު ކޮވިޑް-19 އަށް ޕޮޒިޓިވް ވެފައެވެ. އޭގެތެރޭގައި ދިވެއްސަކު ނުހިމެނެއެވެ.\nމާޗް 11, 2020 16:22\nސްކޫލްތައް ބަންދު ކުރަންވީ ހަމަ!!!!\nމާޗް 11, 2020 17:51\nގޭގައި ތިބެގެން އައިޕެޑް ބޭޏުން ކޮށްގެން ކިޔެވޭނެ އިންތިޒާމް ވަނީ ކުރީގެ ޔާމީން ސަރުކާރުން ހަމަޖައްސާފައި. އެކަމާ ލަދުންތަ އެކަން ތަންފީޒު ނުކުރެވިގެން ތިޔަ އުޅެނީ. މީ މިހާރު މާ ބުރަ ނޫނީ ބޮޑު ކަމެއް ކުރަން ޖެހޭ ކަމެއްނޫން،


Covid-19: India Ga Bali Jehunu Meehunge Adhadhu9Million Aa Gaaiy Kuranee - Vaguthu\nކޮވިޑް-19: ބޮޑު ނިންމުމަކާއި އެކު ރާއްޖެ އާތަޖުރިބާއަކަށް! - 18 ގަޑިއިރު ކުރިން\nކޮވިޑް-19: އިންޑިއާގައި ބަލި ޖެހުނު މީހުންގެ އަދަދު ނުވަ މިލިއަނާ ގާތް ކުރަނީ\n2 ހަފްތާ ކުރިން ( ނޮވެމްބަރު 19, 2020 )\nއަވަށްޓެރި އިންޑިއާގައި ކޮވިޑް-19 ޖެހުނު މީހުންގެ އަދަދު ނުވަ މިލިއަނާ ގާތް ކޮށްފައިވާ ކަމަށް އެ ގައުމުގެ ސަރުކާރުން ނެރުނު ތަފާސް ހިސާބުތަކުން ދައްކައިފިއެވެ.\nބުރާސްފަތި ދުވަހު އިންޑިއާގެ ހެލްތު މިނިސްޓްރީން ނެރުނު ތަފާސް ހިސާބުތައް ދައްކާ ގޮތުގައި އިންޑިއާ އިން މިހާތަނަށް 8،960،097 މީހުންނަށް ކޮވިޑް ޖެހިފައި ވެއެވެ. އިންޑިއާ އިން ގާތްގަނޑަކަށް ނުވަ މިލިއަން މީހުންނަށް ކޮވިޑް ޖެހިފައިވާއިރު މިއީ ކޮވިޑް ފެތުރިފައިވާ ގައުމުތަކުގެ ތެރެއިން ދެވަނަ އަށް އެންމެ ގިނަ އިން ބަލި ފެނުނު ގައުމެވެ.\nދުނިޔެ އިން އެންމެ ގިނައިން ކޮވިޑް ޖެހުނު މީހުން ތިބީ އެމެރިކާގައެވެ. އެގޮތުން އެމެރިކާއިން މިހާތަނަށް 11.8 މިލިއަނަށްވުރެ ގިނަ މީހުންނަށް ކޮވިޑް ޖެހިފައިވެއެވެ. މިހާތަނަށް އިންޑިއާ އިން ކޮވިޑް ޖެހިގެން 131،639 މީހުން މަރުވެފައިވާއިރު ބަލި ޖެހުނު މީހުންގެ ތެރެއިން މިހާތަނަށް އިންޑިއާއިން 8،383،602 މީހުން ރަނގަޅު ވެފައި ވެއެވެ. އެކްޓިވް ކޭސް ތަކުގެ ގޮތުގައި އިންޑިއާގައި 444،857 މީހުން ތިބި އިރު ސީރިއަސް ހާލަތުގައި އެގައުމުގައި ތިބީ 8،944 މީހުންނެވެ.\nދުނިޔެއިން ދެ ވަނައަށް އެންމެ ބޮޑަށް ދެކުނު އޭޝިޔާގެ ގައުމުތަކުގައި ކޮވިޑް-19 ފެތުރޭއިރު ސެޕްޓެމްބަރުގެ ފަހުން ކޮވިޑް ކޭސްތައް މަދުވާކަން ފާހަގަ ކުރެވެއެވެ. އިންޑިއާގައި ހަކުވިކަމާއި އެކީ ކޮވިޑް ފެތުރޭ އިރު އެ ގައުމުގައި މި ދުވަސްތަކަކީ އެކި ކަހަލަ މުނާސަބަތްތަކާއި ގުޅިގެން އެއްވުންތައް ބާއްވަމުން އަންނަ ދުވަސްތަކެކެވެ. އެ ގައުމުގައި ކޮވިޑާ ގުޅިގެން ހަރުކަށި ފިޔަވަޅުތައް އަޅާފައިވާ އިރު އެ ފިޔަވަޅުތަކާއި ހިލާފުވާ ފަރާތްތަކާއި މެދު ފިޔަވަޅު އެޅުނަށް ސަރުކާރުން ވަނީ ނިންމައިފައެވެ.\nކޮވިޑް ހުއްޓުވުމަށް އިންޑިއާގައި އަޅާފައިވާ ފިޔަވަޅުތަކުގެ ތެރޭގައި ކައިވެނި ހަފްލާތަކަށް ގިނަވެގެން ދެވޭ މީހުންގެ އަދަދު 200 އިން 50 އަށް ވަނީ ކުޑަކޮށްފައެވެ. އިންޑިއާގައި އެންމެ ބޮޑަށް ކޮވިޑް ފެތުރިފައިވާ ހިސާބަކީ ދިއްލީއެވެ. ކޮވިޑުގެ ތިން ވަނަ ރާޅާއި އެކު އެ ސަރަހައްދު އޮތީ އެލާޓުގައި އެވެ. އަދި ކޮންމެހެން ބޭރަށް ދާން ނުޖެހެނީސް ބޭރަށް ނިކުމެ ނޫޅުމަށް ވެސް ކަމާބެހޭ ފަރާތްތަކުން ވަނީ އެ ގައުމުގެ ރައްޔިތުންނަށް އިލްތިމާސް ކޮށްފަ އެވެ. ނޭވާލާ ނިޒާމަށް ޖެހޭ މި ބައްޔަކީ ކޮންމެ އުމުރެއްގެ މީހަކަށްވެސް ޖެހިދާނެ ބައްޔެކެވެ.\nދަ އިންޑިއަން ކައުންސިލް އޮފް މެޑިކަލް ރިސާޗުން ވަނީ މި ނޮވެމްބަރު މަސް ނިމެންދެން ކޮންމެ ދުވަހަކު އެ ގައުމުން 60،000 ކޮވިޑް ސުންކު ނަގަން ނިންމައިފައެވެ. އިންޑިއާގެ ހެލްތު މިނިސްޓްރީން ބުނީ ބުދަ ދުވަހު އެކަނިވެސް އެ ގައުމުން 38 ހާހަށްވުރެ ގިނަ މީހުންނަށް ކޮވިޑް ޖެހި 449 މީހުން ކޮވިޑް ޖެހިގެން މަރުވެފައިވާ ކަމަށެވެ.\nކޮވިޑް-19: މެކްސިކޯ އިން އިތުރު 825 މީހަކު މަރުވެއްޖެ


Koke edheny Griezmann Atletico gai madukurumah\nކޮކޭ އެދެނީ ގްރިޒްމަން އެޓްލެޓިކޯގައި މަޑުކުރުމަށް\nގްރިޒްމަންގެ އެއްބަސްވުން ހަމަވާނީ 2022 ގައި\nކ. މާލެ 13 މެއި 2019 | ހޯމަ 20:54 3,758\nއެޓެލްޓިކޯ މެޑްރިޑަށް ކުޅެމުން އަންނަ ފްރާންސްގެ ފޯވާޑް އެންޓޯނިއޯ ގްރިޒްމަން އެ ކްލަބުގައި މަޑުކުރުމަށް އެދޭ ކަމަށް އެޓްލެޓިކޯގެ ކުޅުންތެރިޔާ ކޮކޭ ބުނެފިއެވެ.\nނޫސްވެރިންނަށް މައުލޫމާތު ދެމުން ކޮކޭ ބުނީ، ގްރިޒްމަން އަކީ ފޯވާޑަށް ކުޅެމުން އަންނަ މޮޅު ލީޑަރެއް ކަމަށާއި، އޭނާ ކްލަބުގައި މަޑުކުރުމަށް ވަރަށް ބޮޑަށް އެދޭ ކަމަށެވެ.\nއެގޮތުން ކޮކޭ ބުނީ، ގްރިޒްމަން އިތުރު ދުވަސްތައް އެޓްލެޓިކޯގައި ހޭދަކުރާނަމަ، އޭނާ ކްލަބް ދޫކޮށްދާނީ ޑިއެގޯ ގޮޑިން ކްލަބް ދޫކޮށްދިޔަ ފަދައިން ކަމަށެވެ. ގޮޑިން އެޓްލެޓިކޯ ދޫކޮށް އިންޓައަށް ސޮއިކުރީ އެޓްލެޓިކޯއިން ބޭއްވި ފޯރިގަދަ ފެއާވެލްއަކާ އެކުގައި ކަމަށެވެ.\nއެޓްލެޓިކޯއާއެކު ގްރިޒްމަން ހަދާފައިވާ އެއްބަސްވުން 2022 ވަނަ އަހަރު ހަމަވާއިރު، އޭނާއަށް ދުނިޔޭގެ ނަން މަޝްހޫރު ގިނަ ކްލަބްތަކުން އަންނަނީ ފާރަލުމުންނެވެ. އޭގެ ތެރެއިން އެންމެ ފާހަގަ ކޮށްލެވެނީ މެންޗެސްޓާ ޔުނައިޓެޑެވެ.\nގްރިޒްމަން އޭނާގެ ކެރިޔަރު ފެށީ 2009 ވަނަ އަހަރު ރެއާލް ސޮސައިޑާޑް އިންނެވެ. އޭނާ އެޓްލެޓިކޯ އަށް ބަދަލުވީ 2014 ވަނަ އަހަރެވެ. އެގޮތުން އޭނާ ވަނީ އެޓްލެޓިކޯގައި މިހާތަނަށް ހޭދަކުރި ފަސް ސީޒަނުގައި އެ ކްލަބަށް ކުޅުނު 252 މެޗުގައި 133 ލަނޑު ކާމިޔާބު ކޮށްފައެވެ.\nލަލީގާގެ އެންމެ މޮޅު ކުޅުންތެރިޔާގެ މަގާމު 2016 ވަނަ އަހަރު ހޯދާފައިވާ ގްރިޒްމަން ވަނީ ހަމަ އެ އަހަރު ބެލޮންޑޯ އެވޯޑުގެ ތިންވަނަ ހޯދާފައެވެ. އަދި އޭނާ ވަނީ މިދިޔަ އަހަރު ބެލޮންޑޯ އެވޯޑުގެ ތިންވަނަ ވެސް ހޯދާފައެވެ.\nފްރާންސް ގައުމީ ޓީމާއެކު މިދިޔަ އަހަރު ރަޝިއާގައި ބޭއްވި ފީފާ ވޯލްޑް ކަޕް ކާމިޔާބު ކޮށްފައިވާ ގްރިޒްމަން ވަނީ 2010 ވަނަ އަހަރު ފްރާންސްގެ 19 އަހަރުން ދަށުގެ ޓީމާއެކު ޔޫރޯވެސް ކާމިޔާބު ކޮށްފައެވެ. އޭނާ ވަނީ ގައުމީ ޓީމަށް މިހާތަނަށް ކުޅުނު 69 މެޗުގައި 28 ލަނޑު ކާމިޔާބު ކޮށްފައެވެ.


Insaanunge hashigan'du thereah micro plastic, science verin kanbodu vejje! – adduLIVE\nއިންސާނުންގެ ހަށިގަނޑުގެ ތެރެއަށް މައިކްރޯ ޕްލާސްޓިކް، ސަންސްވެރިން ކަންބޮޑުވެއްޖެ!\nOct 25, 2018, 20:59 އައިޝަތު ފަތުހީ\nގިނަ އަދަދެއްގެ ޕްލާސްޓިކް ފުޅިތަކެއް - ފޮޓޯ: ރޮއިޓާސް\nއިންސާނުންގެ ހަށިގަނޑު ޕްލާސްޓިކް އިން ތަޣައްޔަރުވަމުން ދާކަން ސައިންސްވެރިން ފުރަތަމަ ފަހަރަށް ކަށަވަރުކޮށްދީފި އެވެ.\nދުވާލެއްގެ މައްޗަށް އިންސާނުން ޕްލާސްޓިކް ކައިބޮއެ އުޅެނީ ކިހާ މިންވަރަކަށްތޯ ބެލުމަށް ކުރި ދިރާސާއެއްގައި ބައިވެރިވި ކޮންމެ މީހެއްގެ ހަށިގަނޑުން ޕްލާސްޓިކްގެ ކުދިކުދި ސާމްޕަލްތައް ވަނީ ފެނިފައެވެ.\nއެހާ ގިނަ ޕްލާސްޓިކްގެ ސާމްޕަލްތައް އިންސާނުންގެ ހަށިގަނޑުން ފެނުން ވެގެންދިޔައީ ސައިންސްވެރިންނަށް ލިބުނު ހައިރާންކަމަކަށެވެ. ދިރާސާވެރިން ބުނާ ގޮތުގައި އެ ޕްލާސްޓިކް ހަށިގަނޑުގެ ތެރެއަށް ދަނީ ކައިބޮއެ އުޅޭ މަހާއި ޕްލާސްޓިކް ފުޅިން ފެނާއި އެހެނިހެން ތަކެތި ބުއިމުންނެވެ.\nއަދި ޕްލާސްޓިކް ކައިބޮއެ ހެދުމުން މުޅިން ދުރުހެލިވުމަކީ ވަރަށް އުނގަދޫ ކަމެއް ކަމަށާއި، އޭގެ ސަބަބުން ގިނަ ނޭދެވޭ އަސަރުތަކެއް ކުރާނެ ކަމަށް ބެލެވެއެވެ. އެގޮތުން ބެކްޓީރިއަލް އިންފެކްޝަން އާއި ވިހަ މާއްދާތައް ހަށިގަނޑުގެ ތެރެއަށް ވަނުމުގެ އިތުރުން ދިފާޢީ ނިޒާމަށް ވެސް މިކަމުގެ ސަބަބުން އަސަރުކުރާނެ ކަމަށް ބެލެވެއެވެ.\nމެޑިކަލް ޔުނިވަރސިޓީ އޮފް ވިއެނާ (އެމްޔޫވީ) އިން ކުރި މި ދިރާސާގައި ބައިވެރިވި ހުރިހާ ފަރާތްތަކެއްގެ ބޮޑުކަމުދާތަކެތިން ވަނީ މައިކްރޯޕްލާސްޓިކްގެ އެތައް ސަތޭކަ ސާމްޕަލްތަކެއް ފެނިފައެވެ.\nއެމްޔޫވީ އާއި އޮސްޓްރިއާގެ އެންވަޔަރަމެންޓް ޕްރޮޓެކްޝަން އޭޖެންސީ އިން ވަނީ ޔޫކޭ، ފިންލޭންޑް، އިޓަލީ، ޖަޕާން، ނެދަލޭންޑްސް، ޕޮލޭންޑް އަދި ރަޝިއާގެ އިތުރުން އޮސްޓްރިއާގެ ބައިވެރިންގެ ބޮޑުކަމުދާތަކެތި ޓެސްޓްކޮށްފަ އެވެ. އެ ޓެސްޓްތަކުގެ ނަތީޖާއިން ދެއްކި ގޮތުގައި ކޮންމެ ސާމްޕަލްއެއްގައި ވެސް މައިކްރޯޕްލާސްޓިކް ހިމެނެއެވެ. އެގޮތުން ތަފާތު ނުވަ ވައްތަރެއްގެ މައިކްރޯޕްލާސްޓިކް ވަނީ ފެނިފައެވެ. އޭގެ ތެރެއިން އެންމެ އާންމު ޕްލާސްޓިކް އަކީ ޕޮލިޕްރޮޕައިލީން އާއި ޕޮލިއީތައިލީންޓެރެފްތަލޭޓް (ޕީއީޓ) އެވެ. މި ދެ ބާވަތަކީ ވެސް ކާބޯތަކެތި ބަންދުކުރުމަށް ބޭނުންކުރާ އެއްޗެހީގައި ހިމެނޭ ދެ ބަވާތެކެވެ.\nމި ދިރާސާގައި ބައިވެރިވި އަށް މީހުން ވަނީ ހަފްތާއެއް ވަންދެން އެމީހުން ކައިބޮއެ އުޅުނު ތަކެތި ޑައިރީއެއްގައި ރެކޯޑް ކޮށްފައެވެ. އެ ޑައިރީތަކުގައި ބުނެފައިވާ ގޮތުން އެ ހަފްތާގެ ތެރޭގައި އެމީހުން ވަނީ ޕްލާސްޓިކްގައި ބަންދުކޮށްފައިވާ ކާބޯތަކެތި ބޭނުންކޮށްފަ އެވެ. އޭގެ ތެރެއިން އެއްވެސް މީހަކީ ވެޖިޓޭރިއަންއެއް ނޫން ކަމަށާއި، ހަ މީހުންނަކީ ކަނޑުމަސް ކައި އުޅުނު މީހުން ކަމަށް ދިރާސާވެރިން ބުނެއެވެ.\nއެމީހުންގެ ބޮޑުކަމުދާތަކެތިން ފެނުނު މައިކްރޯޕްލާސްޓިކްގެ ބޮޑުމިނުގައި 50-500 މައިކްރޯމީޓަރު ހުރެއެވެ.\nޕްލާސްޓިކްގެ މައްސަލައަކީ ދުނިޔެއަށް ކުރިމަތިވެފައިވާ ވަރަށް ބޮޑު މައްސަލައެކެވެ. މި މައްސަލަ އަވަސް މުސްތަޤްބަލެއްގައި ހައްލުނުކުރެވިއްޖެނަމަ، ފޫނުބެއްދޭވަރުގެ ގެއްލުންތަކެއް އިންސާނުންނަށް ލިބިގެންދާނެ އެވެ.


Heyriya: Fuvahmulakuge Dhekolhugai Meehun Dhiriulhunukan Engunee Kihineh? - Vaguthu\n(ފުވައްމުލައް ސިޓީ) މާސިންގާ އިންޑިއާ ކަނޑުގައި ޖަޒީރާ މުތްތަކެއް ފަދައިން އަތުރާލާފައިވާ މި ކުޑަކުޑަ ރާއްޖޭގެ ކޮންމެ ރަށަކީވެސް އަމިއްލަ ވަންތަކަމާއި، ގުދުރަތީ ތަފާތުކަމުގެ ބަހާއެކެވެ. މި ރަށްތަކުގެ ތެރެއިންވެސް ފުވައްމުލައް ނުވަތަ މިހާރުގެ ނަމުން ނަމަ ފުވައްމުލައް ސިޓީއަކީ އެންމެ ތަފާތު އެއް ރަށަށް ވާނެއެެވެ. އުތުރުކޮޅު ފިޔަވާ ރަށުގެ ވަށައިގެން ފުއްޓަރު އޮންނަ މި ސިޓީއަކީ ވިލެއް، ފަޅެއް އޮތް ސިޓީއެއް ނޫނެވެ. ރަށުގެ ގޮނޑުދޮށުން ފެށިގެން ހޭޅިފަށުން މަތީގެ ވަކި ހިސާބަކަށް ހަރު އާނުގަނޑެއް އޮތް ފުވައްމުލަކަކީ މުއްސަނދި ތާރީޚަކާއި ފަޚުރުވެރި ސަގާފަތެއްގެ ވެރި ޝަރަފުވެރި ރައްޔިތަކު ދިރިއުޅެމުންދާ ރަށެކެވެ.\nރާއްޖޭގެ ނިސްބަތުން ބަލާ ނަމަ ބިން ބޮޑު މި ސިޓީގައި މީހުން އާބާދުވެ ދިރިއުޅެން ފެށި ސީދާ ތާރީހެއް އެނގޭނެ އެއްވެސް ލިޔެކިޔުމެއް ފެންނާކަށް ނެތެވެ. ނަމަވެސް ލިޔުންތެރިޔާ މުހައްމަދު ނާޖިހު އެޗްސީޕީ ބެލްގެ މޮނޮގްރާފާއި 1921 ގައި ނެގި ރާއްޖޭގެ ބޯހިމެނުމުގެ ހިސާބުގެ މައްޗަށް ލިޔުއްވި ލިޔުއްވުމުގައިވާ ގޮތުން މީލާދީން 500 ވަނަ އަހަރު ކުރިން ފުވައްމުލަކުގައި ވެސް މީހުން އުޅުނު ކަމަށް ބެލެވެއެވެ. އެ ތާރީޚަކީ އެއީ ރާއްޖޭގައި މީހުން ދިރިއުޅެން ފެށި ދުވަސްވަރު ކަމަށް ތާރީޚު ދިރާސާކުރައްވާ ގިނަ ބޭފުޅުން އިއްތިފާގުވެވަޑައިގަންނަވާ ދުވަސްވަރެވެ.\nފުވައްމުލައް ގޮނޑުދޮށް ސަރަހައްދު. -- ވަގުތު އިމޭޖެސް: އިބްރާހިމް ޝާބިލް\nމީގެ 100 ވަރަކަށް އަހަރު ފަހަތަށް ޖެހި ބަލައިފި ނަމަ އޭރު ވެސް ފުވައްމުލަކުގެ އާބާދީ 2000 އާ ގާތްކުރާކަން ބޯހިމެނުމުގެ ހިސާބުތަކަށް ބަލާލުމުން އެނގެއެވެ. ޒަމާނުއްސުރެ ހީވާގި، މުރާލި ރައްޔިތުންތަކެއް ދިިރިއުޅުނު ފުވައްމުލައްކުގެ ހުރިހާ ހިސާބެއްގައި ވެސް މިހާރު މީހުން ވަޒަންވެރިވެ އުޅުނު ނަމަވެސް، އިހުޒަމާނުގައި އެކަން އޮތީ އެގޮތަކަށް ނޫނެވެ.\nގާތްގަނޑަކަށް ފަސް އަކަކިލޯ މީޓަރާ ގާތްކުރާ ވަރުގެ ބޮޑުމިނުގެ ފުވައްމުލަކުގައި އެންމެ ފުރަތަމަ މީހުން ދިިރިއުޅުނު ކަމަށް ވަނީ ރަށުގެ ދެފަރާތުގައެވެ. ފުވައްމުލަކު އަސްރަފީގޭ އިބްރާހީމް ސައީދު މޫސާ 2015 ވަނަ އަހަރު "ތާރީޚުގެ އަލީގައި ފުވައްމުލައް" މި ސުރުހީގެ ދަށުން ލިޔުއްވާފައިވާ ލިޔުއްވުމުން އެނގޭގޮތުން ފުވައްމުލަކުގައި، އެންމެ ފުރަތަމަ މީހުން އުޅުނީ ރަށުގެ ދެކޮޅުގައި ކަން އެއީ ތާރީޚީ ލިޔުންތެރިންނާއި ރަށުގެ އިސްރަށްވެހިންގެ ބަހުން އެނގި ހާމަވާން ހުރި ހަގީގަތެކެވެ. އަދި ފަހުން ރަށުގެ މެދުތެރޭގައި މީހުން ވަޒަންވެރިވާން މެދުވެރިވީ ރަށުގެ މެދުތެރެ ހިކުމުން ކަމަށް ވެސް އޭނާ ވަނީ ލިޔުއްވައިފައެވެ.\nސައީދު ލިޔުއްވާފައިވާ ގޮތުން ނަމަ ރަށުގެ ދެކޮޅުގައި މީހުން އުޅުނުއިރުވެސް މީހުން އުޅޭ އެކި ހިސާބު ވަކިވެ އެނގޭނޭ ގޮތުން ވަކިވަކި ނަންތަކެއް ވަނީ ދެވިފައެވެ. އެގޮތުން އުތުރުކޮޅުގެ އައްޔަނާއި، ދެކުނުކޮޅުން މޫލެގަމަކީ މިހާރުވެސް ފާހަގަވާން ހުރި ދެތަން ކަމަށް ވާއިރު ރަށުގެ މެދުތެރޭ މީހުން އުޅެން ފެށުމަށްފަހު މުޅިރަށް، ނުވަ އަވަށަށް ބައިކޮށް ކޮންމެ އަވަށަކަށް ވަކިނަމެއް ކިޔައި އެ އަވަށެއް ވަކިވެ އެނގޭ ގޮތަށް ފާހަގަކުރިކަން ތާރީޚީ ފަތް ފުތްތަކުން ފެންނަން އެބަހުއްޓެވެ.\nމި ރަށުގެ ދެކޮޅުގައި މީހުން އުޅުނު އިރު ރަށުގެ އެއްކޮޅުގައި ތިބި މީހުން ރަށުގެ އަނެއް ކޮޅަށް އާދަވެގެން ގޮސް ނޫޅޭކަން މި ރަށުގެ އުމުރުން ދުވަސްވީ މީހުންނާ ވާހަކަދައްކާލުމުން އެނގެއެވެ. އަދި ރަށުގެ ބޮޑު މިނަށް ބަލާ އިރު، އެއް ތަނުން އަނެއްތަނަށް ދިއުމުގެ ހަމައެކަނި ވަސީލަތަކީ ހިނގާބިނގާވެ އުޅުން ކަމަށް ވުމުން ރަށުގެ ގޮތް ނޭނގޭ ހިސާބަށް ގޮސް އުޅުމަކީ މީހުން އާއްމުކޮށް ކުރާ ކަމެއް ނޫނެވެ.\nކޮންމެއަކަސް މި ރަށުގެ ދެފަރާތުގައި ދިރިއުޅުން މޭލަ ކުރަމުން ދިޔަ މީހުންނަށް އެއްބަޔަކު އަނެއްބަޔަކާ ދިމާވާން މެދުވެރިވީ ގޮތާ މެދު މި ރަށުގައި ވަރަށް މަޝްހޫރުކޮށް ކިޔާ އުޅޭ "ފޯކްލޯ" ވާހަކައެއް އޮވެއެވެ. އެއީ އަނބުލެކެޔޮޅު ކިޔާ މީހެއްގެ ވާހަކައެވެ. ތުންތުން މަތިން ކާބަފައިންގެ ޒަމާނުއްސުރެ ވާރުތަވެގެން އައިސްފައިވާ މި ވާހަކައިގައި ބުނާގޮތުން ނަމަ "އަނބުލެ ކެޔޮޅު"އަކީ އެ ޒަމާނުގައި މޮޅަށް ކެޔޮޅުކަން ކުރި ކުޅަދާނަ ބޭފުޅެކެވެ.\nފުވައްމުލަކު ވަށޮ ވެޔޮ؛- ވަގުތު އިމޭޖަސް- މުހައްމަދު އަފްޒަލް\nއަދި އާދައިގެ މަތިން މަހަށް ފުރަން އުޅުނު ދުވަހަކު ރަށު ތެރެއިން ދިމާވި މީހަކަށް އޭނާ އާއެކު މަހަށް ދާން ދައުވަތު ދިނުމުން އެ ދައުވަތު ގަބޫލުކޮށް، އޭނާ އާއެކު އެ މީހާ މަހަށް ދިޔަ ކަމަށް ވެއެވެ. އެ ދަތުރު ނިންމާފައި އައީ ކަންނެލި ބާނައިގެން ކަމަށާއި މަހުން ލަފާ ގެއަށް ދާ ގަޑި ޖެހުމުން ދެ ވަނަ ދުވަހުވެސް މަހަށް ދާން އައުމަށް އެ މީހާ އަށް އަނބުލެކެޔޮޅު ދައުވަތު ދިން ކަމަށްވެއެވެ.\nމިހެން މި މީހާ ގޮވައިގެން މަހަށް ދާތާ ތިން ވަނަ އަށް ވީ ދުވަހު މި މީހާއަކީ ކާކު ކަމާއި، މީނާ ދަނީ ކޮންތާކަށްތޯ ބަލަން އަނބުލެކެޔޮޅު ބޭނުންވެއްޖެއެވެ. އެ ހިސާބުން އޭނާ އާއެކު މަހަށް ދާ މި އެކުވެރިޔާގެ ފަސްބަލަމުން، އޭނާގެ ފައިވަޅު ބަލަމުން އަނބުލެކެޔޮޅު ދިޔަކަމަށް ވެއެވެ. އަނބުލެ ކެޔޮޅުގެ މި އެކުވެރިޔާ ހިނގާފައި ދިޔަ ކަމަށް ވަނީ ފުވައްމަލު އަތިރި މަތިން ދުރު ހިސާބަކަށެވެ. އަދި ވަކި ހިސާބަކަށް ދިއުމަށް ފަހު ރަށުތެރެއަށް ވަދެގެން ދިޔަ ކަމަށާއި އެ ހިސާބަށް ދެވުމުން އަނބުލެކެޔޮޅަށް ފެނުނީ އަޖައިބު ކުރުވާ ފަދަ މަންޒެކެވެ.\nއޭނާގެ އެކުވެރި ކަލޭގެ ގޮސް ނިކުތްކަމަށް ވަނީ ބޮޑު ވެވެއް އޮތް ސަރަހައްދަކަށެވެ. އަދި އެ ސަރަހައްދަކީ ފިސާރި ރަނގަޅަށް ގޮވާންކޮށް އިންދާފައި ހުރި ދަނޑުބިންތައް ހުރި، ތަނަވަސް ހިސާބެއް ކަމަށް ވެސްވެއެވެ. މި ފްލޯކް ކިޔާދޭ ގިނަ މީހުން ބުނާގޮތުން އެ ސަރަހައްދުގައި ގިނަ އަދަކަށް އިންދާފައި ހުރީ ދޮންކެޔޮ ގަސްތަކެވެ.\nބުނެވޭ ގޮތުގައި މި ރަށުގެ ދެ ފަރާތުގައި މީހުން ދިރިއުޅޭކަން ހޭހަންވީ އަނބުލެކެޔޮޅު އޭނާ އަށް ފެނުނު މަންޒަރުތަކުގެ ވާހަކަ އެހެން މީހުންނަށް ކިޔާދީީީގެންނެވެ. އަދި އަނބުލެ ކެޔޮޅަށް ފެނުނު ކަމަށް ބުނާ ވެވަކީ މި ރަށުގެ މަޝްހޫރު ވަށަވެވެވެ. ފުވައްމުލަކު އެއާޕޯޓު ސަރަހައްދު މަގު ކައިރީގައި މިހާރުވެސް ފެންނަން ހުރި މި ވެޔޮ ހުރި ސަރަހައްދަކީ ކުރިން ދަނޑުވެރިން ރަސްކަން ކުރި ހިސާބެއްކަން އެއީ މި ރަށުގެ އިސް ރަށްވެހިން އިއްތިފާގުވާ ކަމެކެވެ.\nމިއީ މި ރަށުގެ ދެކޮޅުގައި މީހުން ދިރިއުޅުނުކަން އެނގުނު ގޮތާއި މެދު ކިޔާ އުޅޭ ފުލޯކު ވާހަކައެކެވެ. އެކި މީހުން މި ވާހަކަ ކިޔާދޭ ގޮތް ތަފާތު ވި ނަމަވެސް އެންމެ ގިނަ މީހުން އިއްތިފާގުވާ ގޮތަކީ މިއީއެވެ.\nޖެނުއަރީ 22, 2021 20:46\nއެއްފަހަރު ބުނާނެ ރަށުގެ ދެކޮޅު ކަމަށް، އަނެއް ފަހަރު ދެ ފަރާތް ކަމަށް. މިހާރު އޮޅުން ބޮޅުން ވެއްޖެ.


BREAKING | Covid-19: Bali Jehunu Meehun Ge Adhadhu 2.9 Million Ah Araifi - Vaguthu\nކޮވިޑް-19: ބަލި ޖެހުނު މީހުންގެ އަދަދު 2.9 މިލިއަންއަށް އަރައިފި\nދުނިޔޭގެ އެކި ކަންކޮޅުތަކުން ކޮވިޑް-19 ޖެހުނު މީހުންގެ އަދަދު 2.9 މިލިއަން އަށް އަރައިފިއެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިހާތަނަށް ދުނިޔެއިން ޖުމްލަ 2909630 (ދެމިލިއަން ނުވަލައްކަ ނުވަހާސް ހަސަތޭކަ ތިރީސް) މީހަކަށް ވަނީ މި ވައިރަސް ޖެހިފައެވެ.\nފާއިތުވެދިޔަ 24 ގަޑިއިރު ތެރޭ ދުނިޔެއިން މި ވައިރަސް އަށް ފައްސިވެގެން ރިޕޯޓްކޮށްފައިވާ މީހުންގެ އަދަދު ވަނީ ލައްކައަކަށްވުރެ އިތުރު ވެފައެވެ.\nދުވަހެއް ދުވަހަކަށް ކޮވިޑް-19 ގެ ނުރައްކާ ދުނިޔެއަށް ކުރިމަތިވަމުން ދާއިރު، މިހާތަނަށް މި ބަލި ޖެހުނު މީހުންގެ ތެރެއިން 202660 މީހަކު ވަނީ މަރުވެފައެވެ. މި ބަލީގައި މަރުވި މީހުންގެ އަދަދު ދެލައްކައަށް އަރާފައި ވަނީވެސް މިރޭ އެވެ.\nދުނިޔޭގެ 210 ޤައުމަކުން ނުވަތަ ސަރަޙައްދަކުން މިހާތަނަށް މި ވައިރަސް ފެނިފައިވާއިރު، މިހާތަނަށް ބަލިން ރަނގަޅުވެފައި ވަނީ 832224 މީހެއް ކަމަށް އިދާރާތަކުން ބުނެއެވެ.\nމިހާތަނަށް ދުނިޔެއިން މި ބަލި ފެނުނު ޤައުމުތަކުގެ ތެރެއިން، ވައިރަސްގެ ނުރައްކާ އެންމެ ބޮޑުވެފައި ވަނީ އެމެރިކާ އަށެވެ. އެޤައުމުން އެކަނިވެސް މިހާތަނަށް ޖުމްލަ 953851 މީހަކަށް ބަލި ޖެހިފައި ވާއިރު، އޭގެތެރެއިން 53851 މީހަކު ވަނީ މަރުވެފައެވެ. އެމެރިކާ އަކީ މި ބަލީގައި އެންމެ ގިނަ ބަޔަކު ފައްސިވެ، އެންމެ ގިނަ ބަޔަކު މި ބަލި ޖެހިގެން މަރުވި ޤައުމުވެސް މެއެވެ.


Newradiant ge aa Chairman akah member Mostaa - vNews.mv\nރައްޔިތުންގެ މަޖިލީހުގެ ނޮޅިވަރަމް ދާއިރާގެ މެމްބަރު މުހައްމަދު ނަޝީދު އަބްދުﷲ --- ފޮޓޯ/ މަޖިލިސް\nނިއުރޭޑިއަންޓްގެ އާ ޗެއާމަނަކަށް މެމްބަރު މޮސްޓާ\nއިސްމާޢީލް ޝާހު 04 March 2020, 14:25\nބޮޑު އަޑިގަނޑަކަށް ވެއްޓިފައިވާ ރާއްޖޭގެ އެންމެ ކާމިޔާބު ކުލަބު ކަމަށްވާ ނިއުރޭޑިއަންޓް ސްޕޯޓްސް ކުލަބް އަލުން ކޮޅަށް ޖެހުމުގެ މަސައްކަތުގެ ދަށުން އެ ކުލަބުގެ ޗެއާމަނުކަމަށް ހދ. ނޮޅިވަރަމު ދާއިރާގެ މަޖިލިސް މެމްބަރު މުހައްމަދު ނަޝީދު އަބްދުﷲ (މޮސްޓާ) ހަމަޖައްސައިފި އެވެ.\nކޮމިޝަނަރ އޮފް ސްޕޯޓްސްގައި ރަޖިސްޓްރީކޮށްފައިވާ ނިއުރޭޑިއަންޓްގެ އާ ބޯޑު މެމްބަރުންވެސް ވަނީ ހާމަކޮށްފައެވެ. ވައިސް ޗެއާމަނާއި ބޯޑު މެމްބަރުންގެ ގޮތުގައި ހަތް މެމްބަރުން ވަނީ ހަމަޖައްސާފައެވެ.\nވައިސް ޗެއާމަނަކަށް ހަމަޖައްސާފައިވަނީ ކުރިން އެކްޓިން ޗެއާމަންގެ މަގާމުގައި ހުރި ސައްޔިދު އަލީ އެވެ. އަދި ބޯޑު މެމްބަރުންގެ ގޮތުގައި ހަމަޖެއްސީ ޒަހީނުއްދީން ސައީދު، ހުސައިން ޝާމް އާދަމް، ހަސަން ހުސައިން، އަބްދުލްމުއިޒް މުސްތަފާ، އަހުމަދު ޝިޔާމް، އަހުމަދު ވާސިފް އަދި އިސްމާއިލް ރަޝީދު އެވެ.\nކުޅުންތެރިންނަށް މުސާރަ ނުދީގެން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ސަސްޕެންޑްކޮށްފައިވާ ނިއުރޭޑިއަންޓުގެ ސަސްޕެންޝަން މިދިޔަ އަހަރު އެފްއޭއެމްގެ އަހަރީ ޢާންމު ޖަލްސާގައި ކްލަބުތަކުން ވަނީ ދަމަހައްޓާފައެވެ. އެކަމަކު މިއަހަރުގެ މާޗު މަހު އޮންނަ އަހަރީ ޢާންމު ޖަލްސާގައި އެ ސަސްޕެންޝަން އުވާލުމުގެ ފުރުޞަތު އެބައޮތެވެ.\nފުޓްބޯޅައިގެ ހުރިހާ ކަމަކުން މިދިޔަ އަހަރު ނިއުރޭޑިއަންޓް ސަސްޕެންޑު ކުރިއިރު، ނިއުރޭޑިއަންޓުން ދިވެހި ކުޅުންތެރިންނަށް މުސާރައިގެ ގޮތުގައި 2.4 މިލިއަން ރުފިޔާ ދޭން އޭރު ޖެހުނެވެ. އެކަމަކު އެފްއޭއެމްގައި ހުރި ނިއުރޭޑިއަންޓުގެ ފައިސާއިން ދިވެހި ކުޅުންތެރިންނަށް ވަނީ މިހާރު މުސާރަ ދީފައެވެ.\nނަމަވެސް އަފްޣާނިސްތާނުގެ ޑިފެންޑަރު ހާރޫން އަމީރީ އަށް މުސާރައިގެ ގޮތުގައި އަދި އުސޫލުން ބޭރުން އެއްބަސްވުން ބާތިލުކޮށްފައިވާތީ 703،707 (ހަތްލައްކަ ތިންހާސް ހަތްސަތޭކަ ހަތް ރުފިޔާ) ދޭން ފީފާއިން ވަނީ ނިއުރޭޑިއަންޓަށް އަންގާފައެވެ. އަދި ކުރީގެ ކޯޗު ބެނާޑޯ ޓަވަރޭޒް އަށް 511،342 (ފަސްލައްކަ އެގާރަހާސް ތިންސަތޭކަ ސާޅީސްދެ ރުފިޔާ) ދޭންވެސް ވަނީ އަންގާފައެވެ.\nނިއު އިން މީގެކުރިން ބުނެފައިވަނީ ސަސްޕެންޝަން އުވާލައިފިނަމަ ފުރަތަމަ އިސްކަންދޭނީ ކުޅުންތެރިންގެ މުސާރަތައްދީ ދަރަނިތައް ހަލާސްކޮށް ފުރަތަމަ ޑިވިޝަނުގައި ދެމި އޮވެލެވޭވަރުގެ ޓީމެއް ނެރެން ކަމަށެވެ.\nފުޓްބޯޅަ ކުޅިވަރު ނިއުރޭޑިއަންޓް ސްޕޯޓްސް ކުލަބް\nކުރިންވެސް ތިޔަ ފައިސައެއް ދިންނަމަ ތިޔަ ސަސްޕެންޝަނެއް ނައީސްކަން ކަށަވަރު. އެފްއޭއެމްގެ ބޮޑުން ސީދާ ނިއުރޭޑިއަންޓަށް ލަނޑުދޭންވެގެން ޖެހި މަޅިއެއްކަން މިހާރު މި ސާފުވެގެން ދިޔައީ. އެންމެ ފަހުން ތިޔަޖެހުނީ އަމިއްލައަށް ތިޔައީ ދޭންޖެހޭ ފައިސާއެއްކަމަށް ނިންމައި އެފައިސާ ދޭން.\nފުރަބަންދަކަށް ދާނީތޯ ނޫނީ ނުދާނީތޯ ނިންމާނީ ރައްޔިތުން!


, ތީއޭ އުފަލަކީ…12 – Esfiya\nހިތާމަ ބިރުވެރި ލޯބި2days ago\n, ތީއޭ އުފަލަކީ…12\nއަނެއްދުވަހެވެ. ކުދިންތައް ރަށަށް ދާން ފުރަން ނުކުތެވެ. ” ވަރަށް މިސް ވާނެ އިނގޭ އެންމެން މަތިންވެސް.” ޒައިނީ އެންމެނާ ސަލާމްކޮށްލިއެވެ. އެ މީހުންގެ މެދުގައި ވަނީ އެކުވެރިކަމުގެ ގުޅުން ވަރަށް ބޮޑަށް ބަދަހިވެފައެވެ. އެއީ ހަނދާން ނައްތާލަން އުނދަގޫ ވާނެ ބައެކެވެ. ލީއާވެސް ހުރީ ވަރަށް ދެރަވެފައެވެ. ދެން އޭނާޔައެކީ މަޖާކޮށްލާނެ މީހަކުވެސް ނުހުންނާނެއެވެ. މަޔަންކްވެސް މިލާ މޯޅިވެފައި ހުއްޓެއްކަމަކު އެކަން ދައްކާކަށް ނޫޅުނެވެ. މަޔަންކް އެންމެ ފަހުފަހަރަށް ކައިރާއަށް ބަލާލިއެވެ. އެލޮލުގައި ވަނީ ވޭނެކެވެ. އެކަން ސިއްރު ކުރުމަށް އަވިއައިނު އަޅާލިއެވެ. ހާދަ ސްމާޓެވެ. އޭނާ ލިބޭނީ ނަސީބުވެރިއަކަށްކަން ކަށަވަރެވެ. ކައިރާއަށްވެސް މަޔަންކް އެ އަވިއައިނުގައި ފެންނަލެއް ހެންސަމް ކަމުން އެދިމާލަށް ބަލައިލެވެއެވެ. އެންމެން ފުރުވާލުމަށްފަހު ގެޔަށް ހިނގައިގަތެވެ. ކައިރާއަށް ވިސްނެމުންދިޔައީ މަޔަންކް މަތިންނެވެ. މަޔަންކް ހަމަ އޭނަ ދެކެ އެހާ ލޯބިވޭ ހެއްޔެވެ. ނޫނެކެވެ. ޒީޝާން މާ މުހިންމެވެ. މާ ރީތިވެފައި ހެންސަމްއެވެ. އޭނާ ހިފާލީ ޒީޝާންގެ އަތުގައެވެ. މަގުމަތިން ހުރަސްކޮށްލާ މީހަކު އެ ދިމާލަށް ނަޒަރު ހިންގާލައެވެ. ލީއާ މަންޒަރު ނުބަލަން އުޅުނެވެ. އޭނާ އިތުރަށް ޒީޝާން މަތިން ވިސްނާކަށް ބޭނުމެއް ނޫނެވެ. ނަސީބުގައި ނެތް ކަމަކަށް ވާތީއެވެ.\nޒީޝާންއާއި ޒީހާންގެ އިތުރުން އީތަންމެން ތިން މީހުން ދިޔައީ ޒީޝާން މެންގެޔަށެވެ. މެންދުރު ގަޑީގައި އިތުރު ކަމެއް ނޯންނާނެތީ މިއަދު ހަވީރު ވަންދެން އެމީހުން އުޅޭނީ އެގޭގައެވެ. ލީއާ ކައިރާއާއި ޒީނާ އަދި ޒައިނީ އާއެކު އަމިއްލަ ގެޔަށް ދިޔައެވެ. ގެއަށް ގޮސް ވަދެވުނު ގޯތިތެރޭގައި ހައްދާފައި ހުރި ގަސްތަކުގެ ކައިރީ ތިބި ދެމީހުން ފެނި ހަތަރު ކުދިން ހައިރާންވިއެވެ. އެއީ ގާދިރުބެއާއި ދެންވެސް އިތުރު ފިރިހެނެކެވެ. ބަލާބެލުމަށް އޭނާގެ އުމުރުން ފަންސަވީހަކަށް އަހަރުވެދާނެއެވެ. އެ މީހާގެ ލޮލުގެ ވަށައިގެން ފަލަކޮށް އައިލައިނާ އަޅާފައިވެއެވެ. ބޮލުގެ މެދުގައި ބޮޑު ހުޅިއެއްޖަހާލާފައިވާއިރު އެ އިސްތަށިގަނޑުގެ ދިގުމިން އަދި ނޭނގެއެވެ. ކަންފަތް ތޮރުފައި ކުޑަ ބޮޅެއް އެލުވާފައިވާއިރު ކަރުގަޔާ އަތުގަޔާއި ފައިގައި ޕެކިނާއި، ވޫލާއި ރަބަރު ތަނޑި އަދި ހިމަ ޗޭނުފަށްފަދަ އެއްޗެހި އަޅާފައިވެއެވެ. ނަށަން ތައްޔާރަށް ހުންނަ އިންޑިއާ އަންހެންކުއްޖެއްވެސް އެވަރަށް ގަހަނާ ނާޅާނެއެވެ. ހީވަނީ މާލޭގެ ގޭންގ ސްޓާރ ގްރޫޕްގައި އުޅޭ ސޮރެއް ހެނެވެ. ކައިރީގައި ގާދިރުބެ ހެވިލާފައި ހުއްޓެވެ. ” އަނހަ. އެމީހުން ފުރުވާލާފަތަ؟ ” ގާދިރުބެ ވާހަކަ ދެއްކިއެވެ. އޭރު ކައިރާ ކޮޓަރިއަށް ވަންނަން ދަނީއެވެ. ދެން ތިބި ދެކުދިންވެސް އެމީހުންނާ ދިމާލަށް އެ ފިރިހެނާ މާ ވަރަކަށް ބަލާތީ އެތަނުން ދުރަށް ގޮސް ދުރުގައި ބަލަން ތިއްބެވެ. ގާދިރުބެ ބަލާލީ ލީއާއަށެވެ. ކައިރީގައި ހުރި ޒުވާނާވެސް އަނގައިގައި އޮތް ޗުއިންގަމް ކޮޅު ހަފަމުން ލީއާއަށް ބަލާލިއެވެ. ލީއާ އިސްދަށަށް ޖަހާލިއެވެ. ” މީ ޖިނާހް. ބުނީމެއްނު ހަދިޔަލެއް ގެނެސްދޭނަމޭ. ކަމުދޭތަ؟ ” ގާދިރުބޭ ނުލަފާ ގޮތަކަށް ހީލިއެވެ. އެ ޒުވާނާ ހުރީ މަޑުންނެވެ. ލީއާ ދަތްކުނޑި ވިކާލިއެވެ. މޫނުމައްޗައް އެތިފަހަރެއް އަޅުވާލަންވީ އޭ ހިތައް އެރިއެވެ. ގާދިރުބެ އަހާލީ ހުސް ކޮޓަރިއެއް ހުރިތޯއެވެ. ވަގުތުން ލީއާ ނޫނެކޭ ބުންޏެވެ. ގާދިރު ޖިނާހުއަށް އެގޭ މީހުން ނަން ތަޢާރަފް ކޮށްދިނުމްށްފަހު ޖިނާހު ގޮވައިގެން ގާދިރުމެން ގެޔަށް ދިޔައެވެ. ލީއާމެން ގޭގައި ހުސް ކޮޓަރިއެއް ހުރިނަމަ އެގޭގައި އޭނަ ބަހައްޓާނެކަން ކަށަވަރެވެ.\nކުދިންތައް ދިޔުމުން ގޭތެރެއަށް ކުޑަ ބަދަލެއް ގެނައެވެ. ކައިރާ އެކަނި ކޮޓަރީގައި އޮންނަން ފޫހިވާތީ އޭނާ ޒައިނީ އެކޮޓަރިއަށް ބަދަލުކުރިއެވެ. ކުރިން ހަމަޖެއްސީ ލީޢާއާއި ޒީނާ އެއްކޮޓަރިއެއްގައި އަދި ކައިރާއާއި ޒައިނީ އަނެއްކޮޓަރިއަށް ބަދަލުވުމަށެވެ. އެހެންނަމަވެސް ޒީނާ އެ ގޮތް ބޭނުން ނުވާތީ އޭނާވެސް މަޖާކުރަން ބޭނުންވުމާއެކު ކައިރާއާ ޒައިނީއާ ތިން ކުދިން އެއް ކޮޓަރިއަކަށް ބަދަލުވާން ނިންމިއެވެ. ލީއާ އެކަނި އޮންނަން ޖެހޭނެތީ ކިތަންމެ ބިރެއް ގަތަސް އޭނާގެ ކޮއްކޮމެން ދެރަކުރާކަށް ބޭނުމެއްނޫނެވެ. އެހެންވެ އެގޮތާއި އެއްބަސްވީއެވެ. އީތަން ނިދާނީ ހަމަކުރިންވެސް ފިރިހެންކުދިން ތިބި ކޮޓަރީގައެވެ. އެކަނި އޮންނަން ޖެހުނަސް އޭނާ ފޫހިނުވާނެއެވެ. ޒައިނީ ހަނދާންކޮށްލާފައި އޭނާ ހިތްހަމަ ޖައްސާލާނެއެވެ. ފުރަތަމަ ދެތިން ދުވަހު ދިޔައީ ވަރަށް ފޫހި ގޮތަކަށެވެ. ނަމަވެސް އެކުދިން ކޮށްލާ އެކިކަންތަކުން މަޖާވެއެވެ. ލީއާވެސް ހުރީ ގާދިރުއާއި ޖިނާހު އެގެއަށް ނާންނާތީ އުފަލުންނެވެ. އަދި އެންމެ ހިތްހަމަ ޖެހެނީ މިދެތިން ދުވަހު ޒީޝާން އެގެއަށް އަންނަ ކޮންމެ ފަހަރަކު ސިއްރުން ލީއާއަށް ބަލާހެން ހީވާތީއެވެ. އެކަމަކު ލީއާ ނުފެންނަ ކަމަށް ހަދަނީއެވެ. އެފަދައިން ކަންތައްކުރި ނަމަވެސް ޒީޝާންދެކެ ވާލޯބި ހައްތަހާ ވަނީ އިތުރެވެ.\nރޭގަނޑުގެ ވަގުތެވެ. ލީއާ އޮތީ ނުނިދިފައެވެ. އީތަން ކޮޓަރިއަށް ވަތްގޮތަށް ފޯނުން ޒައިނީއާ މެސެޖް ކުރަން އޮތެވެ. ދޭތެރެއަކުން ޒައިނީމެން ސަކަރާތް ޖަހާލާ އަޑުއިވެއެވެ. ދެތިންފަހަރަކު ކައިރާވެސް ލީއާއަށް ގުޅާލާފައި އެ ކޮޓަރިއަށް މަޖާކޮށްލަން އަންނަން ބުނެލައެވެ. އެހެން ނަމަވެސް ލީއާ ބޮލުގައި ރިއްސާތީ ނިދާން އުޅޭކަމަށް ބުނެލިއެވެ. މިރޭ އޭނަޔަށް ވާނުވާ ގޮތެއްވެސް ނޭނގެއެވެ. ދާހިއްލާ ފޯވެފައި ހިތް ނުތަނަވަސްވާން ފެށިއެވެ. އުނދަގޫ ވާވަރުން އޭނާ ފެންވަރާލިއެވެ. ކުޑަކޮށް ލުޔެއް ލިބުނެވެ. ކުޑަދޮރު ހުޅުވާލުމަށްފަހު އޭނާ ތާޒާ ވައިކޮޅެއް ލިބިގަތެވެ. ދެލޯ މަރާލަމުން އެތަށް ފަހަރަކު މަޑުމަޑުން އެފިނި ރޯޅިތަކުން ފިނިކަން ހޯދައެވެ. އެތައް އިރެއްވަންދެން އެހެން ހުރުމަށްފަހު ކުރީރޭ އައިރީން ދެއްކި ބޭބެގެ ވާހަކަ ކުއްލިއަކަށް ހަނދާންވުމުން ދެލޯ ބޮޑުކޮށްލެވުނެވެ. އެވަގުތު އޭނާގެ ނުހަނު ގާތުގައި ފިރިހެނަކު ހުއްޓެވެ. އެމީހާ އެތަނަށް އައީ ކިހިނެއްހެއްޔެވެ؟ ސިހިގެން ދިޔަވަރުން އޭނާއަށް ކުޑަކޮށް ފަހަތަށް ޖެހިލެވުނެވެ. އެއީ ޒުވާން އުމުރުގެ މީހެކެވެ. ބޮލުގެ ފަން އިސްތަށިގަނޑު ނިތްކުރިމައްޗަށް އެޅިފައިވާއިރު ލޯމަތި ވަނީ ފޮރުވިފައެވެ. އެ އިސްތަށިގަނޑުގެ އޮމާންކަމުން ހަނދުވަރުގެ އަލިން އޮފްއަރައަރާ ހުއްޓެވެ. ފިރިހެންވަންތަ ހަށިގަނޑެއް ލިބިފައިވާއިރު އިސްކޮޅުން ރީތިވަރަކަށް ހެދިފައިވެއެވެ. މޫނުގެ އަލިކަމާއި އުޖާލާކަމުގެ ވާހަކަ އަދި ރަނގަޅުވާނީ ނުދެއްކިއްޔާއެވެ. ލީއާއަށް ގަބުވެފައި ހުރެވުނީ އެޒުވާނާއަށް ބަލާށެވެ. އޭނާގެ މުޅި އުމުރުގައިވެސް އެހާ ރީތި ހެންސަމް މީހަކު ފެނިފައިނުވެއެވެ. އެ ޒުވާނާ ހީލިއެވެ. މާ ލޯބި ގޮތަކަށް ލީއާ އޭނާއަށް ބަލަން ހުރުމުންނެވެ. ” ކިހިނެތްވީ؟ މާ ހައިރާންވީ؟” ފުދޭވަރަކަށް ބަރު ރީތި އަޑަކުން އެޒުވާނާ ލީއާގެ މޫނާދިމާލަށް އަތް ހިންގާލިއެވެ. ލީއާ ސިހުނެވެ. އަދި ހިންދިރުވާލިއެވެ. މީ އަނެއްކާ ކާކުބާއެވެ. އޭނާގެ ހިތް ސުވާލުތަކުން ފުރުނެވެ. ” ތި ތީ ކާކު؟ ” އަޑު ކެނޑެމުން ލީއާއަށް އަހާލެވުނެވެ. އެޒުވާނާ އެއްކޮލަށް ހީލިއެވެ. ” މަށަކީ އައިރް. ވާހަކައެއް ދައްކާލަން މަ މިއައީ.” އައިރް ބުނެލީ އެހެންނެވެ. އޭނާ އެހާ ގާތްކޮށް ވާހަކަދެއްކުމުން ލީއާ ހުރީ ވާނުވާ ނޭނގިފައެވެ. ބިރުވެސް ގަތެވެ. ” މަ ބޭނުން ހުރިހާ ވާހަކައެއް ލީއާއަށް ކިޔައިދެން. މަށަށް އިނގޭ ތިހިރީ ވަރަށް ހައިރާން ވެފައެއްނު ދޯ. ބިރުނުގަންނަންޗޭ.” އޭނާ ލީއާއާ ގާތްވާން ފެށުމުން ލީއާ ފަހަތަށް ޖެހިލިއެވެ. މީ އަނެއްކާ ޖިންނިއެއް ބާވައެވެ. އިންސާނެއް ބާވައެވެ. ފުރޭތައެއް ކަންނޭނގެއެވެ. ބިރުންގޮސް އޭނާއަށް ހަޅޭލަވައި ނުގަނެވުނީ ކިރިޔާއެވެ. އޭގެ ކުރިން އައިރް ވާހަކަ ދައްކަން ފެށިއެވެ. ” މަށަށް އިނގޭ މިވާހަކަ އަޑުއަހާފަ ގަބޫލުކުރަން އުނދަގޫ ވާނެކަން. އެކަމް މީ ހަގީގަތް. މަށަކީ…މަށަކީ އައިރީންގެ ބޭބެ. އާން މަށަކީ އިންސާނެއް ނޫން. ޖިންނިއެއް. ” ލީއާގެ ކަންފަތުގައި އެބަސްތައް ތަކުރާރުވަމުން ދިޔަ ކަހަލައެވެ. ބާރަށް ހިތްތެޅެންފަށާ ނޭވާ ކުރުވާންފެށިއެވެ. ލޯ މައްޗައް ފުސްވަމުން ދިޔައެވެ. އައިރް ލީއާ ވެއްޓެން އުޅޭހެން ހީވާތީ އޭނާއާ ދިމާލަށް އަތް އުފުލާލިތަން ފުސްކޮށް ލީއާއަށް ފެނުނެވެ. ދެން ވީ ނުވީއެއް ނޭނގުނެވެ.\nބައިގަޑިއެއްހާއިރު ފަހުން ހޭއެރިއިރު އޭނާ އޮތީ އެނދުގައެވެ. ދެލޯ އުނގުޅަމުން ވަށައިގެން ހޯދާލިއިރު އައިރް ހުރީ ކޮޓަރިތެރޭގައެވެ. ލީއާއަށް ފުރަގަސްދީގެން ހުރުމުން ބިރުން އޮތް ލީއާ އަވަސްއަވަހަށް އެނދުން ތެދުވުމަށްފަހު މަޑުމަޑުން ކޮޓަރިން ނުކުންނަން ދިޔައެވެ. ” ހާދަ އަވަހަކަށް ފިލަން ތި އުޅެނީ. އެހަށް މަޑުކޮށްބަލަ. މަށެއް ނޫޅެމޭ ލީއާއަށް ގޯނާއެއް ކުރާކަށް.” ދޮރުގެ ތަޅުގައި ހިފާލި ލީއާ ހައިރާންވިއެވެ. އައިރްއަށް އޭނާ ތެދުވިކަން އެނގުނީ ކިހިނެއް ހެއްޔެވެ؟ އައިރް ލީއާއަށް ބަލާލިއެވެ. ލީއާ ވަގުތުން އިސްޖަހާލިއެވެ. ޖިންނިއަކަސް ފުރޭތައަކަސް އިފްރީތަކަސް އެ ރީތި ދެލޮލުގެ އަވައިގައި ޖެހޭކަށް އޭނާ ބޭނުމެއް ނުވިއެވެ. އަދި އައިރް މާ އޯގާތެރިކަމުން މަޑުމަޑުން އޭނާގޮސް ހުއްޓެލީ ކުޑަދޮރު ކައިރިއަށެވެ. އައިރްގެ ފަރާތުން ގެއްލުމެއް ނުލިބޭނެކަމަށް އުންމީދު ކުރަމުންނެވެ. ” ދެން ކިޔާބަލަ ތި ކިޔަން އައި ވާހަކައެއް.” ލީއާ އައިރްއަށް ބުނެލިއެވެ. އައިރް ފިރިހެންވަންތަ ހިނގުމެއްގައި ޖީބަށް އަތް ޖަހައިލައިގެން އައިސް ލީއާ ކައިރީގައި ހުއްޓެލިއެވެ. އަދި ވާހަކަ ފެށުމުގެ ކުރިން ފްރެންޑްސްއޭ ބުނެ ދެމީހުން ސަލާންކޮށްލިއެވެ. ” އަހަރެން ވަރަށް ކުޑައިރު އަހަރެންގެވެސް އާއިލާއާއެކީ މިގޭ ބަގީޗާ ގަސްތަކުގައި ދިރިއުޅެންފެށީ. އޭރު އަހަރެން ބައްޕައެއް ނުހުންނާނެ މިދުނިޔެއަކު. ވަރަށް ގިނަ ދުވަސްތަކުގައި އަހަރެން ދެކެން ލީއާ ދެ ކޮއްކޮއާއި މަންމައާއި ބައްޕައާއިއެކު ކުޅެ މަޖާ ކުރާތަން. އަހަރެންވެސް ތިމީހުންނާއެކީ މަޖާކުރަން ބޭނުންވި. ލީއާ ބައްޕައަށް އަހަރެމެން ފެންނަ ކަހަލަ. އަހަންނާ އަހަރެންގެ ކޮއްކޮ އައިރީން ބޭނުންވާ ގޮތަށް ގިނަ ދުވަސްދުވަހަށް ބަބްލް އަރުވަން ތިބެނީ މި މާ ބަގީޗާ ތެރޭގައި.” އައިރް އެހާ ކުޑައިރުގެ ހަނދާންތައް ކިޔައިދިނީ ހަމަ ދެންމެ ވީ ކަމެއްފަދައިންނެވެ. ” އެހެން އުޅުމުގެ ތެރޭގައި އެހާ ކުޑައިރުވެސް އަހަންނަށް ލީއާ ވަރަށް ކަމުގޮސްފި. ލީއާ ބައެއްފަހަރު ކޮންމެވެސް ކަމަކާ ދެރަވެފައި ބަގީޗާ ތެރޭ އިންނަ އިރު އަހަރެން މާ ގަސްތައް ހަލުވަން. ލީއާ މާވެސް ބިންނަމެއްނު އައިސް. ހެހެ މަށަށް ވަރަށް މަޖާވި ލީއާ އުޅޭ ލޯބި ގޮތް. ” އައިރް ކިޔާލިއެވެ.\nލީއާ ހުރީ ހައިރާންވެފައެވެ. އައިރްގެ މޫނަށް ބަލާލިއިރު އޭނާ ހިނިތުންވެފައި ބަލަން ހުއްޓެވެ. ދެން ކުއްލިއަކަށް އެ ހިނިތުންވުން ފަނޑުވިއެވެ. ” ދެން ކިހިނެތްތަ ވީ؟ ” ލީއާ ޝައުގުވެރިކަމާއެކު އަހާލިއެވެ. ހިތުގައި އޮތް ބިރުވެރިކަން ފިލާ ހަމަޖެހިއްޖެއެވެ. ” ދެން އައީ ވަރަށް ހިތާމަވެރި ދުވަސްކޮޅެއްކަން އިނގެނީ. މާ ބޮޑަށް ހަނދާނެއް ނެތް.” އައިރް އެހެން ދިމާލަކަށް ބަލަންފެށިއެވެ. ދެން ވީ ގޮތް ކިޔައިދެން ބޭނުންނުވާތީއެވެ. އޭނާ ހަނދާން ނެތްކަމަށް ބުނީ އެވާހަކަތައް ކިޔައިދިނިއްޔާ ލީއާއަށް ވާނެގޮތަކާމެދު ވިސްނާލާފައެވެ. އަދި ވާހަކަ އޮޅުވާލިއެވެ. ” ވަރަށް ލޯބިވަން ލީއާ ދެކެ. އަދިވެސް. ފެނޭ ވަރަށް ގިނައިން ލީއާ މިތާ ހުރެގެން ރޯތަން. އިނގޭތަ ކިތައް ރޭކަން ތިމޫނުގައި ވި ކަރުނަތައް ފުހެލަދިނީ. ލީއާ ރޯތީ ދެރަވަން. އެހާ ކައިރިން ތި މޫނަށް ބެލޭ. ހިތަށް އަރާ ބޮސްވެސް ދީފާނަ….” އައިރް އަށް މިކިޔެނީ ކީކޭކަން އެނގުމުން ލީއާ ރުޅިއައިސްދާނެތީ އަޑުމަޑުކުރިއެވެ. ލީއާއަށް އެބުނި އެއްޗެއް ވިސްނިގެން ލަދުގަތެވެ. ” ސޮރީ. އެކަމަކު އަހަރެން ލީއާ ބޭނުން.” އައިރް ލީއާއަށް ބަލާލިއެވެ. ލީއާ އިސްޖަހާލީ ދެރަވެގެންނެވެ. ” އެކަމަކު ތީ ވާން ނެތް ކަމެއް.” ލީއާ ކަރުނައިގެ ތެރެއިން ބުނެލިއެވެ. ” ކީއްވެ؟ މަ އިންސާނަކަށް ނުވީމަތަ؟ އަހަރެން ގައިގަ ރީތި ސިފައެއް ނެތީމަތަ؟ މަށަށް ގޯސްކޮށް އެއްޗެކޭ ބުނެވުނީތަ؟” އައިރް ސުވާލުތައް ބަންޑުން ކޮށްލިއެވެ. ލީއާ ފަސްއެނބުރި ދާން ހިނގައިގަތެވެ. ” މަ ޒީޝާން އަށް ނުވީމަތަ؟” އައިރް ބުނި ޖުމްލައިން ލީއާގެ ފިޔަވަޅަށް ހުއްޓުން އެރިއެވެ. އައިރްއަށް ޒީޝާން އެނގެނީ ކިހިނެއް ހެއްޔެވެ؟ ދެލޯމަރާލެވުމުން ލީއާގެ ލޮލުގައި ޖަމާވެފައި ހުރި ކަރުނަތައް ކޯތާފަތުން ލާފައި މަޑުމަޑުން ތިރިއަށް ފޭބިއެވެ. ” އާނ ލީއާ. މަށަށް ހުރިހާ އެއްޗެއްވެސް އިނގޭ. ލީއާ ޒީޝާންދެކެ ވަރަށް ލޯބިވަމެއްނު. އެކަމު ކީއްވެތަ؟ ބަދަލުގައި އޭނާ ލީއާ ދެކެ ލޯތްބެއް ނުވެއެއްނު. މިހާރު ކިތައް އަހަރުމިވީ. ރުހުމުގައި ދުވަހަކުވެސް އޭނަ ލީއާއާ އަނގައިން ބުނިތަ؟ ރުހުމުގެ ލޮލަކުން ބަލާލިތަ؟ ” އައިރް ހުރިހާ އެއްޗެއް ކިޔަމުން ދިޔައިރު ލީއާގެ ހިތުގައި ހޫނު ވޭނެއް އަޅަމުން ދިޔައެވެ. ދެރަވެގެންގޮސް ހިތައް ތަދުވެގެން މޭގައި އަތްޖައްސާލެވުނެވެ. ” ކީއްވެތަ ލައިފް ވޭސްޓް ކުރަން ތިހުންނަނީ؟ އެހެންމީހަކާ ރައްޓެހިވާންވެސް ހިޔާލު ނުކޮށް ހަމަ ހުންނަނީތަ؟\nތި ބޭކާރު ކަމެކޭ ލީއާ. މިހެން ބުނަންޖެހޭތީ ދެރަވެސްވޭ. އެކަމު ބުނަން… ޒީޝާން ލިބޭނެނަމަ މިއަދާހަމައަށް އައިއިރު ހުރީހީ ލިބިފަ. އަނެއްކާ ލީއާ ދުވަހަކުވެސް އޭނަދެކެ ލޯބިވާ ވާހަކަ ނުވެސް ބުނަމެއްނު” އައިރް ޖެހިލުމެއްނެތި ބުނެލިއެވެ.\nލީއާ ކުރިއަށްވުރެ ބޮޑަށް ދެރަވިއެވެ. “އައިރް ދެން ހުއްޓާލާ. ޕްލީޒް. ” ލީއާއަށް ރޮއެގަންނަމުން ދެކަކޫމައްޗަށް ތިރިވެވުނެވެ. އަތްތިލަ މެއާލާ ބޮނޑިކޮށްލައިގެން އިން އިރު ހީވަނީ ހިތްފަޅައިގެން ގޮސް ނުކުމެދާނެތީ އިންހެނެވެ. ” ޕްލީޒް. ދެން ތިވާހަކަ ނުދައްކަބަލަ. މިވީހާ ދުވަހުވެސް އަހަރެން ކެތްކޮށްލައިގެން ހުރީ. އިންޝާﷲ އަދިވެސް ހުންނާނަން. އަހަރެން މާތްﷲ އަށް އިތުބާރުކުރަން. އަހަރެން މިކުރާ ދިގު އިންތިޒާރު ބޭކާރު ވެގެންދާނެކަމަކަށް ގަބޫލެއް ނުކުރަން.” ލީއާ ގިސްލަގިސްލާފައި ރޮމުން ދިޔައެވެ. އައިރް ހިތްހަމަ ނުޖެހުނީ ކަންނޭނގެއެވެ. އޭނާ ދުންކޮޅަކަށްވެ ގެއްލިގެން ދިޔައެވެ.\nދަންވިއިރުވެސް ލީއާ އެއިން ގޮތަށް އެނދުގައި ލައްވެލައިގެން ގަބުވެފައި އިނެވެ. މިވަގުތު އެ ކޮޓަރީގައި ދިރުމެއްވާނަމަ އެއީ އޭނާގެ ލޮލުން އޮހޮރޭ ކަރުނަތަކެވެ. އެސްފިޔަވެސް ޖަހާނުލާ އޭނާ އެ އިނީ މީހަކު މަރުވެފައި އިންނަ ފަދައިންނެވެ. ވާނީވެސް އެހެންނެވެ. އޭނާގެ ހިތްދަތިކަމަށް ލިބުނީ އިތުރު ހިތްދަތިކަމެކެވެ. ސިކުނޑިތެރޭގައި ގުގުމަމުން ދިޔައީ އައިރް ކީ އެއްޗެއްސެވެ. އައިރް އެބުނަނީ ތެދެއްހެއްޔެވެ؟ އިންތިޒާރުކުރުމަކީ ބޭކާރު ކަމެއްހެއްޔެވެ؟ އާނއެކެވެ. ދުވަހަކުވެސް އޭނާ ޒީޝާން ކައިރީ ލޯބިވާ ވާހަކަ ނުބުނެއެވެ. އެކަމަކު އޭނާގެ ހަރަކާތްތަކުން ޒީޝާންއަށް ހަމަ ނޭނގެނީހެއްޔެވެ؟ ނޫނީ ލީއާ އޭނަދެކެ ލޯބިވާކަން ގަބޫލުކުރަން ބޭނުން ނުވަނީ ހެއްޔެވެ؟ ޒީޝާންއަށް އެކަން އިނގޭނެކަން ކަށަވަރެވެ. އެހެން ނަމަވެސް ޒީޝާން ލީއާއަށް ފަރުވާ ކުޑަކޮށްލަނީއެވެ. އެއްވެސް އަގެއް ނެތް މީހެއް ކަމުގައި ހަދާލަނީއެވެ. ލީއާ އުޅޭތީ އޭނައަށް އުނދަގޫ ވަނީހެއްޔެވެ؟ އެހެންވެސް އޭނަބުނެބަލާށެވެ. އޭރަށް ދުވަހަކުވެސް ލީއާ ޒީޝާންއަށް އުނދަގޫވާފަދަ ކަމެއް ނުކުރާނެއެވެ. ޒީޝާން ގެ ލޯ މައްޗަށް ނުފެނިވެސް އުޅުނީހެވެ. ޒީޝާން ލީއާ ދެކެ އެޙާ ރުޅިއަންނަނީ ކީއްވެހެއްޔެވެ؟ ޒީޝާން ދެކެ ހަގީގީ ތެދުވެރި ލޯބިވެވުނީ ލީއާއަށެވެ. އެހެންވިއްޔާ ލޯބިވުމަކީ ކުށެއްބާވައެވެ.؟ މިފަދަ އެތައް ހިޔާލަކުން އޭނާ އަމިއްލަ ނަފްސު ކުށްވެރި ކުރަމުން ރުޔެވެ. އެހެން އިރުގަނޑަކަށް އިނުމަށްފަހު މޫނުމަތީ ހުރި ކަރުނަތައް ފުހެލަމުން އޭނާ ނުކުތީ ސިޓިންގ ރޫމަށެވެ.\nސިޓިންގ ރޫމް ބޮކި ޖައްސާލަމުން އެތަނުގެ ތެރެއަށް ބަލާލިއެވެ. މުޅިތަނަށް ހަމަހިމޭންކަން ވެރިވެފައިވާއިރު އެއްވެސް ދިރޭ އެއްޗެއްގެ ހިލަމެއް ނުވެއެވެ. ލީއާ އޭނާގެ މައިންބަފައިންނާއެކު ކުޅެ މަޖާކުރާތަން ސިފަވާން ފެށި ކަހަލައެވެ. މިވަގުތު ވަމުންދާ ކަމެއްހެން މާޒީ ސިފަވަމުން ދިޔައިރު ލީއާ ވީ ހައްތަހާ ދެރައެވެ. އޭނާގެ ލޮލުން ކަރުނަތައް ފާއްދާލިއެވެ. އަދި އެ ދުވަސް އަންނާނެ ނަމައޭ ހިތައްއަރާ ލޯމަރާލެވުނެވެ. އެވަގުތު ލީއާގެ ފަހަތުން މީހަކު އޭނާގެ އަނގަމަތީ އަތްއެޅިއެވެ. ލީއާ ސިހިގެން ދިޔަވަރުން ދެލޯބޮޑުކޮށްލެވުނެވެ.\nNice stry 🌹🌹🌹\nހިތާމަ ލޯބި August 24, 2020\nދުވަހަކުވެސް މާފެއް ނެތް – 3\nދޫކޮށް ނުދާށޭ 2\nހިތާމަ ލޯބި July 28, 2017\nލޯބި March 4, 2020\nނާމާން – 3\nބިރުވެރި އެހެނިހެން July 16, 2020\nބިރުވެރި ލޯބީގެ ވާހަކަ : މަރުޚަބާ 5\nބިރުވެރި ލޯބި January 30, 2014


Thimarafushi airport ah reygandu dhathuru'thah fashanee Thimarafushi airport ah reygandu dhathuru'thah fashanee\nތިމަރަފުށީ އެއަރޕޯޓަށް ރޭގަނޑު ދަތުރުތައް ފަށަނީ\nތިމަރަފުށީ އެއަރޕޯޓު / މިއެއަރޕޯޓަށް ރޭގަނޑު ފްލައިޓް ޖެއްސުމަށް ދަނީ ތައްޔާރުވަމުން\nތ. ތިމަރަފުށީ އެއަރޕޯޓަށް ރޭގަނޑު ދަތުރުތައް ފެށުމަށް އައިލެންޑް އޭވިއޭޝަނުން ތައްޔާރުވެއްޖެއެވެ.\nތިމަރަފުށީ އެއަރޕޯޓަށް ރޭގަނޑު އުދުހުންތައް ރަސްމީކޮށް ފެށުން އޮންނާނީ މާދަމާ ބާއްވާ ރަސްމިއްޔާތެއްގައެވެ. ތިމަރަފުށީ އެއަރޕޯޓަށް ރޭގަނޑު އުދުހުންތައް ބޭއްވުމުގެ ހުއްދަ އައިލެންޑް އޭވިއޭޝަނަށް ދީފައިވާއިރު، ރަންވޭގައި ލައިޓް ހަރުކޮށް ވަނީ ނިމިފައެވެ.\nތިމަރަފުށީ އެއަރޕޯރޓަށް ރޭގަނޑު ފްލައިޓް ޖެއްސުމާއި ގުޅޭ ގޮތުން ޕީއެސްއެމް ނިއުސްއަށް މައުލޫމާތު ދެއްވަމުން އައިލޭންޑް އޭވިއޭޝަންގެ ކޮމިއުނިކޭޝަންސް މެނޭޖަރ މޫސާ ވަސީމް ވިދާޅުވީ، ތ އަތޮޅުގައި މިހާރު ގެސްޓް ހައުސްފަދަ ފަތުރުވެރިކަމާއި ގުޅުން ހުރި ވިޔަފާރިތައް ކުރި އަރަމުން އަންނަ ކަމަށާއި، ރާއްޖޭގައި ފަތުރުވެރިކަން ފުޅާ ކުރުމަށް އައިލޭންޑް އޭވިއޭޝަނުން ވަރަށް ބޮޑަށް އިސްކަން ދޭކަމަށެވެ.\nތ.ތިމަރަފުށީ އެއަރޕޯރޓް ރަސްމީކޮށް ހުޅުވާފައިވަނީ 2013 ވަނަ އަހަރެވެ. މި އެއަރޕޯރޓް ތަރައްޤީ ކޮށްފައިވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ، އެމްޓީސީސީއާއި ޙަވާލު ކޮށްގެންނެވެ. މިއީ ތ.އަތޮޅުގައި މިވަގުތު އޮޕަރޭޓް ކުރަމުން އަންނަ ހަމައެކަނި އެއަރޕޯރޓެވެ.


Hoonu gaumuthakah haassa Start battery Raajje ah tha'aarafu koffi | Mihaaru\nސްޓާޓް ބެޓަރިއަކީ ގިނަ ދުވަހަށް ބޭނުންކުރެވޭ ކޮލިޓީ ބެޓަރިއެއް-- ފޮޓޯ: މިހާރު\nހޫނު ގައުމުތަކަށް ހާއްސަ ބެޓެރިއެއް ރާއްޖެ އަށް ތައާރަފްކޮށްފި\n05 ސެޕްޓެމްބަރ 2019 - 23:16\nރާއްޖެ ފަދަ، ހޫނު ގައުމުތަކަށް ހާއްސަކޮށް އުފައްދާފައިވާ ސްޓާޓް ބެޓެރި މެރިން ޕަވާ އިން ރާއްޖެއަށް ތައާރަފްކޮށްފި އެވެ.\nމިރޭ ބޭއްވި ހަފުލާއެއްގައި މި ބެޓެރީ ތައާރަފުކޮށްދެއްވީ ސްޓާޓް ބެޓެރި އުފައްދާ ކުންފުނި މޮމްބެޓް ކުންފުނީގެ އޭޝިއާ ޕެސިފިކްގެ ސޭލްސް މެނޭޖަރާއި ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރު އަހުމަދު އާދިލް އަދި މެރިން ޕަވާގެ ޑިރެކްޓަރު ހަސަން އާދިލެވެ.\nއެއްގަމާއި ކަނޑުގެ އުޅަނދުތަކުގައި ވެސް ބޭނުންކުރެވޭ މި ބެޓެރި އަކީ ގިނަ ދުވަހަށް ބޭނުން ކުރެވޭ ކޮލިޓީ އުފެއްދުމެކެވެ. ހޫނުވުމުގެ ސަބަބުން ބައެއް ބެޓެރިތައް ހޫނުވެ ގޮވަން މެދުވެރިވި ނަމަވެސް މި ބެޓެރީގައި ބޭނުން ކޮށްފައިވާ މާއްދާތަކުގެ ސަބަބުން ބެޓެރި އަބަދުވެސް ފިނިވާނެ އެވެ. މީގެ އިތުރުން ކަނޑު ގަދަ ދުވަސްވަރު ލޮނުން ބެޓެރި އަށް ލިބޭ ގެއްލުން ވެސް ކުޑަކޮށްދޭނެ އެވެ.\nމޮމްބެޓްގެ އޭޝިއާ ޕެސިފިކްގެ ސޭލްސް މެނޭޖަރު (ކ) ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރު އަހުމަދު އާދިލް (މ) އަދި މެރިން ޕަވާގެ ޑިރެކްޓަރު ހަސަން އާދިލް (ވ) ސްޓާޓް ބެޓެރީ ތައާރަފުކޮށްދެއްވަނީ. --: ފޮޓޯ: މިހާރު\nމެރިން ޕަވާގެ ޑިރެކްޓަރު ހަސަން އާދިލް ވިދާޅުވީ އެ ކުންފުނިން އިންޖީނާއި ޖަނަރޭޓަރު ވިއްކަމުން އަންނައިރު އެންމެ ބޮޑު ޝަކުވާއަކަށް ލިބެނީ ބެޓެރީގައި އަވަހަށް މައްސަލަ ޖެހޭ ކަމުގެ ޝަކުވާ ކަމަށެވެ. މި ޝަކުވާތަކަށް ހައްލެއް ހޯދުމަށް ކުރި މަސައްކަތުން ސްޓާޓް ބެޓެރީ ހޯދުނު ކަމަށް އޭނާ ވިދާޅުވި އެވެ.\n"އަޅުގަނޑުމެންގެ ކުންފުނިން މީގެ ފަނަރަ އަހަރު ކުރިން ފެށިގެން މިދަނީ އިންޖީނާއި ޖަނެރޭޓަރު ވިއްކަމުން. އަބަދުވެސް ކަސްޓަމަރުންގެ ޝަކުވާ އަކީ ގިނަ ދުވަހަށް ބޭނުންކުރެވޭ ބެޓެރީ ނުލިބުން. މިކަމަށް ހައްލެއް ހޯދުމަށް ކުރި މަސައްކަތުން، ދުބާއީގައި ބޭއްވި ފެއާއަކުން އަޅުގަނޑުމެންނަށް ސްޓާޓް ބެޓެރި ފެނުނީ. ދުބާއީ ފަދަ ހޫނު ގައުމެއްގައި މި ބެޓެރީ ގިނަ ދުވަހު ގެންގުޅެވޭ ނަމަ ރާއްޖޭގައި ވެސް ގެންގުޅެވޭނެ،" ހަސަން އާދިލް ވިދާޅުވި އެވެ.\nއޭނާ ވިދާޅުވީ އެ ކުންފުނިން ތިން އަހަރު ވަންދެން މި ބެޓެރީގެ އަޖުމަ ބަލާފައިވާ ކަމަށެވެ. ނަތީޖާ ރަނގަޅުވުމުގެ ސަބަބުން މި ބެޓެރި ރާއްޖެ އަށް ތައާރަފުކުރަން ނިންމީ ކަމަށް ވެސް އޭނާ ވިދާޅުވި އެވެ.\nސްޓާޓް ބެޓެރި އުފައްދާ މޮމްބެޓް ކުންފުނިން ހުރިހާ ގައުމެއްގައިހެން އެ ކުންފުނީގެ ބެޓެރިތައް ވިއްކަ އެވެ. މީގެ ތެރޭގައި ރީސައިކަލް ކޮށްގެން އުފައްދާ ބެޓެރި ވެސް ހިމެނެ އެވެ.\nއިތުރު ލިޔުންތައް މޫސުން ބެޓެރީ ވިޔަފާރި ޕްރޮމޯޝަން